
_ লেখক-পরিচিতি-_ 


লগ্ুনের সেন্ট-জাইলস্‌ পাড়ায় এক কসাই ছিলেন, জেমস্‌ ফো। 
১৬৬০ খ্রীষ্টাব্দে এক ছেলে হল তীর, ড্যানিয়েল ডিফো। 

নিজে কসাই হলে কী হবে, জেমস ফো মশাইয়ের গোঁড়া 
থেকেই সংকল্প ছিল যে ছেলেকে তিনি ধর্মযাজক করবেন । সেই 
অনুযাঁড়ী শিক্ষা দেবার জন্য ড্যানিয়েলকে তিনি চৌদ্দ বৎসর বয়সেই 
নিউইংটন গ্রীন বিগ্ভালয়ে ভরি করে দিলেন | 

শিক্ষা সমাপ্চ করে যাজকতার দ্রিকে কিন্তু গেলেন না ভ্যানিরেল, 
শুরু করলেন মোজার ব্যবসা । ব্যবসা ভালভাবেই চলতে পারত, 
যদি একই সঙ্গে রাজনীতির চাও তিনি শুরু না করতেন । 

রাজনীতি চার অঙ্গ হিসাবেই রাজনৈোতিক সাহিত্য রচনায় 
হাত দিতে হয়েছিল ড্যানিয়েলকে । ১৬৯১ থেকে এ জাতীর নানা 
প্রবন্ধ-নিবন্ধ প্রচারপুস্তিক। ধারাবাহিকভাবে তার লেখনী থেকে 
নিঃক্ুত হতে থাকে । 

মোজার ব্যবসা ইতিমধ্যে কবে বন্ধ হয়ে গিয়েছে, দেদার 
লোকসান ভ্যানিয়েলের ঘান্ডে চাপিয়ে । দেনায় দেনায় মাথার চুল 
পর্যন্ত যখন বিক্রি হয়ে গিয়েছে, তখন, ১৭১৯ শ্রীষ্টাব্দে উনি লিখে 
ফেললেম “রবিনসন ক্রুসো”, যার পুবোনাম অতি প্রকাণ্ড-“ছ্ঘ 
লাইফ জ্যাণ্ড স্টেজ সারপ্রাইজিং আযডভেঞ্াাপ অব রবিনসন ভ্রুসো” | 

অসামান্ত সাফল্য লাভ করল এই বই। চার মাসে চার সংস্করণ 
শেন। তারপর একের পর এক অনেক বই-ই লিখলেন ভানিয়েল-_ 
“ডানকাঁন ক্যাম্বেল” “কাপ্ডেন সিঙ্গলটন” “রোকসানা” “কার্দার আডভেঞ্চার্স 
অব রবিনসন ভ্র্রুসো” ইত্যাদি । 

১৭৩১-এর ২৬শে এপ্রিল তার মৃত্যু হয়।, 


এক 


খীঁটী ইংরেজ আমরা নই। জার্মানি থেকে এসে আমার ঠাকুরদা 
বাবসা-বাণিজ্য শুরু করেন হাল বন্দরের অনতিদুরে। নাম ছিল 
তার ক্রুয়েসার, স্টোই সংক্ষিপ্ত হয়ে 'ক্ুসো'তে দাড়াল আমার বাবার 
আমলে । 

ওদিকে আমার ঠাকুরমা, এদিকে আমার মা, এরা ছু'জনেই 
ছিলেন ইংরেজ মহিলা । কাজেই আমার দেহে যে বারো বা চৌদ্দ 
আনাই ইংরেজরক্ত, তাতে সন্দেহ নেই কিছুই। মামারা হলেন 
রবিনসন, সেই স্যত্রে রবিনসন-নাম আমাকেও দেওয়া হয়েছিল নাম- 
করণের সময় । ওটাকেই খাটো করে নিয়ে অন্তরঙ্গ মহল সবাই 
আমায় ডাকে রবিন বলে । 

এক রবিন ছিলেন রবিন হুড়, ভার স্মৃতিকে ইংলগ্ডের লোক 
এখনৌ পুজা করে। দূর্ধধ সংগ্রামী ছিলেন তিনি, আর তার সংগ্রাম 
ছিল ছু্থ জার্ত নিপীড়িত জনগণের অনুকূলে, অত্যাচারী ধনিক 
শ্রেণীর বিপক্ষে । জীবনপ্রভাতে এ রবিন নাম আমাকেও সংগ্রানী 
হওয়ার প্রেরণা কিছু যুগিয়েছিল কিনা, তা আজ আর নিশ্চয় করে 
বলতে পরি নাঁ। তবে সন্দেহ এতে তিলমাত্র নেই যে বয়োবুদ্ধির 
সঙ্গে সঙ্গে আমার ভিতরে সংগ্রামী মনোবুত্তি একটা দুর্জয় ছুর্ঘন হয়ে 
উঠতে লাগল দিনে দিনে, অজানা দেশে গিয়ে নিত্য নতুন বিপদের 
সঙ্গে পাঞ্জা কষে কষে পৌরুষের পরিচয় দেবার জন্য অধীর হয়ে 
উঠলাম আমি । 

তিন ভাই আমর! । বড় ভাই যুদ্ধে গিয়ে বীরগতি লাভ করে- 


ছিলেন। ছোটভাইটি অতি অল্প বয়সেই হারিয়ে গিয়েছিল। কাঁজে 
কাজেই আমি হয়ে দীড়িয়েছিলাম মাতাপিতার নয়নের মণি, একমাত্র 
আশ! ভরসার স্থল। দেশ-বিদেশ পর্যটনের দিকে আমার ঝোঁক 
দেখলে তারা যে উদ্দিগ্ন হয়ে উঠবেন, নানা উপদেশের বাণী অবিরাম 
শোনাতে থাকবেন এ সবনাশা ঝোঁক আমার মগজ থেকে দূর করে 
দেবার জন্য, তাতে সন্দেহমাত্র ছিল না আমার । 

পিতামহের ছিল ব্যবসা-বাণিজ্য । তাতে যথেষ্ট অর্থাগম তার 
হয়েছিল। বাবা কিন্ত ব্যবসার দিকে গেলেন না সংসারের কর্তৃত্ব- 
লাভের পরে। কারণ ওতে ঝক্ধি ঝামেলা! অনেক, কখন কোন্‌ দিক 
দিয়ে লোকসান ঘটে যায়, আগে থেকে সতর্ক হওয়া যায় না সর্বদ!। 
অনিশ্চয়তা মাথায় নিয়ে জীবন কাটাবার মত ধাতুর লোক বাবা 
ছিলেন না, তাই ব্যবসা! গুটিয়ে ফেলে জমি-জায়গা কিনে ফেললেন 
তিনি, পল্লী-অঞ্চলে মনোরম একখানি বাড়ি তৈরি করে চাঁষবাসের 
নিবর্কাট কাজের মধ্যে ডুবে গেলেন একেবারে । 

জ্ঞানোদয়ের সঙ্গে সঙ্গেই আমি এমনিধারা আভাস পাচ্ছি যে 
আঁর একটু বড় হলেই আমাকেও বাবা এ কাজে টেনে নেবেন। 
তার অবর্তমানে তালুকদারিট! আমাতেই অর্শাবে ত! হাতেকলমে 
সব কাজ শিখে ওয়াকিবহাল না! হলে চলবে কেন? 

আমি কিন্ত পনেরো-ষোল বছর বয়স হতেই সংকল্প করে বসে 
আছি যে এ কর্মটি আমি কিছুতেই করব না। দিনের পর দিন, 
বছরের পরে বছর জন-মুনিষ খাটানো, আর গম-বোঝাই গাড়ি হাল 
বন্দরের আড়তদারদের কাছে পাঠানো তাদের হাত-তোল৷ ছু'পয়সার 
প্রত্যাশায়? যীশু কহোঁ, ও-সব আমার ছা'রা হবে না । 

সংকল্পটা মনে মনেই ছিল অনেকদিন, কিন্তু চিরকাল কি আর 
থাকে তা? একদিন তা প্রকাশ হয়ে পড়ল, হঠাৎ কী যেন খেয়ালের 
বশে আমি বলে বসলাম-_“চাষবাঁস আমার ভাল লাগবে না বাবা, 
আমি অন্য কিছু করব ভাবছি--” 


৬ রবিনসন ক্রুসে! 


বাবার মাথায় যেন আকাশ ৫ভঙে পড়ল। কিছুক্ষণ কথাই 
বেরুলে৷ না তার মুখ থেকে, হা কুরে শুধু চেয়েই রইলেন আমার 
মুখের দিকে । 

কথা যখন বেরিয়েই পড়ে মুখ থেকে, এক্ষুণি একটা ফয়সালা 
হয়ে যাক। আমি মরিয়া হায় বললাম আবার-_“বাঁড়িতে বসে 
থাকা আমার ইচ্ছে নয়। তুর্ধমি ভেবেছি, তোমার মত হলে নাবিকের 
কাজ নিয়ে দেশে দেশে ঘুর আমি-_৮ 

“না-বিকের ?” বাবার যখন বাক্যন্ফৃতির ক্ষমত। ফিরে 
পনি” তিনি এন্ঘবে বললেন-_-“নাবিকদের কাজ করতে গিয়ে কত 
লোক মার! যায় জীহাজডুবিতে, জান ?” 

“আবার কত লোক ত মরেও না! খালাসী হয়ে কাজে ঢুকে 
কত লোক কাণ্ডেন পর্যন্ত হয়েছে । তার উপরে ধর গিয়ে, কত দেশ 
দেখতে পাব, কত রকমের মানুষ, নদী পরত অরণ্য নগর_-” 

সেদিন আলোচনা আব চলল না। বাবা অসস্ভব-রকম রেগে 
উঠলেন, কত যে কটু তিরস্কার করলেন, তার আব লেখাজোখা নেই। 
একটাই কথা তার বলবার ছিল, সেইটাই বারবার আওড়ালেন 
নানাভাবে ঘুরিয়ে ফিরিয়ে । সেটা হল এই যে সমুদ্রে যারা যায় 
নাবিকবৃত্তি নিয়ে, তারা সবাই চালচুলোহীন বাউগুলে লোক; 
বাড়িতে যার তালুকদারি আছে, আরামে বিরামে জীবন কাটাবার 
মত সম্বন আছে, সে যদি তা ফেলে রেখে সমুদ্রে সমুদ্রে ঘুরে বেড়াতে 
থাকে, তবে বুঝতে হবে সে একটা বদ্ধ পাগল, তাকে শিকল দিয়ে 
বেঁধে রাখা উচিত। 

এরপর চলল. প্রাণান্তপণ টান! হ্যাঁচড়া, প্রায় ছুই বছর ধরে। 
আমিও সংকল্প ত্যাগ করব না, বাবাও জেদ ছাড়বেন না । নাবিকের 
কাজ নিয়ে জাহাজে জাহাজে সার! দুনিয়া টহল দেব, এর চেয়ে 
সুখের জীবন যে মানুষের ভাগ্যে জুটতে পারে, বাবার কোন 
যুক্তিতেই তেমন ধারণা করবার হেতু আমি দেখতে পেলাম ন!। 


রবিনসন জ্রুসে। 


নিজের বাঁড়িতে বসে 
যাও ঘোড়ায় চড়ে, উজ 
তোমার জমিজিরেত, 









ঠিক কথা। এ ছে 
ভদ্রলোকের চোখে এইট 
নিরানববইট1! তর্থাৎ ? 
সেই একজনের নামই হত 

রবিন ক্রুসো অর্থা 
না, ধুসর গোধূলি যা 
করবার জন্য, ঢেউয়ে 
বাঁপিয়ে পড়ার আম 
কিছু উপেক্ষা করে তা 


বেড়ীতে যাই। আড্'্ত 


গেছি একদিন হালে 


[তি 


নং 


আমি জ্ংনৃলাম বন্ুক -পংল 





সমুদ্রের দিকে । বন্দরটা আমাদের এমন-কিছু সুদৃশ্য বা জমকালো 
নয়। জল ঘোলা, আকাশ ধোৌঁয়াটে, নানাদেশী খালাসীদের 
চিল্লানিতে কানে তালা লাগবার যোগাড় । তবু_আমি রবিনসন 
ক্রু,সো, আমার চোখে এ নোংরা বন্দরই যেন ব্বর্গধার। ওখানে 
গেলেই আমি যেন মনশ্চক্ষু দিয়ে দেখতে পাই অজানা উপকূলের 
তুঙ্গ গিরি, অজানা নদীর ধারে মিনারে-গম্ুজে আকাশছোৌয়া প্রাসাদ- 
পুরী, অজানা অরণ্যে নরখাদকদের দঙ্গল আর মহাকায় সিংহ- 
শার্লের ভয়াল মিছিল। এ জাহাজগুলোর যে-কোন একটাতে 
চড়ে বসলেই-_ 

চড়ে বসার স্থযোগ আসবেই একদিন। প্রতিবার বন্দর থেকে 
বাড়ি ফেরার সময় আমি উদ্বেল সমুদ্রকে অন্তরের আকুতি জানিয়ে 
যাই-“প্রসন্ন হও জলপতি, তোমার রাজ্যের বাসিন্দা হওয়ার 
অন্থুমতি আমায় দাও তুমি, অচিরেই দাও ।” 

কে জানত যে এইবারই জলপতি পূর্ণ করবেন আমার এত দিনের 
প্রার্থন। ? 

ব্দর-এলাকায় ঢুকতেই দেখা সহপাঠী বন্ধু ট্টিভের সঙ্গে। 
নিউইংটন গ্রীনে কয়েক বংসর একসাথে পড়াশোনা করেছি । মনে 
পড়ে গেল, তখনই শুনেছিলাম যে ওর বাবা একখানা ছোট জাহাজের 
কাণ্তেন। 

স্টিভ ত আমায় দেখে আহ্লাদে আটখানা। “চল্‌ চল, আমাদের 
জাহাজ দেখিয়ে আনি তোকে ।” 

ছোট্ট জাহাজখানি, সমুদ্রঘাত্রার উদ্দেশ্টে তৈরী হয় নি। উপকূল- 
বাণিজ্যের জন্য বেসরকারী মালিকানায় যে সুবুহৎ নৌবহর আছে 
আমাদের, তারই একখানি কনিষ্ঠ নৌযান ট্িতদের এই “সী-নিম্ষ”। 
স্তিভের বাবা আগে কান্তেন ছিলেন এর, সম্প্রতিই কিনে নিয়েছেন 
ভূতপূর্ব মালিকের কাছ থেকে । 

বল! বাহুল্য, বন্ধুর প্রস্তাব লুফে নিলাম আমি, উঠলাম গিয়ে 

জাহাজে । ্টিভ খুবই উৎসাহের সঙ্গে আমায় ঘুরিয়ে ঘুরিয়ে সব- 
কিছু দেখাতে লাগল। তখনই শুনলাম, জাহাজের কোন কাঁজ 
সে করে না, বাপ মালিক হয়েছেন_-এই সুযোগে সে এসে চড়ে 
বসেছে খানিকটা জলযাত্রার আনন্দ উপভোগের জন্য । হাল থেকে 
লগুন| লগুন থেকেই ফিরবে সী-নিম্ফ, ফিরবে স্তিভও | 

“কী জোর বরাত ভাই তোর!” আমি ট্টিভকে অভিনন্দন 
জানাতে গিয়ে নিজের মনের ছুঃখ আর চেপে রাখতে পারলাম না। 
“আমার যে কী আগ্রহ জাহাজে চাকরি নেবার! তা বাবার 
কিছুতেই মত হচ্ছে না। তবু যাব, যাবই আমি । একবার সুযোগ 
পেলেই হয় ।” 

স্টিভ উচ্ছৃসিত হয়ে উঠল--“এইত স্থযোগ ! যেতে চাস যদি 
এই ত আমাদেরই জাহাজ রয়েছে, এখান থেকেই হাঁতে-খড়ি নিয়ে 
নেন! চাঁকরির কথ। এখন থাকুক, একবার লগুন পর্যস্ত ঘুরে 
আয়! দেখ-কেমন লাগে! যদি ঘুরে আসবার পরেও তোর মত 
না বদলায়, বাবাকে বলে আমি এই জাহাজেই ভোর চাকরি করে 
দিতে পারব । তারপর কাজকর্ম শিখে নেবার পরে দেখবি, বড় 
বড় জাহাঁজ থেকে ডাকাডাকি করছে তে(কে-_-” 

আমি বুঝলাম যে এক এক নৌধাত্রায় বেরিয়ে সমবয়সী সঙ্গীর 
অভাবে বদ্ধ আমার ভ্রমণের আনন্দটা পুরোপুরি উপভোগ করতে 
পারছে না। তাই আমাকে সঙ্গে নেবার চেষ্টা। বুঝলাম, কিন্তু 
তাতে দমে যাওয়ার কারণ কিছুই দেখলাম নাঁ। স্টিভ যা ভাবে 
ভাবুক, আমার কী তাতে? ওকে উপলক্ষ করে আমার যদি 
উদ্দেশ্য সিদ্ধি হয়, হয়ে যাক না! সী-নিম্ষকে ত আর দাসখত 
লিখে দিচ্ছি না আমি ! 

আমি রাজী হয়ে যেতেই স্থিভ তার বাবাকে গিয়ে ধরল-_ 
তার একটি বন্ধুকেও নিয়ে যেতে হবে লগুন। কাপ্ডেন তাতে 
আপত্তির কিছু দেখতে পেলেন না, আমার সঙ্গে কোন কথাবাত। 

কইবারও দরকার দেখলেন না। ট্রিভের' বন্ধু ত স্টিভের বন্ধু। 
স্তিভ যদি সঙ্গে একটা ল্যাংবোট নিতে চায়, কাণপ্তেনের তাতে কী 
এসে যায়? 

আমি রাজী হয়ে গিয়েছি। এতদিনের আশা অকন্মাৎ 
অপ্রত্যাশিতভাবে পূর্ণ হবার উপক্রম দেখা দিতেই আনন্দে আত্মহার৷ 
হয়ে অগ্রপশ্চাৎ বিবেচনা না করেই রাজী হয়ে গিয়েছি স্টিভের 
প্রস্তাবে । যাই ত একবার লগ্তন পর্যন্ত! তারপর, প্রয়োজন বুঝি 
ত বাড়ি আসব ফিরে, মা-বাবার অনুমতি চাইব শেষবার । সে- 
অনুমতি পাই বা না পাই, আমার ভবিষ্যৎ কার্যক্রম ত ততদিনে 
স্থিরই হয়ে যাবে নিশ্চয়ই, ওঁদের নিষেধে তেমন গুরুত্ব আর আরোপ 
না করলেও চলবে । 

দিন কেটে গেল অভূতপূর্ব উত্তেজনার মধ্যে দিয়ে । সন্ধ্যা হয়ে 
এলো । বাড়ির গাঁড়িতে হাল-এ এসেছিলাম, গাড়ির কোচোয়ান 
কি পথে পথে ছুটোছুটি করছে এখন আমার খোঁজে ? খুবই সম্ভব। 
আমায় না নিয়ে বাড়ি ফিরলে সে ত দারুণ বকুনি খাবে মনিবেৰ 
কাছে! নিশ্চয়ই খুঁজছে মে আমায়। হয়ত এই বন্দরেই সে 
উপস্থিত আছে এই মুসৃতে। আমি যথাসম্ভব আড়ালে আড়ালে 
রইলাম, যাতে হঠাৎ কুল থেকে সে আমায় দেখতে না৷ পায় জাহাজের 
উপর | দেখতে পেলেই সে হাঙ্গামা করবে একটা। তার ফলে 
স্টিভের বাঁব! হয়ত বেঁকে বসবেন, আমায় নামিয়ে দেবেন জাহাক্ত 
থেকে । 

রাত্রি হল। রাত্রি কেটেও শেল নিধিবাদে। ভোরবেলায় 
জাহাজ খুলে দেওয়া হল। ন্ূর্যোদয়ের সঙ্গে সঙ্গে দেখলাম, সী- 
নিম্ফ সমুদ্র দিয়েই চলছে বটে, কিন্তু উপকূল ঘেঁষে। আমি পাকা 
সাতার, ইচ্ছে করলে জাহাজ থেকে ঝাপিয়ে পড়ে দশ-পনেরে৷ 
মিনিটের ভিতর কুলে গিয়ে উঠতে পারি আবার। অবশ্য, সে-ইচ্ছে 
আমার হবে কেন? যে-মুক্তি আমি চাইছিলাম এতদিন, তাই ত 

এবার পেয়েছি হাতের মুঠোয় । ঘরসংসারের অষ্টবন্ধনে কি আর আমি 
ফিরে যাই ? 

মনের আনন্দ কিন্তু দেখতে দেখতে উবে গেল সেই দিনই । কুলের 
পাহাড়টা এক জায়গায় ডান। মেলে দিয়েছে সমুদ্রের ভিতর অনেকদূর 
পর্যস্ত। সেটাকে বেড় না দিয়ে এগুবার উপায় নেই, আর বেড 
দেওয়া মানেই বাহির সমুদ্রে গিয়ে পড়া। সেখানে উত্তাল ঢেউ, 
সী-নিম্ফ যেন জলদেবী নিল্ষদের মতই ঢেউয়ে ঢেউয়ে নাচতে লাগল 
মনের আনন্দে । 

নিম্ফের যাতে আনন্দ, আমাদের গভীর নিরানন্দের কারণ সেটাই । 
স্টিভের আর আমার । ছু'জনই সমুদ্রপীড়ায় শয্যাশায়ী ৷ মাঁথ। তুলবার 
শক্তি নেই | স্টিভ ঝান্ু নাবিকের ছেলে, সে শুয়ে শুয়েও সাহস দিচ্ছে 
'আমায_-“মারে, এ আর কতক্ষণের ? পেট ভরে রুটি মাংস খা দেখি, 
এখনই সেরে যাবে |” 

কথা শুনে অত ছুঃখেও হাসি পেলো আমার । এক চুমুক জল পেটে 
থাকছে না, এই অবস্থায় কটি নাস খাব পেট ভরে? স্টিভকে 
বললাম--“তুই খা! দেখি !£” সে আর জবাব দিল না। 

যা হোক, সমুদ্রগীড়ার প্রকোপটা কমে এল পরের দিন। খেতে 
পারলাম, যা হোক কিছু । একসময় উঠে এলাম ডেক পধন্ত। 
কিন্তু কী গেরে ! বাইরে আসতেই চক্ষুস্থির একেৰারে। নাবধিকদের 
ভীত ত্রস্ত ভাব, কাপ্থেনেব আদেশ শোনা যাক্ছে--“পাল গোটাও ! 
একে একে সব পাল গোটাঁও !” 

স্টিভ চাপ! গলায় বলল-_“ঝড় উঠবে । দেখছিল না, এক বিন্দু 
বাতাস কোথাও নেই, আর আকাশের রং কী রকম ঘোলাটে !” 

ঝড় উঠবে? আমার দারুণ লোভ হল, দীঁড়িয়ে দাঁড়িয়ে দেখি 
ঝড়ের সময় সমুদ্রের চেহারা কেমন দীড়ায়। গল্পই শুনেছি 
এ-যাবৎ পাহাড়-সমান ঢেউ তুলে সমুদ্র যেন পৃথিবীকে ডুবিয়ে তলিয়ে 
দেবার জন্য ধেয়ে আসে ঝঞ্ধার তাঁড়নায়, বড় ছোট সবরকম জলযান 

উ্ধ্বশ্বাসে ছুটে যায় যে-কোন বন্দরে মাথা গুজবার জঙ্য, কূলে কুলে 
উপকূলরক্ষীরা দড়িদড়া নিয়ে তৈরী হয় বিপন্ন ডুবন্ত মানুষগুলোর 
দিকে ছুড়ে ছুড়ে মারবার জন্য__ 

এসব চাক্ষুষ দেখবার শখ আমার খুব। কিন্তু আজ তার সুযোগ 
হয়েও হল না। ্টিভের বাবা দূর থেকেই দেখতে পেলেন আমাদের 
দুইজনকে, আর সঙ্গে সঙ্গে বাজর্থাই গলায় হুংকার ছাড়লেন, “যাও, 
যাও, কেবিনে যাও স্টিভ! এ-সময়ে কদাঁচ বাইরে থেকো না” 
নাম তিনি নিজের ছেলেরই করেছেন অবশ্য, কিন্তু আদেশটা যে 
আমার সম্পর্কেও সমানই প্রযোজা, তাও কি আর বুঝতে বাকী 
থাকে আমার? স্থুবোধ বালকের মত কেবিনের গর্তে ঢুকে পড়তেই 
হল। একে কাণ্ডেন, তার বন্ধুর পিতা, তার কথা অগ্রান্থ করার তর 
কোন উপায়ই নেই ! 

পরে বুঝলাম, কাঁপ্তেন অকারণে দেন নি সেই কঠোর আদেশ । 
ঝড় বাড়তে লাগল ব্রমশ% ঢেউয়ের পরে ঢেউ সী-নিম্ষকে নিয়ে 
লোফালুফি করতে লাগল, যেমন হাতে হাতে বল নিয়ে লোফালুফি 
করেছি আমরা নিউইংটন গ্রীনের খেলার মাঠে। আমাদের মত 
আনাড়ী ছু'টে। ছেলে এ-সময়ে ডেক-এ থাকলে টাল সামলাতে না 
পেরে সমুদ্রে পড়ে যাওয়ার খুবই আশঙ্কা! ছিল। ও 

নারা রাত ঝড়ের তাগুব অব্যাহতই রইল। কী করে যে সী- 
নিন্ফ বেঁচে গেল ভরাডুবি থেকে, সেই এক পরম আশ্ষ। পরের 
দিন সকাল বেলায় ঝড় থামল যখন, বাইরে এসে জাহাজের দশা 
দেখে চক্ষুস্থির। মাস্তুল সব কেটে নামিয়ে দেওয়া হয়েছে জাহাজের 
বোঝা কমাবার জন্য | ছু'খানা নৌকো ছিল ছাদের সঙ্গে ঝোলানো, 
ভেসে গিয়েছে ছু'খানাই। রেলিং ভেঙেছে । চাঁলানী মাল ডেক-এ 
যা-কিছু রাখা হয়েছিল খোলের ভিতর স্থানাভাবের দরুন, ভেসে 
গিয়েছে সব। 

চোখে ত এই পর্যন্তই দেখলাম। কানে যা শুনলাম, তা আরও 

ভয়াবহ। নাবিকেরা গল্প করছে, তিনখানা জাহাজ তারা আশে- 
পাশেই ডুবে যেতে দেখেছে । সব জাহাঁজেরই সব লোক নৌকোয় 
উঠেছিল, কিন্তু সেই প্রলয় ঝড়ে একখান! নৌকোও যে টিকে গিয়েছে 
শেব পর্যস্ত, এমন আশ। কোন পাগলও করে না। 

দমে গেলাম? শুনলে আশ্চর্য হবে সবাই, এমন ভয়ানক 
ভয়ানক কথা শুনেও মোটেও আমি ভয় পাই নি। কেমন যেন মনে 
হল আমার, জাহাজগুলে! ডুবে গেলেও নৌকোগুলো কখনো 
ডোবে নি। তারা ভেসে ভেপে হয়ত অনেকদূরের কোন উপকূলে 
গিয়ে উঠেছে এতক্ষণ । অত-অত মানুষ পটু করে মারা পড়বে, এও 
কি হয় নাকি? 

স্টিভট। যে এত ভীতু, ইন্কুলে থাকতে তা টের পাই নি কোনদিন । 
সেই যে বাপের ধমক খেয়ে সে কেবিনে ঢুকেছিল ঝড়ের আগে, 
লগুনে পৌছোনোর আগে আর বেরুলো না সেখান থেকে । কেবিন 
আমাদের আলাদা, খাবার দিয়ে যায় যে-খানসামা, তার মুখে শুনলাম 
স্টিভ সুস্থ নেই মোঁটেই। অসুস্থ লোককে বিরক্ত করা ঠিক নয়। 
আমি তাঁই একখানা চিরকুট লিখে পাঠালাম শুধু, তার আরোগ্য 
কামনা করে। চিরকুট নিয়ে গেল এ খানসামাই । 

যা হোক, হতশ্রী পী-নিম্ষ তিন দ্রিন পরে কোনরকমে গিয়ে 
পৌছালো৷ লগ্ডনে। ডেক থেকে কিছু মাল ভেসে গিয়েছে বটে, কিন্ত 
খোলের ভিতরকার সব কিছুই থানে-থাঁন বজায় আছে। নিদিষ্ট 
আড়তে সেগুলি পৌছে দেওয়া, ভাড়াপত্র আদায় কর! ইত্যাদি 
ব্যাপার নিয়ে কাপ্তেন এবং তাঁর লোকজন সবাই ব্যতিব্যস্ত । আমার 
আর স্টিভের কিন্তু অখণ্ড অবসর । আমর! সারাদিন শহরই দেখে 
বেড়াচ্ছি। . 

শহর? পালণমেন্ট বাড়ি, সে পল, ওয়েস্টমিনিস্টার আযাবে__ 
এই রকম কয়েকটা জিনিস যা! না দেখলেই নয়, তাই শুধু দেখলাম 
আমি। তারপর স্টিভকে একা ছেড়ে দিয়ে আমি কেবল টহল দিতে 

থাকলাম বিরাট ডক-এলাকার জেটিতে জেটিতে গলিতে গলিতে । 
কত দেশের কত জাহাজ ! গঠনেরই বা কত বৈচিত্র্য, পতাকারই বা 
কত রকমফের! আর কত নতুন নতুন ভাষায় কথা কইছে নাবিকেরা ! 
এ ষেন এক আলাদা! পৃথিবী ! 

আর আশ্চ এই, এ-পরথিবী আলাদ হয়েও যেন আমার আপন । 
এর সঙ্গেই যেন নাড়ীর বাঁধন অচ্ছেগ্চ আমার! যা-কিছু দেখি, 
সবই যেন সুন্দর লাগে! সবকিছুর ভিতর থেকেই বৃহৎ বিশ্ব যেন 
হাতছানি দেয় আমাকে--“ঘরের বাধন ফেলে, মায় চলে, আয় 
আমার পাঁশে !” 

মন আমি স্থির করে ফেলেছি । ঘরের বাঁধন যা কেটে বেরিয়েছি, 
আর ত! নতুন কবে পরনার জন্ত ঘরে আমি ফিরব না। জয়- 
যাত্রা! যখন শুরু করেছি একবার, যাত্রভঙ্গ আর করব ন।। 

স্টিভকে বললাম_-“তোর বাবাকে এইবাব বল্‌ তুই, আমায় কাজে 
বহাল করে নিতে । নাড়ি আর যাচ্ছি না আমি ।” 

স্টিভ বলল-_“তুইও চল্‌! কথা যা কইবার, আমিই কইব। ৩বুঃ 
তোকে একবাব চোখে দেখা ত তার দরকার! আমার ত মনে হয় 
না যে এ কয দিনে তিনি তোর দিকে তাকিয়ে দেখার সময় 
পেয়েছেন । যা বিপদ আপদ গেল !” 

আমি স্টিভের সঙ্গে চললাম কাজে কাজেই । দাড়ালাম গিয়ে 
কাণ্তেনের দমুখে। কাণ্তেন আমার দিকে চাইলেন । আমাৰ যেন 
মনে হল, তার সে দৃষ্টিতে সহানুভূতির লেশমাত্র নেই। তক্ষুণি 
নিজেকে বোঝালাম যে ও আমার মনের ভূল ছাড়া কিছু নয়। আমার 
উপর সহানুভূতি থাকবে না, এমন কী অপরাধ আমি করেছি তার 
কাছে? 

স্টিভ ওদিকে শুরু করেছে--“বাবা, আমার এই বন্ধ, রবিন, 
তোমার ত মনে আছে-হাল থেকেই ও এসেছে আমাদের 
সঙ্গে__ 

“মনে না-থাকবার জে কী?”__বির কে জবাব দিলেন 
কাণ্তেন। 

সর্বনাশ! এ কথার মানে ত একটাই হয়! সেমানে এই যে 
মনে না থাকলেই তিনি খুশী হতেন। অর্থাৎ আমার উপস্থিতি তার 
কাছে ভাল লাগে নি। অর্থাং*- 

কথাটার মানে এরকমই আন্দাজ করে নিয়েছে স্টিভ । কী যে 
বলবে এর পরে, তা ঠাওশাতে পারছে না। অথচ কিছু একটা বলতে 
ভার হবেই ' সেই যখন দায় নিয়েছে এবাপারের ! সে ঢোক 
গিলে গিলতে বলল-“নাধিকের কাজে ভরতি হবার খুব ইচ্ছে 
রবিনের । আমি ওক কথাঁও দিয়েছি যে বাবাকে বলে আমাদের 
জাহাজই ওকে নিয়ে নেব ।” 

আর যায় কোথায়! বাকদের গাঁদায় যেন আগ্তন লাগিষে 
দিয়েছে স্টিভ। কীপ্চেন কার করে উচলেন একেবারে_ “কথ। 
দিয়েছ ? ডেপে। ছেলে, কথা দেওয়ার তমি কে; আমি ওকে 
কক্ষণে। নেব না । ও অত্যন্ত অপয়া। ও অভিশপ্ত । এই সী-নিক্ষ 
নিযে ঘোরাফের। করছি আমি বিশ বংসর। এমন ঝড়ে কখনো 
পড়ি নি যে মান্তল কেটে জলে ফেলে দিতে হয়। ওর জন্তই এবার 
হল তাঁ। ওর উপর অভিশাপ আছে । চাকরিতে ত নেবই না, ও 
যদি এই জাহাঁজে হাল যেতে চায় আবার, তাও নেব না ওকে। 
অন্য ভাহাক্তে চড়বাঁর পয়ম। যদি ওর না! থাকে, বর সেটা পেোমাঁর 
খাতিরে আমি দিয়ে দিচ্ছি। কি সী-নিম্ফে ওর ঠাই আঁর 
হবে না 

ক্ষোভে দুঃখে অভিমানে রোষে চোখে আমার জল এসে গেল 
কোনরকমে একটা কথ শুধু বলতে পেরেছিলাম-_“আপান আমার 
উপর অবিচার করেছেন কাণ্ধেন !” ব্যস, আর নয়। তক্ষুণি বেরিয়ে 
এলাম ভার ঘর থেকে, এবং নিজের কেবিনে টুকিটাকি জিনিস 
যা-কিছু নিজের ছিল তা নিয়ে সী-নিম্ষ থেকে নেমে এনাম গটগট 

করে। স্টিভকে ধারে কাছে দেখলাম না, আমিও খুজলাম না তাকে। 
কেন আর বেচানীকে লজ্জা! দেওয়া ? 

নেমে ত এলাম, এখন করি কী? বাড়ি ফিরে যাব? ইচ্ছে 
ত নেইই, উপায়ও নেই। পকেটে সামান্ত য। অর্থ আছে, তাতে 
ভাড়। দিয়ে হালে ফিরে যাওয়া অসম্ভব । অসম্ভব যখন, তখন সে- 
চেষ্টায় সনয় নষ্ট করব না। বরং ছুই একদিন এই ডক অঞ্চলেই 
ঘোঁর/ফের। করে চাকরির খোঁজ কবব। ছুই একদিনের হোটেল- 
খবচাই আত্ছ আমার পকেটে | 

বগলে একটা ভোট পুলিন্দা, হোটেলে হোটেলে ঘ্বুরঠে লাগলাম | 
সস্তা হোটেল অগুভ্তি এখানটায়। খরিদ্ধার সবাই নাবিক । যেখানে 
যখন যাই, পাশে লোকটির সঙ্গে গায়ে পড়ে আলাপ করে নিই | 
জিজ্ঞাস। করি-কোঁন জাহাজের নাবিক সে। সে জাহাজে নতুন 
লোক আব নেবে কিনা। আনকোরা নতুন লোক অর্থাৎ 
শিক্ষাণবীশ-__ 

& শেষের কথাটিতেই সবাই মাথা নাঁড়ে। শিক্ষানবীশের 
প্রশুয়াজন কোন জাহাঁজেই নেই । করিৎকর্মী অভিজ্ঞ নাবিক হলে 
তার চাঁকরি পাঁচ মিনিটে জুটে যাবে, আমার মত আনাড়ী জেটিতে 
কজেটি*ত ধন দিয়েও করতে পারবে না কিছু! এরকম ছেলেদের 
পিছনে থাঁক। দরকার সুপারিশ, তা ত লগুনে বসে আমার পক্ষে 
যোগাড় করা অসম্ভব! 

দু'টো! দিন এইভাবে কাটল। পকেটও খালি হয়ে এসেছে । 
কাল থেকে হয়ত উপৌঁসই দিতে হবে । বাড়ি ফির যাওয়া? সে 
ইচ্ছে ত নেই, থাকলেও তার উপায় নেই আব। ভাড়া কোথায়? 
জাহাজে বল, ঘোড়ার ভাকগাড়িতে বল, ভাড়া না৷ দিলে ত কেউ 
নেবে না আমায়! এক একবার মনে হতে লাগল-ট্রিভের বাবার 
কথাই ঠিক। আমি বুঝি সত্যিই অপয়া এবং অভিশপ্ত | 

কোনদিকে কোন আশার আলো দেখতে পাচ্ছি না যখন, 

হঠাৎই কিন্ত বরাত খুলে গেল সেই সময়। একটা হোটেল থেকে 
বেরিয়ে আসছি, এক ভদ্রবেশী যুবকের সমুখে পন্ড গেলাম। ভিনি 
বার বারই তাকিয়ে ঠাঁকিয়ে দেখছেন আমাকে । তাই দেখে আমি 
টপি খুলে অভিবাদন করলাম । এবং ঠিনি কেন কথা জিচ্ঞাসা 
করবার আগেই ললে ফেললাম_্কোন জাহাজে চাকরি খুঁজছি 
আমি। কাজ জানি না, শিখে নেব” 

ভদ্রলোক প্রথমে গন্থীর হরে গেলেন, তারপরে একটু হাজ্লন | 
তারপর বলালন-শভিভবকদের মত নেই বুঝি? বাড়ি থেকে 
পালিয়েছেন ?” 

সব কথাই মকপটে ভাঁকে বললাম । এলং সেইখানে দডিয়েই 
চাকরিতে নৃহাল হয়ে গেলাম । ভদ্রলোকটি নিজেই কাণেন একখান। 
ছোট জাহাজের, নাম রেনল্ড। “কোন কাঁদি আনান গুখানে খা'ল 
নেই এখন” বললেন কাপেন বেনল্ডতিবু আপনাকে আছি 
নিচ্ছি। ঠিক এই রকম একটি মোটামুটি শিক্ষিত ভগ্রসন্তান আনব 
প্রয়োজন ছিল । জাহাজের নাঁজ শিখুন ব ন| শিখুন, সে ত!পন।ব 
ইচ্ছে । আপনার আসল কাঁজ হবে নিবাঞ্ধব সমুদ্রযাত্রার লাদার 
বন্ধুর অভাব পুর্ণ করা । 

ছ্হ 

বাপ়্েন পরেনল্ডের ছাহাজ *ম্য।বাইনাতে হ'ত লব পরম স্বথ 
খাটল আমার । গ্িভের বাবার যেক।জ হল এবও "ডাই । ৬ফাত 
4£ যে এর জাহাজ উপকগ-বাণিজা নিয়েই ব্যাপুত তকে না, মাঝে 
চ।,শ ৮1নেল পোরয়ে কফরাসীদেশ, স্পেন, হলা।গু বা ডেনমাকের 'এক 

ট1.খ্দরেও গড়ি জমায় মাল পৌছানাখ জন্য | 

উপ বাবাও ভগ্রব্শায়। পেন ৩ ভাই । কিন্ত ছ'জনের |এক্ষা 
৮5৯ সামী গন য় আকশিপাঙাল পাথকা | অতান্ত ভদ্র; |বধবেচন 
? সঙ্গত লোক এভ প্রেনড। মানাইনার নাবিকের। একে সন্মান 
পরলে দাদা মত, আ্রদ্ধ। কবে পিশার মণ যাদ৩ বয়সে হশি ঠিশ 
পেতে পালেন নি এখনে | 

গাহা,জ মালপত্র থাকে । 21 ৬ থাকবেভ, কাগণ মাল বহইশা৭ 
ভাভ1 ৪৮1] । ঠা বন্দে *ম্দধবে কও মাল নামে, কঙ আগ 25 
আবার । কশ জাহাজের ৯পর-ডেকে একটা কেবিন ভর্তি এখ 
এশীপ মাল যে আছে, ৩। স্থাশচ্যুত হয় না কখনো । সে সা হল 
বই । অগ$৩ ছুই হাজার বই রেনল্ডের সঙ্গে সঙ্গে ফেরে সমুদ্রে 
সম । জাহাজ চালাপাণ দায়িঙ সুষ্ঠভাবে বহন করেও হাছে তান 
মবসর খা? প্রচুর, সেই সময়টা রেনন্ড এত কাল কাটাতেন এই দৃক 
শেজদের সাইচধে । এখন সেট। 1৫৭ ভাগাভাগি করে একাঁংএ 
দি. শুরু করুছন এত অধম রবিন গ্রুসোকে £ কথায় বাতাঘ গণে 
জনে আম।কে মুগ্ধ করে রেখেছেন এভাবে যে আমি সব সমর মনে 

রাখতে পারি না ঘে এ জলযাত্রায় তিনি প্রভূ, আমি কর্মচারী । 

কমচারী? তা কম আমি নাকবি, ৬| নয়। রেনলন্ডের নির্দেশ 

এই যে আমি তার হিপাঁবপত্র রাখব এবং লাইত্রেরিটাকে গুছিয়ে 

রাখব। তা করেও আমি জাহাজের অন্ঠ কাজ যথেষ্ট কনে থাকি । 
কাণ্চেনের হুকুমে নয়, নিজের গরজে | সুযোগ যখন মিলেছে, তাঁর 
সন্যবহার না করব কেন? খালাসীর কাজ থেকে শুরু করে 
ইঞ্জিনিয়ার এবং কাপ্তেনের কাজ সবই মোটামুটি শিখ নিলাম বহু 
ছুইয়ের মধ্যে | 

এই ছুই বৎসর লগ্ডনে আমরা এসেছি অন্তত; ছয় বান। 
প্রতিবারে এক এক মাঁস বিশ্র'দ পেয়েছি । রেনন্ড বিবাহিত, ছু'টি 
ছেলেমেয়েও তার আছে । প্রথম প্রথম ছুই একবার বেন আমাকে 
বলেছিলেন বাড়ি গিয়ে ছুটিট। কাটিয়ে আসহ৩। আমিই বাজী 
হই নি। অজুহাত দেখিয়েছিলান বাড়ি গেলে আমি ফিপা.ত পাব 
না। কাঁরণ আমার এই জাহাঃজর চাকরি বাব।-মার একান্ত অপছন্দ । 
অজুহাঁতটা যে মিথ্যা, "ত। "৩ নয়। বাবা-মাকে আমি ভালবাস 
বটে, কিন্তু সমুদ্রকে এবং পট কের জীবনকে ভালবাসি আবও বেশী। 
বাড়ির বন্ধনে আবদ্ধ হয়ে নিজর স্বাধীনঙাকে আমি পিস্ভন দিতে 
পারি না। 

বাড়ি আমি কিছুতেই য।ব না দেখে বেন ছুটিব সমযগুলোত 
আমাকে তার বাড়িতেই নিয়ে যেত থাকলেন অশুপর । সেখানে 
পরিচিত হলাম তার স্ত্রীর সঙ্গে । যেমন স্বামী, তেমনি স্ত্রী। পরনে 
আপন করে নেওয়ার, আশ্রিতকে সমকক্ষেপ মধাদা দেওয়ার ক্ষমতায় 
«ই মহিলার জুড়ি আমি দেখি নি। এর কথা পর আরও বলছি | 

ছু'টে। বংসর পবম অুখেহ কাটল আমার । তারপর আমাৰ মস্তকে 
হলা বিনা মো.প বজ্রাঘাত । একবার ছ্রটিব সময় সামান্থ অন্থথে 
রেনন্ড মারা গেলেন। আমি শোক পেলাম ত বটেই, নিজেকে 
শিসেহ।য় মনে করঠ লাগলাম চারিদিক দিযেই। আমান বলবুদ্ধি 
ভরসা লবই ছিলেন রেনল্ড, একাধারে আমান বন্ধু ।ও অভিভাবক 
ছিলেন তিনি, তার অভাবে দিশেহারা হয়ে পড়লাম নোঙ্গর-হেডা 
নোকেোর মত । 

এর পব শোকের আঘাত যখন কমে এল একট একট করে, মিসেস 
বেনল্ড একদিন আমায় ডাকলেন 'কছু আলাপ আলোচনার জন্য । 
নৈষয়িক আলোচিনাই অবশ্য । কাপ্রেন নেই, কিন্ক ম্যারাইনা রয়েছে । 
ওকে এখন ঢালায় কে? আঁজেবজে অপবিচিত লোকের হাতে 
জাহাদি এবং বাবস। ছেডে দিতে সাহস নেই মিসেসের। আমি 
ও জের ভার নিতে সাহস করি দিনা, তিনি জিজ্ঞাসা করলেন 
আমাকে । 

খুবই প্রলোভনে পড়ে 'গলাম, হা! ঠিক । কিন জাক না কলে€ 
লহ পাবি 'স-প্রলোভন দমন কনীৰ মত নৈতিক শল্তি আমার 
ছিল। আন বিনীত কিন্ত দৃঢ়ভাবে সললাম যে সে-সাহস আমার 
নেই । জাহাজ ঢালাবার বা বাবসা! চালাবার ক্ষমত। আমার মোটেই 
নে | অনভিজ্জের হাতে দাবিত ছেড়ে দেওয়া মানে লোকসান 
খাওয়।। যাতে ক্ষতিওস্ত হওয়ার আশঙ্কা আছে, তেমন কাজ করতে 
মিসেস রেনল্ঞকে আমি কখনোই পরামর্শ দেব না। 

গানার এই পহজ সরল উ্জি শুনে মিসেস ছুঃখিতও হলেন 
যেমন, প্রীত হলেন তেমনি । প্রীত হলেন মবশ্ আমার 
শদাথতায়,। কিন্ত ছুঃখিত হলেন এই ভেবে যে স্বামীর এত প্রিয় 
জ্লষানখানাকে এশার কেচে না দিয়ে আর উপায় থাকবে ন।। 
মজীসা আটেনলা লোকেন উপর অপরিমিত খিশ্বান স্তাপন করতে 
তবধসাহস এনহ। সুতরাং বাবসা বন্ধ করে দেওয়া এবং জাহাজখান। 
নেচে দেওয়াবইঈ তিনি পিদ্ধীস্ত করলেন । অবস্থা গতিকে আমিও 
পুর্ণ সমর্থন জানালাম সে-সিদ্ধান্তে | 

“ইবাথ আস। যাক আমার ব্যক্তিগভ কথায়। রেনল্ড 
গামাকে বেতন দিতেন মাসিক পনেরো পাউণু। তার উপর 
নেভ্যাংশেপ একটা বখরা সমস্ত কর্মচারী যেমন পেত, আমিও হেমনিই 
পেশাম। কিন্ত পাওনাগণ্ডার মুধা সামান্ই আমি নিয়েছিলাম 
এ-যাবৎ। বস্ততয পোশাক-আশাকের খরচা ছাড়া আন্ত বায় ৩ 

আমার ছিলই না কিছু ! কাঁজেই সমস্ত অর্থই কাপ্ডেনের কাছে জমডিল 
আমার। মিসেস হিসাব করে বললেন_ প্রায় পাঁচশো পাঁউগ 
আমার মজুত রয়েছে তাব ন্বর্গত স্বামীর তহবিলে । তিনি তখুনি 
তা দিয়ে দিতে চাইলেন । 

কিন্ত আমি তাতে গাজী হলাম ন|। বললাম যে ওটা ছ্নিই 
২দি নিজেৰ হেফাজতে রাখেন, আমি বাধিত হণ । প্রয়োজশন ত 
নের আমি, ভবিষ্কাতে কোন এক সময়। আপা ১৩: আমি «এ লগ্ুনে 
বা অন্ত কোথাও স্থিঃ হয়ে বসছি না। সমুদত্রমণন শখ আমান 
মেটে নি। বুহৎ পুথিবীব সবত্র ঘুবে ফিরে দেখার যে আগ্রহ অ'মাঘ 
গোড়ায় ঘরভ্াডা করেছিল, তার ৩ আংশিক চবিতার্থ”শাও হয় নে 
এযাবং! ঘরের বাঁধন কাটিয়ে এসে বন্ধব স্েহেণ বঝনে আটক 
পড়েছিলাম, এবার ৩ আর কোথাও কিছু নেই আঁমাঁধ বেঁধে রাখবাঁৰ, 
এবার আমি পাড়ি জমাঁব নিকদ্দেশেব দশায় । যদি কখনো 
ফিরি, দিসেসেব কাছ থেকে অথ ট। নিয়ে যা হোক কিছ করব তখন । 
শা যদি ফিশি, তিনি ওট| ৬ দানখয়রাঁত কবে দিতে পারবেন শিব 
বিবেচনা-মন 

ম্ারাইনা বিক্রি হয়ে গেল। আমিও অন্য জাহাজে কাজ 
নেবার চেষ্ট! কব:তে লাগলাম । এখাদ আর তেমন ভান আক্ষা] 
ধনুঙ৭ অবস্থা নয় যে লাঁমনে যেকাছি পাব, তাই ধা" হালে 
আকছে। এমন কাঁজ খুজতে লাগলাম, যাতে জীবিবাব সংস্তান 
হল, পর্যটনেৰ শখও মিউনে । দ্বপদেশযাত্রী কোন জাহাজে চানাবৰ 
টাই আগার । 

খুঁজত খুজতে পেলাম তেমনি চাঁকবি একটা | “ইস্ছাশ্বন” 
জাহাজে তৃতীয় মেট । ছুই বৃংসর ম্যাবাইণতে মেট-এব কাজ 
করেছি বলে মিসেস রেনন্ড স্রপাবিশ চিঠি দিয়েছিলেন, বই 
জোরে চাঁকরি। বেশ বড় ভাহাঁজ এবখানা, নমাবিকেব সংখাই 
জনা চল্লিশ । এটিও বাণিজ্য-জ্রাহাজই বটে, ৩খ এর কাঁস কারবার 

মধা প্রাচ্য পযন্ত প্রসাবিত। মনে মনে আমি খুব খুশী । সপন, 
ফ্রান্স, ই "লি, গ্রীস, তুকী মুলুক, সব দেশেব সব বন্দবেই ত থামতে 
থামুত যাবে জাহাজ, মোটামুটি শহনগুদলো দেখে নিতে পাবব 
নিশ্চয | 

মিসেস বেনম্ডই এখন একছান্তর শাীআীয এজগতে । সাশ্রনেত্রে 
তাপ কাছে ধিদা নিষে ইস্তাম্বলে গিষে উচলাম। লগ্ন, ডোভার, 
ই গলশ প্রণালী হণে ফবাসীদেশেব উপকূল থেবে চললাম আঁমবা । 
জাহ্দদপ কাঁভ মাবইনাতে মোটামুটি শিখে নিষেছিলাম, শিজেল 
নুঙকটক কাণ্চেনেশ ঢাহিদ।অন্ুযাথী কবে যাওযা কিছ্ুমাঞএঞ শক্ত, 
হশসন আমাব পক্ষে 

হন্তা্ুন টিনখানা পাছ। ভালে চলেছে পোঠগীজ উপকল ধু, 
আ'ন'ল্ই পাহাথা তখন । বেল। আন্দাজ চাবাট, দুববীন চোখে 
দিষে তাশ।শেন দিকে তাকাতেই এক টকবো মেঘ দেখতে পেলাম । 
এমন বতই ৩ ট্রকবো মেঘ আকাশে দেখ। দেন, আবাব মিলিয়ে 
যাঁ. প্রাথমিক স্তবে কে গ্রান্তা কবে তাদেব? আমি কিন্তু অগ্রাহ্ 
কবছ* পাবলাম না এই বিশেষ মেঘশি শুকে, গোখবোশিশুব মন 
তপ্ণ শেষ বিপদেখ সন্গাব্য উৎস প্লে মনে হল আমাব । আমি 
গিষে বাথেনকে অনু পাঁধ কবলাম, ডেক-এ এসে আকাশটা পযবেক্ষণ 
কবল জন্য | 

কাচপুন বেনন্ড পাথক শিক্ষ। দি/য়ছিলেন আমাবে, আমাব 
আশন্ব যে অমূলক, এমন কথা বাঁপ্তেন উইলিযামসও বললেন 
নাহখত োমাব ধাব্ণাই ঠিক ' মেঘখানাব বঙ খাবাপ। 
লক্ষ্য খাখে-7”? বলে ঠিনি তখনকাঁধ মত কেবিনে চলে 
গেলেন । 

আনার ডিউটি পাঁচটা পর্যন্তই | যখন আমি ডেক থেকে চলে 
গেলান দ্বিতীয় মেটকে কাজ বুঝিয়ে দিযে, তখন মেঘখানা বেশ বড় 
হযে উঠেছে । আমি তাকে বলে €গলাম--“কাপ্ডেন বলেছেন এ 

মেঘটার উপরে নজর রাখতে । তেমন তেমন বুঝলে কাণ্েনকে 
খবর দিও, তারই আদেশ এটা.” 

সাতটা নাগাদ সেই ট্রকবে। মেঘখানা সারা আকাশে ছড়িয়ে 
দিল নিজেকে । আর কী নিকষকালো। নিবিড় আধারে ডুবিয়ে দিল 
উপবে মহাশন্তকে আব নীচে মহাসমুদ্রকে! কাপ্তেন সব পাল 
নামিয়ে ফেললেন, নিজে এসে দায়িত্ব গ্রহণ করলেন সেহ অসময়ে, 
কারণ ঝড়ের গর্জাশি শোনা যাচ্ছে আকাশের কোন এক অদশ্য বন্ধ 
থেকে । এটা সে-পভু নয়, যখন এ-উপকুলে ঝডের হাগুব হাহমশাই 
হয়। অকালে এই অলক্ষুণে মেঘডম্বর দেখে নানু কাপ্েন 
উইলিয়ামসও ত্রস্ত হয়ে উঠলেন । 

ঝড় এল, প্রমণ্ড দানবঃসনাব মণ ভংকাব করতে করতে । জাহ।জ- 
খানাকে শুন্তে তুলে দিল এক ধাক্কায়, আবার পাঁতালে ডুবিঘে দল 
এক লাথি মেরে। প্রতি মুহুর্তেই মনে করছি এই বুঝি শেষ নুহ, 
এই বুঝি কাত হয়ে পড়ল ইস্তান্থুল। কিন্তু তা পড়ল না সে, ছুটতে 
লাগল টলতে টলতে অন্ধ বুনো মোষের মত । ঢেউয়ের পনে ঢেউ 
গড়িয়ে যাচ্ছে ডেক-এর উপব দিয়ে, দড়িদড়া ভেসে গেল, হাল ভেডে 
দুই টুকরো, শাবিকও দুই একজন সলিলসমাধি লাভ করেছে বলে 
সন্দেহ হতে লাগল । 

[*ন দিন তিন রাখি চলল সেই মহাঁঝটিক।| দিনের বেনাঁঘও 
স্তযের মুখ দেখল না কেউ, একটা ধসর আধ-আালোব আভাস মাপার 
নিয়ে কালো কালে। মহ মাতাঙ্গব মত আদিগন্ত নেচে বেচতে 
লগল আঘথাল পাথাশ বিশাল বিশাল ঢেউ। কাঁপন মাথা 
চাঁপড়াচ্ছেন ক্রমাগত । কম্পাসটা ঠিকই আছে, জাহাজ যে জিত্র'গটর 
পেরিয়ে দঙ্গিণে ছুটে চলেছে, তাতে সন্দেহ নেই । আটলাটিকের 
দৃস্তর পারাবাব আমাদেব সম্মুখে । বাঁয়ে অন্ধ মহাদেশ আফ্রিক। | - 

তিন দিন তিন রাগ্রি এইভাবে কাটল স্বযচন্দ্রহীন চিরপ্রদোষের 
রাজ্যে । চতুর্থ দিন সকালে €স-ঝড় থামল, তরঙ্গদানবেব! মাথ। 


২৪ রবিনসন ভ্রুসো 


নীচু করতে লাগল একে একে । স্যয উঠেছে, কিন্তু আলো তার 
মিয়মাণ, স্ড়ের ভয় যেন তাঁর কাটে নি এখানে! । 

সেই মর। আলোতেই ইতস্তঙ; দূরবীন ঘোরাচ্ছেন কাঁপেন। 
কোথায় এলেন, তারই কিছ হদিস ঘর্দ পা্য। ঘায়, এই আশায় । 
হঠাৎ তিনি উংকুল্প হয়ে উঠলেন, প্রথম দেউ রোজার্সকে ডেকে 
বললেন-_“একট জাহাজ দেখতে পাচ্জি। ঝড় ঠাদের কোন ক্ষতি 
হয়েছে বলে মনে হচ্ছে না । এদিকে ভুযোগট। ** সাংঘাতিক হয় শি 
বোধ হয়।” 

লোজারপঈি এ-জাহাঁজের সবচেয়ে অভিজ্ঞ নাধিক। কাঞ্ছেনেরর 
হ'ত থেকে দরবীন নিয়ে তান অনেকক্ষণ তাকিয়ে সইলেন দৃব্ধ হী 
জাহাজখ।নার পানে । 'তাবপৰ চোখ থেকে দ্ববীন নামিয়ে বললেন 
_-লীঘপ্রেন! আপনি অবশ্যই লক্ষ্য কবেছেন হব গুদের মাস্? 
কোন পভাকাই নেই ?? 

“পতাকা নেই ?”__কাপ্তেন তাড়াতাড়ি দূরবীন টেনে নিলেন 
(রাজাপের হাঁ থেকে-ণনেই-উ 1 আগে হ আমি লক্ষা কপ নি 
দট|! সাহাধ্য পাওয়ার আশার এমন উত্ফুল হয়েছিলাম আমি যে এ 
জকপী ব্ষয়টাই খেয়ালে আসে নি।” 

দূরবান এাদকে ঘোবান, €দিকে ঘোবান,। গাব মুখ তার ক্রমশঃ 
কালে। হয়ে আসে । বোছজাস যেন আপনমনেই বলছেন জীফিকাল 
উপকুল ! জলদন্্য নয় তি ৮? 

“নিশ্চয় জলদন্াু”--ওজার দিয়ে বলে উগলেন উইলিয়।মস, “সাপ 
সারি কামান দেখ পাচ্ছি ওদের 1৮ 

“ভাঁগ্য এবাৰ বিরূপ”-জপান দিলেন লোজার্স-_“নাড়ের গ্রাস 
থেকে যদি-বা বেঁচে গেলাম, এবার পড়া গেল পোম্বেটের খঞ্সরে । 
যা করেন যীশু!” 

উইলিয়ামস ক্ষণিকের ছুবলত। ঝেড়ে ফেলে দিলেন মন থেকে 
“য। করেন যীশু-তা ৩ বটেই! তবে আমাদের য| করবা, 

৩1 ত আগে করা চাই ! সব শ্রী হতে বলুন শুদের। বন্দুকগুলে। 
ঠিক আছে ত? বারুদঘরে ও জল গেকে নি জানি "” 

সে কী দাক্ণ আতঙ্ক সারা জাহাজে ! “বোশ্বেটে ! বোন্ছেটে 1” 
__ফিসফিসাশি চারিদিকে | ঝড় থেকে নিস্তার পাওয়ার আনন্দ পলকে 
উবে গেল নাবিঝদের মন থেকে । ঝড় যে এর চেয়ে শতগুণে ভাল 
ছিল। তার হাত থেকে বাঁচন আছে, এই ত ইস্তাম্বুল টিকে গিয়েছে, 
তিন দিনের খগ্ুঞ্লয় মাথার উপর দিয়ে যাওয়া সত্বেও! তা ছাড়া, 
জাহাঁজডরবিই হু যদি, মে-মর্ণও ৩ বোৌন্বেটের হাতে পড়াঁর চেয়ে 
শ্রেরু ছিল । এক লহমার সব যন্ত্রণা শেষ হত জলে ডুনলে। 
দাসতের যন্তণা ঘে জীবনবাপী ! বো7ম্বটেরা যাদের ধরে, তাদের বেচে 
দেয় ক্রীতদীসের বাজারে । তেমন বাজার মধাপ্রাচ্ের সব শহর 
আছে । আছে উতর আফ্রিকাতেও । 

সাজ সাঁদ রব জাহাজে ৷ ডেক ঝাঁট-পাট দিয়ে পরিধাঁব করা হল । 
ছুটে। ভোট কামান আঁচে ইস্তাম্বুলে, তাদের মুখ খোলা সমুদ্রের দিকে 
ছঘরিনে দেওয়া হল। বাক্দঘর খুলে দিলেন কাপ্রেন, গুলি বাঁকদ এনে 
ডাই করা হল হাগর কাছে । নাবিকেবা মাথা-পিছু বন্দুক পেলো! 
একট। করে, অবশ্য যাঁরা গুলি চালা)5 জানে, ভাবাই । 

সমুদ্রপথে জলদন্থ্যব উৎপাত খুব ধিব্লল নয়। কাজেই দীর্ঘ-পথেব 
যাত্রা গ্রতোক জাহাজেই পধাপু সংখ্যক বন্দকের সংান থাকেই | আর 
নাঁবিকদের কাজে বহাল করার সময় প্রপ্ন করা হয় যে বন্দুক ধরার 
শিক্ষ। সে পেরেছে কিনা পানী লডুয়ের! সব ক্ষেত্রেই চাকরি 
পায়ু সহজে । 

এদিকে আান্বরক্ষাব জন্য প্রপ্তঠি চলছে, ওদিকে পালানোর 
চেষ্টারও ক্রটি নেই । অবশ্য সে-চেষ্টার সুযোগ খুব নেশী পাচ্ছেন 
না কান, তার মাস্তলঙলে নব কেটে নামিয়ে দিতে হয়েছিল 
নড়েপ সময় । এখন গাল খাট।নো যাবে কিসে? অত-বড় জাহাজ 
» আর দাঁড় টেনে চালানে। যায় না! 

দেখতে দেখতে বোধ্ধেটে জাহাজও এসে পড়ল নিকটে । এখন 
মার দূরবীন লাগছে না, সাদী চোখেই দেখ! যাচ্ছে মাঝারি কলেবরেন 
জলযানটাকে । সাদায় কালোযর় মেশানো রং তার, নকশাটাই 
ভয়াবহ । পতাকা ? না, সতিাই এতক্ষণ পঙীকা বলতে কিছু ছিল 
না নোম্বেটেদের। এইবার কিন্তু ওরা এুলে ধরেডে একটা কালে। 
পতাকা । তা দেখেই ইস্তাগ্বুলের লোকেদের বুকের ধুকপুকুণি বেড়ে 
গেল। ছু'খানা লম্বা হাঁড় কোনাকুনি বসানো, তান উপরে একটা 
মড়ার মাথা দাত বা করে হাসছে | বোম্বেটেদেৰ চিরন্তন পরিচয়- 
পত্র, কালো জমিনে সাদ হাড় আর মড়ার মাথা ! 

এস পড়ল ওরা! গাদর ত মান্তুল বা পাল নু হয় নি! 
অনুকুল হাওয়ায় চারখানা ভোট-বড় পাল এক সাথে তুলে দিয়ে 
স। স। করে ওরা এসে পড়ল। আর বন্দুকের পাল্লার ভিতর ওর! 
আসতেই কাপ্তেন ুকুম দিলেন-_-বেজোড় সংখ্যারা চালাও গুলি ।” 

ইতিপুবেই সব নাবিক প্সেলিং ঘেষে দাঁড়িয়েছিল লাইন করে। 
আমিও অবশ্য আছি সে-লাইনে । এক, ছুই, তিন গুনে গুনে নিজের 
নিজের সংখ্যাও তারা স্থির করে নিয়েছে । সুতরাং বেজোড় সংখ্যা 
কর, তা আগে থেকেই জানা আছে তাদের। তারা হুকুম পাওয়। 
মাত্রই চালাল বন্দুক্ধ | 

আমি হচ্ছি ছয় নম্বর, স্রতরাং আমার কাঁজ এখন চুপ কনে 
অপেক্ষায় থাকা, অবশ্যই কাণ্রেনের দ্বিতীয় আদেশ আসবে জোড় 
খ্যাদের উপরে । আমরা দমবন্ধ করে আছি সেই আদেশের 
প্রতীক্ষায় 

বেজোড়ের। চটপট বন্দুকে গুলি ভরে নিষ্ছে ৩তক্ষণ 

এমন সময়ে ঈগাকাশ আর সমুদ্র ছ'টোই কাপিয়ে কামান দাগল 
বোম্বেটেরা। ওছের কামান আমাদের চাইতে অনেক বড়, 
দেগেছেও তার! অন্ততঃ গোটাচারেক এক সঙ্গে, আমাদের ডেক-এর 
অর্ধেকখানাই উড়ে গেল ওদের প্রথমবারের গোলন্দাজিতে | 

অর্ধেকখানা! ডেক উড়ে গেল। তার সঙ্গে সেই সব নাবিক, 
যারা দঈাড়িয়েছিল ডেক-এর সমুখাদকে। বলতে গেলে বন্দুকধারীর! 
সবাই ছিল সেই দলে, তাঁদের মধ্যে আমিও একজন । ডেক উড়ে 
গেল । হতাহত হল আমাদেব অনেকে । হত ৰা আহত না হায়েও 
অনেকে সবেগে শিক্ষিপ্ত হল গিয়ে সমুদ্রের ভিতন। ইস্তান্থলের 
অবস্থান থেকে অন্ততঃ ছু শো গজ দুবে। 

এই নিক্ষিপুদের মধ্যে ছিলাম আমিও, শ্রীমান রবিনসন ভ্রুশো। 
বন্দুক কোথায় ছিটকে পড়েছে হাত থেকে, তা কে জানে । জলে 
পড়েই তলিয়ে গিয়েছিলাম, ভেসে উঠবার পবে দেখি বন্ধুবা অনেকেই 

আশে পানে ভাসমান । কয়েকজন আছাঁড়ি-বিছাডি খেভে খেতে 

ডুবে গেল ধীরে ধীবে। তাদেন মাশে পাশে জলটাব রং লাল দেখে 
বুঝলাম, তারা জখম হয়েছিল কামানেব গোলায়। নিহতেনা ত 
আনেক আগেই ডুবেছে, আর ৪.১ নি। ৰ 

কাণ্তেন উইলিয়ামস তখন লড়াই চালিয়ে যাচ্ছেন । ডেক-এব 
যে অংশ উডে যায় নি, তাবই উপাবে তিনি আছেন, মেট বোজার্সও 
আছেন। আর আছে ছু'টে। কামানের একটা । সেই কামানট! 
'নজের হাতে দাগলেন কাণ্তেন, আমি স্বচক্ষে দেখলাম । হার 
পরে নোম্বেটে জাহজি থেকে কামানের গোল। এল মার এক 
নক । ইস্তাপুল জাহাজ পাশ্চহ্ হয়ে গেল সমুদ্রের বুক থেকে। 
প্তেনকে বা মেটেকে কোনাদকে আর দেখতে পেলাম না। 
জলে হুয়ত তীাঁবা পড়েন শি, (বণু বেখু য়ে উড়ে গিয়েছেন 
হাওয়ায় । 

এখন আর মব্খানে ইস্তান্থুল নেই। ওদিকে ছুটস্তু বোন্বেটে 
জাহাজ, এদিকে সনুদ্রওবঙ্গে হাবুড়ব আমা নারো চোদ্দ জন 
নাবিক । আমাদেন এখন হয় ডুবতে হয়, নয় আশ্রয় চাইতে হয় 
এ পরম শক্রদের কাছেই। মজার কথা--এই সময়ই মনে পড়ে 
গেল বাবার একটা সতর্কবাণী । বহুদিন আগে, প্রথম যেদিন ইউর 


0! 


২পে ব্লবিনদণ ভ্রুসে। 


কাছে কথা তুলেছিলাম যে আমি সমুদ্র প্টনে যেতে চাই, তিনি 
ক্রুদ্ধ হয়ে বলেছিলেন--তা যদি যাস, শির্থাতি বেঘোরে প্রাণ 
হাঁর।বি |” 

অকাট্য অভিশাপ ! অমোঘ সতা! বেঘোবেই প্রাণ হাবাঁতে 
বসেছি আজ । 

বেশী কথায় আর কাজ কী! বোন্বেটেরা এলো, আমবা ছাঁগ- 
শিশুর মত কশাইয়ের ছোবাব সামনে গল। বাড়িয়ে দিলাম | ওদেব 
নৌকা! এসে আমাঁদেব একে একে নৌকার তুলল, আব সঙ্গে সঙ্গে 
বেধে ফেলল পিছমোৌঁড়! কবে। দভিদড়া ওরা সঙ্গেই এনেছিল। 
নিখুত ব্যবস্থা! ওদের | 

বোন্বেটে জাহাজে যত দিন ছিলাম, হাত আর পায়ের শিকল 
একসাথে ওবা খোলে নি কখনো । হবে খাওয়াব কষ্ট ছিল না। 
ওবা নিজেবা খায় ভাল, আমাদেবও পেট ভবে খেতে দিত। 
আমাদেবই জোনাথন তিক্ত ভাসি হেসে বলেছিল একদিন-_-“ভাল 
কব না খাওয়ালে ওদেবই ৩ লোকসান! রোগা হয়ে যাই যদি 
আঁমবা, বেচে ত বেশী পয়সা! পাবে না!” 

সত্যিই বিক্রি হয়ে গেলাম একদিন । 

উপকূলে এক জায়গাঘ ভিডল বোন্থেটে জাহাজ, দিন দশেক 
পরে। জায়গাটা পাহাড়ে জঙ্গলে ঢাক» লোকালয় কাছাকাছি 
কোথাও আছে বলে মনে হল না। কয়েকজন দালাল এলে। সেখানে 
ডিঙ্গি চডে। কথায় বাতীয় হজরত মুসার নাম ঘন ঘন কপচাচ্ছে, 
তাইতে মনে হল ওর! ইন্ছদী হবে হয়ত । 

যা হোক, ওর! আমাদের সবাইকে নিয়ে গেল, অনেক পাহাড় 
জঙ্গল পেরিয়ে লাংচু নামেব একটা ছোট শহরে । শহর ছোট হলে 
কী হবে, দাসের বাজার আছে একটা, সেখানেই বিক্রি হয়ে গেলাম 
আমর।। আমার সঙ্গীরা সবাই আমার চেয়ে বলবান সুপুষ্ট, তারাই 
বিক্রি হল বেশী দামে। সব চেয়ে কম দাম উঠল আমার, কিনল 

এব দাড়িওয়াল! শেখ । পরে জেনেছিলাম, সে তার নিজের জন্থয 
কেনে নি আমায়, দাস রাখবার মত ধনী সে নয়। তার মনিব 
একজন আমীর লোক, তীরই চাহিদা-অনুযায়ী বেসাঁতি করতে সে 
এসেছিল লাংচুতে। আমীর চেয়েছিলেন স্ুশ্রা চেহারার ইউরোপীয় 
ছোকরা একটি । কিন্ত ছোকরা আমাদের এই দলট।তৈ একটিও হিল 
ন, বাধ্য হয়ে সবচেয়ে কমবয়সী যাকে দেখেছে, তাকেই কিনে 
ফেলেছে শেখ । 

আমাদের দলের এক এষ জনক এক এক দিকে যেতে হল 
নতুন মশিবের সঙ্গে। সে-খধন্পশী বিদায়ের দৃশ্ট এখনে। যেন 
চোখের উপরে ভাসছে । ইস্তানুলের উপরে যতদিন ছিলাম আনরা, 
পরস্পরে এমন-কিছ ঘনিঞ্ও। ছিল না আমাদের। আন্ততঃ আমার 
লঙ্গে কারোই না। তার কারণ, আমি ছিলাম ওদেব এক ধাপ 
উপরের লোক, পদগৌরবে ভুতীয় মেট। কিন্তু আজ? ছুই 
হপ্তার বন্দীজাবনে আমরা সলাই পবম্পরের এত কাছে এসে 
গিয়েছি যে ব্দিয়ের ন্যথা সকলেরই প্রাণে বাজল পরমাস্বীয় 
বিয়োগের মত । আমার বেশ মনে পডে আমি ওদের অন্ততঃ তিন 
চারজনেব গলা জড়িয়ে ধরে চোখের জল ফেলেছিলাম সেদিন । 
তাদেরও সেই অবস্থা । 

দাড়িওয়ালা শেখ আমাকে ঘোড়ায় তুলল প্রথমে, তাবপরে 
উটে। বেশ খানিকটা দূব চলতে হল এমন একটা জায়গ। 
দিয়ে, যাকে মক্ভূমি বললে অন্যায় হয় নাঁ। উটের প্রয়োজন 
তারই জন্ত | 

উট ছেড়ে দিয়ে এবার চড়লাম নৌকোয়। গভীর জঙ্গলের 
ভিতর দিয়ে নদী একটা, সেট। আমাদের নিয়ে ফেলল একেবারে 
সমুদ্রে । এইখানে ছেট একটা কেল্লা । আমার মালিক হয়েছেন 
এই কেল্লারই অধিপতি মুস্তৌফা শোহরবন্দ কিরঘিজ। আশে 
পাশে অনেক পাহাড় জঙ্গল আর তার ফাঁকে ফাকে ছুই চারখানা 


৩০ রবিনপণ এুপে। 


গ্রাম+ এই নিয়ে আমীব কিবঘিজের জমিদাবি। তিনি নিদ্ঞে 
অবশ্য ওটাকে রাজ্য বলেন, জমিদাবি না বলে । 

আামাকে দেখে আমীন মোটেই খুশী হলেন না। তিনি ঠেযে- 
ছিলেন একটা ফুটফটে বালক, তা 'ত লেন না, পেলেন একট! 
দ[ডিওয়াল। বণ্চামার্ক যুবক । বালক দবকাৰ ছিল মদেব পেযালাট! 
এগিয়ে দেওয়ার জন্য, হাত পা টেপাব জন্তা, বেগম-মহলে গদেশ 
নিদেশ পৌছে দেবার জন্যা। মামা দ্বাব। ৬ €সাপব কোনটাই ৬ল 
ভাবে গওতরাবে লা। লেগে মেগঞ। দালাল শেখসাছেলাপ্দ শান 
বেয়কুফ গিদ্ধব পভভ্তি চোখা চোখা জনানে ঠিবস্কুত বপন 
অনেকক্ষণ ধবে। 

*ব য। হয়ে গিযোছছে। শাব ও আব চাবা নেই । শিবেচেক লোক, 
বাগটা পড়ে গেলে ভাবা, স্সলেন আমান দাবা বী কা কাজ 
কবানো সম্ভব । ভাক্ছ। ভাঙ্গা ইংবেজী তিনি জীনেন একট, কায তে 
ছিলেন একসময় নীন যৌখ,ন। 

হাঁ জিজ্্াসাঁব উত্তবে আমি জানালাম বন্দুক পেলে শিকাব 
করতে পানি, ছিপ পেলে মা ধনে পাবি, ছাত্র পেলো ইশবেজী 
পডাতে পাবি । 

এই টিন কাঁজেব মধ্যে দ্বিহীয়ট।হ তিনি দিংলন আমাকে । নদীব 
মাছ অবশ্য তিনি খেতে গান, কিন্তু সমুদ্রেব মাছ পান না। কাখণ 
তাঁব গরজাব! সমুদ্রকে ভীষণ ডনায়। জান কবুল, কিন্ত ভাবা নৌকো 
নিষে সমুদ্রে বেকবে না মাছ ধরবাব জন্য | 

আমি সানন্দে বাজী হযে গেলাম খাছ ধবতে। বেশ বড 
একখান! দেশী নৌকা আমীবধ ছেড়ে দিলেন আমাকে এ কাজের জন্য । 
মবশ্। এক গামাকে যেতে দেবেন ন।। একটা পাইক থাকবে, যাতে 
আমি না পালাই, তাই দেখবার জন্ত। আর একট! ছোঁকর। থাকবে, 
জাল টেনে তোলাব ব্যাপাবে সাহায্য কনার জন্য | 

মাস ছয় আমি খুবই মাছ খাওযালাম আমীবকে । সত্যিই মাছ 

ধরার কাজে ওস্তাদ আমি। তাতে এখানকার সমুদ্রের মাছগুলো! 
খানিকটা বোকাঁও। কেউই ত এতদিন ধরেনি তাদের ! 

অঢেল মাছ খেতে পেয়ে আমীর আমার উপর খুশী। একদিন 
খোশমেজাজে বলে বসলেন -“্রবিউল্লা (উনি এই নামই দিয়েছেন 
আমাকে ), তুমি যদি বেথা করে সংসারী হতে চাও এখানে, 
আমি মেয়েও যোগাড় করে দি পারি, দাসত্ব থেকে যুক্তিও 
দিতে পারি তোমায়-_” 

আমি তত একেবারে বিগলিত-_“মালিকের দয়ার সীম! 
নেই। তার চেয়ে জোব বরাত আমাঁব কী হতে পারে? ভবে 
মুক্তি পেলেও মালিকের জন্য মা ধরার কাজ আমি কিছুতেই 
ছাড়ব নী?” 

মালিক হেসে গডিরে পডলেন_ঠিক আছে, ও-চাকরি তোমার 
সারাজীবন থাকবে রবিউল্লা 1” 

তাঁর পবের দিন মাচ ধরতে শিয়ে ভারী যেন বেপড়তা পড়ে 
গেল মআমার। জাল ফেলি, মাছ ওঠে না। ছিপ ফেলি, মাছ 
খায় না। আমি ছোঁকরাটাকে কেবলই বলি-“আরও এগিয়ে 
চল্‌ এসব জায়গায় রোজ ধরি মাছ, মাছেরা সেয়ানা হয়ে 
গিয়েছে | 

এই রকম ভাবে নৌকোটা সেদিন অনেক দূরে নিয়ে গেলাম 
আসামি । তার পরই ভগবান স্মরণ করে করলাম এক কাণ্ড । 
রোজকার মত পাইক একটা আজও নৌকায় ছিল। স্ুযোগমত পিছন 
থেকে তাকে দিল।ম প্রচণ্ড এক ধাকা। সে উলটে জলে পড়ে গেল। 
অমনি এক লোহ'র ডাঙ্গশ আঁমি উচিয়ে ধরলাম তাব মাথার উপরে । 
এটা আনি আগে সংগ্রহ করে নৌকোর খোলে লুকিয়ে রেখে” 
ছিলাম । যেমন রেখেছিলাম- সামান্য কিছু খাবার আর এক কলসী 
জল । 

ডাঙ্গশ তুলে আমি পাইককে বললাম_-বেশী পথ আসি নি। 


৩২ রবিনসন ক্রুমো 


তুই সাতার দিয়ে অনায়াসে কূলে ফিরে যেতে পারবি। যদি নৌকোয় 
ওঠার চেষ্টা করিস আবার, মাথা ছু-ফাঁক করে দেব ডাঙ্গশৈর 
এক ঘায়ে ।” 

লোকটা ধ্িরুক্তি না করে কুলের দিকে ফিরল । আমি ষে মরিয়া 
ৰনে গিয়েছি, সত্যি সত্যি ডাঙ্গশ মারতে যে আমি দ্বিধা করব না 
প্রয়োজন হলে, তা সে বুঝে ফেলেছে ততক্ষণ । 

তারপর ডাঙ্গশ হাতে নিয়ে জুরীর দিকে ফিবতেই ( ছোকরাটার 
এ নাম), সে হেসে ফেলল-“আমি তোমার সঙ্গেই পাঁলাব। 
জামিও দাস কিনা!” 

তিন 

পালিয়েছি শেষ পর্যন্ত। এখন শেষ রক্ষা হলে হয়। 

একটা ভরসা এই, আমীরের তরফ থেকে আমাদের পশ্চাদ্ধাবনের 
চেষ্টা বোধ হয় হবে না। পাইকটা সাতরে সাঁতরে কুলে গিয়ে উঠবে, 
তারপরে যাবে আমীরের কাছে খবর পেশ করবার জন্য । আমীরের 
মূলাকাৎ হঠাৎ না মিলতে পারে, তিনি হয়ত হারেম থেকে বেকবেন 
সেই বিকেলবেলা । তারপর তোড়জোড় করে আমাদের পিছনে ধাওয়। 
করা, ততক্ষণে আমরা নিশ্চয়ই নাগালের বাইরে চলে যাঁব। 

তবে এঁ নাগালের-বাইরে-যাওয়া ব্যাপারটা সম্বন্ধে ভাববার আছে 
কিছু। বাইরে যাওয়ার দরকার যতই থাকুক, খোলা সমুদ্ধে এই 
নৌকো নিয়ে বেরিয়ে পড়া মোটেই নিরাপদ হবে না। নৌকোটা 
অবশ্য বড়-সড়ই আছে, কিন্তু আমি আর জুরী ছু'জনে মিলে ওকে 
ঠিকমত চালাতে পারব কেন? পাল আছে বটে, কিন্তু তা খাটখনোৰ 
ব্যাপারে জুরী কোন সাহায্যই করতে পারবে না। দীড বাওয়াও 
বেশীক্ষণ সম্ভব হবে না ওর পক্ষে । ছেলেমানুষ ত! এ-যাঁনৎ ওর 
কাজ ছিল শুধু হাল ধরে বসে থাকা, আর জাল টেনে তোলার 
সময়ে একটুখানি হাত লাগানো । এ রকম হালকা কাজই ও 
পারে। 

একে নৌকো চালাবার লোঁক নেই, তাঁয় আবার ঝড়ের মখে 
পড়ে যাওয়ার একটা আশঙ্কাও রয়েছে । খড় যখন হয় এপিকে, 
প্রচণ্ড ভাবেই ত হয়! ইস্তানুলকে কোথা থেকে ঠেলে কোথায় নিয়ে 
এল এ ঝড়, সবনাশ করে ছাড়ল একেবারে । ঝড়ের মুখে না পড়ে 
গেলে সে-জাহাজ ত ভূমধ্যসাগরেই ঢুকে পড়ত, আফিকার 
উপকূলে এসে জলদস্থ্যর গ্রাসে পড়ে যেত না! ৬৯ কাপ্তেন 


রঃ রাঁবদ্সন ক্রুদে। 


উইলিয়ামস আর মেট রোজার্সের মৃত্যুর দৃশ্য আমি এখনও যেন 
দেখতে পাই চোখের সামনে । 

আরও এক কথ! ভাবতে হবে, খোলা সমুদ্রে বেশী দিন ঘোরার 
কোন উপায়ই নেই আমাদের । খাওয়ার জল পাব কোথায়? 
ছোট এক কলসী জল সঙ্গে আছে অবশ্য, তা দুইজন লোকের 
পিপাসা কয়দিন মিটবে সেইটুকু জলের সাহায্যে? কী রোদ্দ,র 
যে ওঠে দুপুর নাগাদ, আর মুহুমুণ্ছ কী দাঁরণ পিপাসা যে পায় তখন, 
তা ত এই ছয় মাস ধরে দেখছি! 

নাঃ যেদিক দিয়েই বিচার করা৷ যাক, খোলা সমুদ্রে বেরিয়ে 
পড়া যুক্তিযুক্ত হবে না আমার পক্ষে। কুল ঘেষে দক্ষিণমুখো৷ 
যাঁওয়াই উচিত। দক্ষিণমুখো, কারণ ওদিকে আমীবের এলাকা! 
বেশীদূর বিস্তৃত নয়। সে-এলাকার বাইরে যেতে পারলে দরকার- 
মত কূলে উঠতেও পারব আমরা । ওঠার প্রয়োজন ত হবেই জলের 
জন্ ! 

জুরী ছেলেটা! ওরই মধ্যে বেশ সাহসী আর বুদ্ধিমান। পরামর্শ 
করার অন্ত লোক নেই যখন, ওকেই জিজ্ঞাসা করলাম-_কোন্দিকে 
আমাদের যাওয়া উচিত। ও সঙ্গে সঙ্গে দক্ষিণ দিকে আন্গুল 
দেখাল । 

“কেন? ওদিকে কেন?” _ প্রশ্ন করলাম আবার । 

দেশী ভাষাতেই কথা বলছে ও। এই ছয় মাসে ও-ভাবা আমি 
একটু একটু বুঝতে ও বলতে শিখেছি, কাজেই কথাবার্তা চালানো খুব 
শক্ত হল না। 

ও বলল-__ওদিকের বাসিন্দার! ঠাণ্ডা মানুষ শুনেছি । লড়াই- 
টড়াই করে না, মানুষের মাসও খায় না। আর সেইজন্যই তোমাদের 
দেশের জাহাজ ছুই একখাঁন। মাঝে মাঝে না কি আসে ওখানে । 
আসে অবশ্যি এ বাসিন্দাদের ধরে নিজের দেশে নিয়ে যাওয়ার 
জন্য । তুমি ত তেমন জাহাজ পেলে বেঁচেই যাবে ।” 


রবিনসন ক্রুসো ৩৫ 


এ একটা নতুন খবর, এবং ভাল খবর। সুতরাং নৌকো! দক্ষিণেই 
চালালাম। কুলের খুব কাহু দিয়ে যে যাচ্ছি, তা নয়, তবে কুলকে 
চোখের আঁড়াল হতে দিচ্ছি না। মেঘ দেখলেই জোরে জোরে 
দাড় টেনে ডাঁঙায় গিয়ে উঠব। তা ছাড়া জলের কলসী খালি হলে 
কুলে ত উঠতে হবেই। 

মাঝে মাঝে কুলেব উপর বাসিন্দাদের দেখতে পাই। দলে দলে 
দাঁড়িয়ে নৌকোটা পধবেক্ষণ করছে। ঘোর কালো গায়ের রং 
মাথার চুল কোকড়া, নারা পুরুষ সবাইয়েরই নিরাবরণ দেহ। জুরী 
যা বলেছে, সেকথাই ঠিক বলে মনে হল। এরা লোক নিরীহ। ছুই 
একবার জল আনতে গিয়ে ওদের সঙ্গে মুখোমুখি দেখা হয়েও 
গিয়েছে । আমাদের কোন অনিষ্টের চেষ্টাই ওরা করে নি। বরং 
জল কোথায় পাওয়া যাবে-_ জানতে চাইলে নিজেরাই কলসী নিয়ে 
জল এনে দিয়েছে। এদের সঙ্গে কথা অবশ্য জুরীই বলে। দেশী 
ভাষায় বিষ্যে আমার এমন বেশী নয় যে এসব লোকের জবান বুঝতে 
পারব, বা আমার মনের ভাব ওদের বোঝাতে পারব । 

কোন জাহাজ এদিকে দেখা গিয়েছে কিনা ইদানীং, জুবীকে 
একদিন জিজ্ঞাসা করতে বললাম এদের কাছে । আশ্চষ! প্রশ্নটা 
শোন]! মাত্র হাউমাউ করে কেঁদে উঠল লোকগুলো । কেউ কেউ 
বুক চাপড়াতে ব! মাথার চুল ছি ড়তে শুর করল। অনেকক্ষণ পরে 
শাস্ত হয়ে ওর! জানাল-_জীহাঁজ একখান! এক চাদ আগেই 
এসেছিল, তাঁদের গাঁয়ের আদ্ধেক লোককেই ধরে নিয়ে গিয়েছে। 
এই যে পঞ্চাশ যাঁটট! লোক এখন রয়েছে গীয়ে, এরা রয়েছে শুধু 
এই কারণে যে সময় থাকতে গভীর জঙ্গলে এরা পালাতে পেরেছিল । 

আমি জুরীকে বললাম__“জিজ্ঞাসা কর যে শুধু ধরেই' নিয়ে 
গিয়েছে, না মেরেও ফেলেছে কিছু লোককে ।৮ 

আঙ্কুল তুলে গ্রামবানী একজন দেখাল-_-তিন জন মারা পড়েছে 
ওদের হাতে । তাঁর! বল্পম ছুড়ে মেরেছিল বলে। সে-বল্মে 


৩৬ রবিনসন ক্রেসে 


সাদাদের কেউ জখমও হয় নি। কিন্তু ওরা যখন আগুন ছুড়ে মারল 
_ সঙ্গে সঙ্গে মাটিতে লুটিয়ে পড়ল সাইকুরি, মুবকাটু আর বেল- 
ভুলি। একটা বড় গাছ ওর! দেখিয়ে দিল-_তাঁরই মাথায় লটকানো' 
রয়েছে সেই তিনটি মৃতদেহ। অপঘাত মৃত্যু যাদের হয়, তাদের 
দেহের গতি এভাবেই করে এরা । 

“তুমিও ত সাদা, আগুন তুমিও ছুড়তে পার নিশ্চয় ?”__ একজন 
সরাসরি জিজ্ঞাসা করল এইবার। জুরী দোভাবী ন। থাকলে অবশ্য 
আমি সে প্রশ্ন বুঝতে পারতাঁম নাঁ। বুধলাম যখন, আমি ভয় পেয়ে 
গেলাম। এরা কি শেষে আমার উপরে ঝাঁল ঝাড়বে নাকি? 
করে যদি ত অবাক্‌ হওয়ার কিছু নেই। মিষ্টি হেসে বললাম-_ 

“আমিও পারি অবশ্য ছুড়তে, তবে তোমরা জল এনে দিয়েছ 
ষ্খন, তোমাদের কোন অনিষ্ট আমি করব না। আর দেখছ ত, 
আমি জাহাজ নিয়ে আসি নি, এনেছি একটা নৌকা মাত্র । তাতে 
একটা মায় কালে! মানুষই ধরতে পারে, তা একটা কাল। ত আছেই 
আমার !” 

আর আলাপ জমাবার চেষ্টা না করে আমি তড়িঘড়ি নৌকায় 
গিয়ে উঠলাম। এর পর থেকে কুলে মানুষ দেখলে আর নৌকা 
ভেড়াবার চেষ্টা করি নি কোন দিন। খুব সম্প্রতিই, এক চাঁদ অর্থাৎ 
দিন পনেরো মাত্র আগে একখান! দাসব্যবসায়ী জাহাজ এ-অঞ্চলে 
চরম হানাদারি করে গিয়েছে । যারা বাধা দিয়েছে, তাদের হত্যা! 
করেছে। যার! দেয়নি বাধা, তাদের বেঁধে নিয়ে গিয়েছে ইউরোপে 
আামেরিকায় দাঁসবৃত্তি করবার জন্য । স্বভাবত; নিরীহ এর, কিন্তু 
কোন গ্রামে কেউ যে মরিয়া লোক নেই একটাও, এটা জোর করে 
বল! যায় কেমন করে? কেউ যদি সাদা জাতের উপর প্রতিহিংসা 
নেবার জন্য আমাকেই আক্রমণ করে বসে, আমার ত আত্মরক্ষা 
করার শক্তিই নেই ! 

যা বলছিলাম, কুলে ওঠার উৎসাহ আমার একদম কমে গেল এ 


রবিনদন ক্রুসো ৩? 


ঘটনার পর থেকে । ভাঙ্গায় যেখানে নিবিড় বন, মানুষ জনের চিহ 
যেখানে মোটেই দেখা যাচ্ছে না, তেমনি এক একট। জায়গায় ছুই দিন 
তিন দিন পরে পরে এক একবার নৌক। ভেড়াই, চটপট জল ভরে 
নিই কলসীতে, পরিচিত পাক ফল কোন গাছে দেখলে পেড়ে নিই 
তাড়াতাড়ি। আবার নৌকায় ফিরে গিয়ে কুল থেকে নিরাপদ দূরতে 
নোঙ্গর ফেলি । 

আর সারাদিন সারাক্ষণ আমাদের দুই জোড়া চোখ অনবরত 
সমুদ্রের দিকে নিবদ্ধ থাকে, ঠাহর করবার চেষ্টা করে, কোনদিকে 
জাহাজের পাঁল চোখে পড়ে কিনা। দাসব্যবসায়ীদের জাহাজ যে 
আনাগোনা করে এ-অঞ্চলে, তা ত নিশ্চিতভাবেই জান। গিয়েছে । 
এই ত অতি সম্প্রতি এসে গেল একখানা । আমি কি তেমন কোন 
জাহাজের নাগাল পাব না? পেলেই ত আমার সকল বিপদ কাটে ! 
কৃষ্ণাঙ্গদের উপরে তারা যতই অমানুষিক ব্যবহার করুক, আমি 
খাঁটী ইংরেজ, আমার সঙ্গে ভদ্রতা না করে তারা পারবে কেন? 
আর আমারই খাতিরে জুরীকেও খাটাতে সংকোচ হবে তাদের । 
জুরী চালাক ছেলে, নিজে থেকেই প্রস্তাব করে রেখেছে যে জাহাজে 
উঠেই সে নিজের পরিচয় দেবে_-আমার, অর্থাৎ এই রবিনসন 
ক্রুসোর ক্রীতদান বলে। কেমন করে কোথায় কবে তাকে ক্রয় 
করেছি আমি, সে-পব প্রশ্ন উঠলে তার জবাব দেবার ভার অবশ্য সে 
আমার উপর অর্পণ করে নিশ্চিন্ত আছে। অত-বড় লম্বা! গল্প বান'বার 
মত কল্পনাশক্তি তার নিজের নেই। 

কিন্তু কই? জাহাঁজ ত পাওয়াই যাচ্ছে না একটাও! আমরা 
দিনের দিন হতাশ হয়ে পড়ছি। 

এমন সময় নবীন উৎসাহে আবার চাঙ্গ। হয়ে উঠল আমাদের 
মুষডে-পড়ী মন। একদিন সকাল বেলাতেই দূর সমুদ্রে পাল দেখতে 
পেলাম আমরা । আমাদের গতিপথ হল দক্ষিণমুখী । এ-জাহাজ চলেছে 
উত্তর পশ্চিমে । অন্ততঃ ছুই মাইল দূরে কোনাকুনি এই পাঁড়ি যে 


৩৮ রৰিনসন জুস? 


কোন গন্তব্স্থানের উদ্দেশে, তা আন্দাজ করবার কোন উপায় আমার 
নেই। থাকত উপায়, এ-সমুদ্রের একটা ম্যাপ আমার নৌকায় 
থাকলে । তা কাফ্রি কেল্লাদারের মাছধর1 ডিঙ্গীয় ম্যাপ আসবে 
কোথা থেকে? 

যাক, বিস্তীর্ণ পৃথিবীর ধে কোন দেশেই যাক এ জাহাজ, 
আমাদের তুলে নিয়ে গেলে যে বাঁচি! জাহাজ যখন, নিশ্চয় কোন 
সভ্য জাতিরই জাহাজ । আশ্রয় তাদের কাছে পাও । এবং 
আমার ঈপ্দিত কোন দেশে আমায় পৌছে দেবার বাবস্থা তারা 
করবেও। এখন জরুরী কাজ হল ওদের দৃষ্টি আকষণ করা । 

জুরীর গায়ে কোন জামার বালাই নেই, একখান। কটিবাস তাঁর 
সম্বল। আমার গায়ে সেই ইস্তাম্বুলের আমলের জামা কাপড়ই আছে 
এখনো, বদিও অত্যন্ত জীর্ণ দশ! তাদের । তা হোক জীর্ণ, বর্তমান 
মুহতে কাজ দেবে । আমি গায়ের কোট খুলে ফেললাম ত্বরিতহস্তে, 
আর একখান! দ্রীড়ের উপরে সেটাকে চাপিয়ে উচু করে নাড়তে 
লাগলাম। পাল নামানো ছিল রাত্রিবেলায়, জুরীর হাতে কোটসুদ্ধ 
ঈাড গছিয়ে দিয়ে সেই পাল খাটাবাঁর জন্ত ব্যস্ত হয়ে পড়লাম আমি। 
বুকেব ভিতর এমন টিপটিপ করছিল আমার! কোন রকমেই যদি 
এ জাহাজের দৃষ্টি আকধণ করতে ন। পাবি, সে হবে আমার ভাগ্য- 
বিভর্ষিত জীবনের চরমতম দুর্ভাগ্য । এটা ফসকে গেলে আবার কত 
দিনে আএ একখানা জাহাজ চোঁখে পড়বে, চোখে পড়বার আগেই 
আমরা ন্মগাধ জলে ওলিয়ে যান কিন! অথবা কালে আফ্রিকার কোন 
নরখাতক জাতির উদরস্থ হব কিনা, তার ঠিক কী! 

কোট নাড়ছি, পাল তুলছি, আর সঙ্গে সঙ্গে প্রাণপণে চিল্লাচ্ছি। 
জুরীর গলার জোর দেখলাম সাংঘাতিক । বিউগিলকে হার মানায়। 
সে-শারম্বর যে ছুই মাইল দূরবর্তী জাহাজেও পৌছোবার শক্তি রাখে, 
এমন উন্মাদ আশাও আমার মনে মাঝে মাঝে উকি দিচ্ছিল বই কি! 

কিন্ত চিৎকারে হোক বা কোট নাচিয়ে বা পাল উচিয়ে হোক, 


রখিনসন ক্ুদো ৩৪৯ 


যে ভাবেই হোক, জাহাজের নজর আমরা আকধণ করলাম বইৰি 
শেষ পর্যস্ত। পালটা সংকেত একটা জাহাজ থেকেও পাওয়া! গেল। 
চিৎকারও নয়, কোটও নয়। বন্দুকের আওয়াজ একটা । আনন্দে 
উৎফুল্ল হয়ে আমি জুরীকে আলিঙ্গন করে বসলাম একেবারে । সে 
তখন আরও উঁচু পর্দায় চিল্লাচ্ছে। দীড়ের উপর কোট আরও প্রচণ্ড 
ভাবে উল্লম্ষন করে যাচ্ছে তাঁর হাতে । 

নৌকা! আছে আমাদের, তবু ওরাও একখানা ডিঙ্গি নামাল। 
চারজন নাবিক সবল হস্তে দাড় টেনে কয়েক মিনিটের মধ্যে এসে 
পৌছে গেল আমাদের কাঁছে। শ্বেতাঙ্গ নাবিক এরা, সাদা! চামড়া 
দেখেই চোখ জুড়িয়ে গেল আমার । তাদের নেতা হয়ে এসেছিলেন 
এক মেট । সাগ্রহে করমর্দন করলাম তার ও তার সহচরদের। 

সবাই তারা উঠলেন এসে আমাদের নৌকায়, কারণ তাদের 
ডিঙ্গির চেয়ে অন্ততঃ তিন গুণ বড় এটা । সকলে মিলে দাড় টেনে 
জাহাজে পৌছে গেলাম দেখতে দেখতে । জাহাজের নাম “এমেবাল্ডা”, 
কাঞ্তেন ডন আলফন্জো। পোর্ত গীজ। 

দাসবাবসায়ী। জোর করে নিগ্রোদের ধরে নিয়ে আসে 
তাঁদের দেশ থেকে, বাধা পেলে নরহত্যা করতেও পেছ-পা হয় সা। 


স্বতাবতঃ দয়ামায়াবজিত না হলে কেউ এমন সব কাজ করতে পারে 
না। 


এব তাই। এদের কাছে কি সদয় ব্যবহাব পান? আঁমাব ৩ 
মনে বিলক্ষণ সন্দেহ জাগছে তখন । 

যে নাবিকেরা আগু বাড়িয়ে গিয়েছিল, তারা অবশ্য ভাল ব্যবহ্ঠাবই 
কবেছে এতক্ষণ । তবু, ওদের কর্তা, অর্থাৎ কাপ্তেনের সঙ্গে যতক্ষণ 
দেখা না হচ্ছে, আালাপ ন। হচ্ছে, ততক্ষণ বুঝতে পাঁরা যাচ্ষে না যে 
কী ভাগ্যে আছে আমাদের । 

হয়ত ভড্র ব্যবহার পেতে পারি, এমন আশ আমার ছিল। কিন্ত 
যে-ব্যবহ্থার কার্ধস্ে তরে পেলাম, আমি কেন, অতি বড় আশাবাদীরও 


৪০ রবিনলন ক্ুসে! 


কল্পনায় তা স্থান পেতে পারে না কখনও । কাণ্তেন আলফন্জে। 
আমাকে গ্রহণ করলেন যেন ঘনিষ্ঠ বন্ধুর মত। “আরে, 
আপনি ইস্তান্থল জাহাজের থার্ড মেট ছিলেন? মাত্র ছয় মাস 
আগে? তা হলে ত আমার সমব্যবসায়ী সহকর্মী বললেই হয়! তার 
উপরে আমার বাড়ি পতুগাল, আপনার বাড়ি ইংলগু। ঘনিষ্ঠ 
প্রতিবেশী । এ-দরজা ও-দরজা। আস্মন, আস্মন, সব চিন্তা 
ঝেঁভে ফেলে দিন। ছুঃখকষ্ট যা পেয়েছেন, ভুলে যান একেবারে । 
নতুন পোশাক পরুন স্নান করে। খানা খান তৃপ্তি করে। ভগবান 
অনেক কষ্ট দিয়েছেন আপনাকে, তা দিন। পাপক্ষয় হয়ে গিষেছে 
আপনার, এবারে আরাম করুন” 

এই সেই লোক, যে নিগ্রো পল্লীগুলোকে উজাড় করেছে কয়েক 
দিন আগে পর্যস্ত। কতক লোককে গুলি করে মেরেছে, কতককে 
আবার এই মুহূর্তে ফেলে রেখেছে এই জাহাজেরই খোলের ভিতরে 
শিকল দিয়ে বেঁধে। মানুষ সত্যিই বন্ুরূপী। জুরীর দিকে দৃষ্টি 
পড়তেই উল্লসিত হয়ে উঠলেন__-“আপনার দাস? দিব্যি হাসিমুখ 
দেখছি ত! তেমনি নধর দেহ। খুব ভাল হল। ওকে দিয়ে কিছু 
উপদেশ দেওয়াবেন আমার এঁ ব্জ্াত কালা আদমি গুলোকে ? 
বললে বিশ্বাস করবেন না জাহাজে উঠে অবধি ক্রমাগত কাদছে, সে 
কান্নার আর বিরাম নেই। আমি ওদের ভালোর জন্যই নিয়ে যাচ্ছি, 
এট। ওদের মগজে ঢোকাতে পারছিনে আদৌ । কী নাম ওর? জুরী? 
দেখ ভ বাপু জুরী, তুমি ওদের বোৌঝাঁও ত একটু! বোঁঝাও যে সাদা 
জাতের লোকের সংস্পর্শে আসতে পারাটাই কালোদের পক্ষে মস্ত 
জোর' বরাতের কথা । নিজের উদাহরণ দিয়ে বোঁঝাঁও। বনে 
জঙ্গলে নিজের লোকের মধ্যে যত দিন ছিলে, খেতে পাঁও নি, পরতে 
পাও নি, এখন দেদার খাচ্ছ, দেদার পরছ। হ্যা, তোমারও নতুন 
পোশাক দিচ্ছি এক ম্ত্যট। পরে নাও, খাওয়৷ দাওয়া করে নাও। 
তারপর যাও, খোলের ভিতর নেমে বোঝাও এ আহাম্মকদের 1” 


রবিনসন কুসো ৪১ 


কাণ্তেনের মুখে শুনলাম_-ওর গন্তব্স্থল বন্ুদূর। দক্ষিণ 
আমেরিকার ব্রাজিল দেশ । গোটা আটলান্টিক মহাসমুদ্রটাই পাড়ি 
দিতে হবে এমেরাল্ডা জাহাজকে । তা উনি ভয় পাঁন না তাতে। 
আগেও কয়েকবার দিয়েছেন । গিনি উপকূল থেকে নিগ্রোদের 
ধরে নিয়ে ব্রাজিলের আঁবাদে পৌছে দেওয়ার ব্যবসাই তিনি করছেন 
গত কয়েক বছর । 

এই প্রথম শুনলাম সেই দেশটির নাম, যেখানে আমি ছয় মাস 
দৃস্যবৃত্তি করেছি এক বর্র আমীরের । গিনি দেশ! ছেলেবেলায় 
কি ভুগোলে পড়েছিলাম এ-নামটা ? মনে করতে পারলাম না। 

হ্যা। কাপ্ডেন আলফন্জৌর কাঁজই হল এ । ব্রাজিলের আবাদে 
আবাদে নিগ্রো দাস যোগান দেওয়!। মবলগ লাভের ব্যবসা । 

প্রধানত; আলাপচারিটার মোড় ঘুরিয়ে দেওয়ার জন্যই আমি 
জিজ্ঞাসা করলাম--“কিসের আবাদ হয় ব্রাজিলে? কারা করেন 
আবাদ ?” 

“কিসের আবাদ? এক নম্বর ধরুন তামাক, ছুই নম্বর তুলে । 
বড় নদীর কাছাকাছি যে হাজার হাজার বর্গমাইল জমি পতিত 
রয়েছে, তাতে তামাক যা জন্মায়, ছুনিয়ার সেরা! তামাক মশাই । 
ইউরোপের বাজারে তার চাহিদা অসম্ভব। আর কী জিজ্ঞাস 
করছিলেন? কারা করেন আবাদ? ইউরোপ থেকে যে আসে, 
সেই করে। হেন দেশ নেই ইউরোপের, যেখান থেকে কোন 
লোকই আসে নি ওরিনোকোর ধারে ভাগ্য পরীক্ষার জন্য । ফেঁপে 
গিয়েছে মশাই ! ফেঁপে গিয়েছে একদম । আপনি করবেন? 
জমি মৌফতে, যত পারেন, ঘিরে নিন। কেউ আপত্তি করবে না। 
আবাদ হোক, তামাক বিক্রি হোক, তখন ব্রাজিল সরকারের লোক 
আসবে একটা খাজনা-পত্রের ব্যবস্থা করতে । নামমাত্র খাজনা রে 
ভাই, নাম মীত্র। নেহাত এই জাহাজথানার মায়ায় বাঁধা পড়েছি, 
তাই সমুদ্রে সমুদ্রে ঘুর এমন। তা নইলে দ্রশ বিশ হাজার একর 


৪২ রবিনসন ক্রুসে। 


জমিতে তামাক বসিয়ে দিয়ে আমি ইন্কাদের* মতই বড় মানুষ হতে 
পারতাম এতদিন ।” 

প্রায় ছুই মাস লাগল আটলান্টিক পার হতে। কোথায় আফ্রিকা 
আর কোথায় আমেরিকা । ইউরোপের যেকোন দেশে গিয়ে উঠতে 
পারলেই আমি খুশী হতাম, কিন্তু তা! হবার কোন উপায় ছিল না। 
এক জাহাজ ক্রীতদাস নিয়ে কাণ্তেন ডন আলফন্জো নিজের পথ 
ছেড়ে অন্য দিকে যাবেন কী করে? সে-প্রত্যাশা। বা সে-অনুরোধ 
কোন বিবেচক লোক করতে পারে না। এমনিই কাপ্তেন আমার 
ব। জুরীর জাহাজ ভাড়া নেবেন না, বলে দিয়েছেন! আমি প্রস্তা 
করেছিলাম যে ভাড়। বাবদ আমার নৌকাখান! তিনি গ্রহণ করুন। 
তাতে তিনি হেসে বলেছিলেন_-“নৌকাটি যদি আপনি দেন, আমি 
তা নেব। কারণ আমার একট বড় নৌক। দরকার আছে, আর 
আপনার নৌকাটা সুশ্রী না হলেও টেকসই হবে বলে মনে হচ্ছে। 
হয, নৌকা আমি নেব, তবে দাম দিয়ে। হেসে-খেলে ছু'শো পাউও 
দাম আপনি যে কোন বন্দরে পেতে পারেন ও-নৌকাঁর জন্য, আমিও 
'তাই দেব |” 

এপ্রস্তাব আমার পক্ষে খুবই সুবিধাজনক | পয়সাকড়ি বলতে 
আমার ত কিছুই নেই। অথচ যে-কোন কাজ কারবার শুরু করতে 
হলে মূলধন চাই। তা এই ছু'শো পাউগু মূলধন নিয়ে আমি যে 
এবার অনায়াসে য৷ হোক কিছু-একট1 বাবস। গড়ে তুলতে পারব, 
এমন আশা করা অন্তায় নয়। 

কী-ব্যবসা করা যায়, তার পরামর্শ কাপ্তেনের কাছেই চাইলাম, 
কারণ লোকটির সদয়, অমায়িক ব্যবহার আমায় আকৃষ্ট করেছে। 
কাপ্তেন বললেন--“ব্যবসা করেন যদি, ওরিনোকোর কুলে তামাকের 
আবাদ করুন। আগেই ত বলেছি--বিনা পয়সায় জমি। যত চাঁন 
তও জমি। সে-জমিতে সোন। ফলে, হাতে কলমে দেখতে পাবেন ।” 


* পেরু দেশের প্রাচীন রাজবংশ । 


রবিনলন ক্রুনো। ৪৩ 


আমি রাজী হয়ে গেলাম। ইংলগ্ডে যাওয়া? বাবা বলেছিলেন 
সমুদ্রে গেলে আমার দুর্দশার সীমা থাকবে না। বস্তুতঃ এমেরাল্ডায় 
স্থান পাওয়ার আগে ছুর্দশার সীম! ছিলও না আমার । এখনই বা 
কী? কাণ্তেন আলফন্জোর আশ্রিত মুখাপেক্গী আমি । এ-অবস্থায় 
দেশে ফিরে গিয়ে বাবার সমুখে দাড়াতে আমার দারুণ লজ্জা! করৰে। 

দেশে ফেরা? ফিরব, যদি কোনদিন লক্ষ পাউণ্ড পকেটে নিষ্কে 
বাবার সমুখে দীড়াতে পারি। যদি তাকে দেখাতে পারি যে সমুদ্রে 
গেলেই মানুষ গোল্লায় যায় না। 

তা লক্ষ পাউগুক ঠিক আকাশকুস্থমের মত অবাস্তব মনে হচ্ছে 
না আমার । দেরি অবশ্থা হবে। হয়ত বয়সটা বিশ থেকে বাডতে 
বাড়তে পঞ্চাশ বা বাটের কোঠায় পৌছে যাবে তখন। হয়ত 
ইংলগ্ডে ফিরে তখন আর বাবাকে জীবিত দেখতে পাব না । কিন্তু সে- 
আশঙ্কায় কাতর হলে চলবে কেন? মন্ত্রের সাধন কিংবা শরীর পাঁতিন। 
জেদ বজায় রাখবার জন্ত লোক মরণও পণ করে এক এক সময় 
আমি সুদীর্ঘ প্রবাসের ভয়ে মুড়ে পড়ব? 

আলফন্জোর পরামর্শ ই আমি গ্রহণ করলাম। ওরিনোকোর 
মোহানায় ছোট বন্দর, তারও নাম ওরিনোকোই | সেইখানে জাহাজ 
ভিড়ল আমাকে নামিয়ে দেওয়ার জন্য । একা আমাকেই । কারণ 
জুরী কাণ্রেনের সঙ্গে যেতে চাইছে দেশটা দেখে আসবার জন্ত। 
তামে ত সত্যি সত্যি আমার দাঁস নয়! ওর স্বাধীন ইচ্ছায় বাধা 
আমি দেব কেন? যাক, তারপর আবার কোনদিন যদি আমার কাছে 
ফিরে আসতে চায়, আমার দরজা! খোলাই পাবে। কাণ্ডেন 
আলফন্জো ত এই পথেই যাতায়াত করেন প্রতিবার ! 

উনি যাবেন ব্রেজিলের অনেক অভ্যন্তরে, এই ওরিনোকো। নদীরই 
উজান বেয়ে । সেখানে নদীর ছুই কুলে বৃহৎ বৃহৎ আবাদ, প্রধানত: 
ভুলোর। ওর জাহাজের খোলে বন্দী রয়েছে যেসব দাস, তাদের 
পৌছে দেবেন সেই সব আবাদেই। মালিকেরা দাদন দিয়ে রেখেছে 

ওঁকে দাসের জন্ত । কেউ বিশ জন নেবে, কেউ পঞ্চাশ । আবাদ 
যদি বড় করতে হয়, দাসের সংখ্যাও বাড়াতে হবে। স্থানীয় লোক 
ত দুর্লভ! যাঁরা আছে, তারা মজুর খাটবে কেন? নিজেরাই 
আবাদ করবে । জমির ত দাম নেই ! ঘিরে নিলেই হল। ঘিরবার 
কাঠেরও নেই দাম। জঙ্গল থেকে কেটে আনলেই হল। গোট' 
দেশটারই ত আদ্ধেক জঙ্গল, আদ্ধেক মাঠ । 

কাণ্তেন এখানে জাহাজ ভিড়িয়েছেন শুধু আমাকেই নামিয়ে 
দেওয়ার জন্। শুধু নামিয়ে দেওয়া নয়। ছোট ছোট ছুই চারজন চাষী 
কাছাকাছিই আছেন, তাদের সঙ্গে আমার আলাপ করিয়ে দেওয়ার 
জন্ট । যাঁতে জমি সংগ্রহের ব্যাপারে তারা আমায় সাহায্য করেন। 
ওসব চাষী কাপ্তেনের চেনা, ছুই একজন দাস এরা কেনেন কখনো 
কখনো, কিংবা ভবিষ্যতে কেনার আশ। রাখেন। 

কাপ্তেন একদিন বিদায় নিয়ে গেলেন, জুরীও গেল। আঙ্ 
আবার নিধান্ধব বৃহৎ পৃথিবীর এক অচেনা অংশে । তা নিরান্ধৰ 
জীবনযাপন এখন আমার গা-সওযা হয়ে গিয়েছে। আমি নিজের 
কাজে লেগে গেলাম। কাণ্তেন নৌকার দাম ছ'শো পাঁউগড দিয়ে 
গিয়েছিলেন। তাই দিয়ে যন্ত্রপাতি, তকাঁদাল কুড়াল লাঙ্গল ঘোড়া 
সব কিছু কিনে নিলাম । পঞ্চাশ একরের মত জমি পছন্দ করলাম এক 
জায়গায়, অন্য কেউ দাবিদার এখনো! জোটে নি সে-জমির। ুশকিল 
হল-_-আমি নিছক একা । গাছ কেটে এনে তা থেকে গৌঁজ এবং 
বাটাম্‌ তৈরি করা এবং সেই গেৌঁজ মাটিতে বসিয়ে সেই বাটাম পেরেক 
দিয়ে গৌঁজের সাথে এঁটে দেওয়া, এ কি আর একজনের কাঁজ ? 

তবে পাহাষধা জুটে গেল। আমার মত একা ত সব চাষীই! 
সহকারীর অভাব প্রত্যেকেরই হয় কখনো-না-কখনো । সেই অভাব 
দূর করার জন্য চাষীরা দল বাঁধেন প্রয়োজনের সময়। আশপাশের 
আট দশ জন প্রতিবেশী চাষী দলবদ্ধ হয়ে আজ একজনের, কাল অস্ 
জনের জমিতে কাজ করেন। তার ফলে শ্রমনাধ্া কাজও পড়ে 


রবিনঙন ভ্রুলো ৪৫ 


থাকে না কারও। আমারও রইল না। প্রতিবেশীদের সাহায্যে 
আমার জমি ঘেরা হল, ঘরও একখান তৈরী হল। এইবার আমাকে 
পালটা বেগার খাটতে হবে বন্ধুদের আবাদে। সে-পর্ব শেষ হলে 
নিজের জমিতে লাঙ্গল নামাতে পারব । লাঙ্গল নামাবার বিদ্ে 
অবশ্য এ বন্ধুদের কাছ থেকেই শিখে নিতে হল | 

কাণ্তেন আলফন্জো যখন ফিরে এলেন খালি জাহাজ নিয়ে, তখন 
আমি ছুই একর জমিতে তামাক বসিয়ে ফেলেছি । এইবার যদি 
জুরী এসে যোগ দেয় আমার সাথে, আরও পাঁচ ছয় একর আমি 
আগামী মরস্থমের আগেই চাষের উপযোগী করে ফেলতে পারব । 
সেই আঁশাতেই আমি কাণ্তেনের প্রত্যাবর্তনের আশায় পথ চেয়ে 
বসেছিলাম । 

কিন্তু সে-আশায় নিরাশ হতে হল। জুরী সভ্য জীবনের স্বাদ 
পেয়েছে । দীস হিসেবে নয়, স্বাধীন শ্রমিক হিসেবে সে চাকরি 
নিয়েছে শহর-ধেঁষা এক বড় আবাদে। হপ্তায় একদিন করে শহরে 
যায় সে এখন, দেদার ফুতি ওড়ায় রোজগারের পয়সায় । কাপ্ডেনের 
মুখে খবরটা পেয়ে আমি বড় ছুঃখেও হাসলাম খানিকটা । এ জুরী 
একদিন বলেছিল ও সারা জীবনে আমাকে ছেড়ে কোথাও যাবে না। 

কাপ্তেন আবারও গিনি যাবেন দাস যোগাড়ের জন্য । কিস্ত 
তার আগে নিজের দেশে যাবেন একবার, পোঁটুগালে। ভালই হল। 
এই সুযোগে আমি তার হাতে একখানা চিঠি দিলাম আমার চির- 
হিতৈষিনী মিসেস রেনন্ডের নামে । তাঁর কাছে আমার কিছু অর্থ 
জম! আছে। তাঁরই ভিতর একশে! পাউণ্ডের মত খরচ করে কতক- 
গুলি অত্যাবশ্বাক জিনিসপত্র আমাকে পাঠিয়ে দেবার জন্য অনুরোধ 
করলাম তাকে । তিনি যদ্দি কাণ্েন আলফন্জোর পৌতুগালের 
ঠিকানায় জিনিসগুলি পাঠান, আলফন্জো সে-সব আমায় পৌছে 
দেবেন যথাসময়ে । বছর খানিকের মধ্যেই ত তিনি আবার এদিকে 
আসছেন দাসের চালান নিয়ে ! 

চার 

বছর ছুই কেটে গিয়েছে তারপর । কাপ্তেন আলফন্জেো। এসেছেন 
এবং গিয়েছেন তিনবার অন্ততঃ | বহু দাস এনে দিয়েছেন ব্রেজিলের 
বিভিন্ন আবাদে, বনু স্বর্ণযুদ্রা পাচার করে দিয়েছেন পোতুগালে নিজের 
বাড়িতে । আমার সঙ্গে তার বান্ধবতার বন্ধন শিথিল হয় নি এ-যাবৎ । 
হবে বলে আশঙ্কীও করি ন।। কারণ আমারও এখন আর তার কাছে 
কোন প্রত্যাশা নেই, তারও নেই আমার কাছে । এক সময়ে তিনি 
অজভ্র উপকার করেছেন আমার, আজীবন তা ল্মরণ করব যথোচিত 
কৃতজ্ঞতার সঙ্গে । 

তাঁর মারফত মিসেস রেনল্ডের পাঠানো জিনিসগুলি আমি পেয়েছি । 
তার পাঠানোর ঢের দ্রিন পরেই পেয়েছি অবশ্য, কিন্ত তার আর উপায় 
কী ছিল? আলফন্জো সে-সব মাল নিয়ে আফ্রিকায় গিয়েছিলেন, তার 
পরে আটলান্টিক পেরিয়ে এসেছেন আমাদের দেশে । দেরি ত হবেই! 

জুরীর আর সংবাদ পাই নি। আশা করি সে কুশলে আছে। 
এক সময়ে সে ছিল জীবন মরণের সহচর, আজ কোন সংশ্রবই নেই 
তাতে আমাতে। সংসারের রীতিই এই। এখন আমার যা কিছু 
মেলামেশা সহমসিতা, তা নিকটবর্তাঁ ক্ষুদে আবাদগুলির মালিকদের 
সঙ্গে। একই কাজের কাজী তারা ও আমি। পরস্পরের ভিতর 
সহযোগিতা আছে, রেষারেষি নেই, যদিও একই ফসল উৎপাদন 
করে একই বাজারে আমরা সবাই পাঠাই। সে-কসল হল এক 
এবং অদ্বিতীয় তামাক । উৎপাদন সামান্তই আমাদের, কারণ, 
আবাদগুলিই ত অতি ক্ষুদ্র । যত তামাকই আমর! তুলি, তা ইউরোপের 

বাজারে চালান দিলেই বিক্রি। থরে বসে দাম পেয়ে যাব। আবাদ 
থেকে মাল নিয়ে যায় কারবারীরা, তারাই পাঠায় সমুদ্র পারে, আমাদের 
কোন ঝন্কিই নেই। 

আমাদের সকলেরই এক দুঃখ, বেশী চাষ করার মত জনবল নেই। 
মজুর এদেশে নেই। দাস আনাবার মত অর্থও আমাদের নেই। 
আমাদেরই আবাদের সমুখ দিয়ে আমারই বন্ধু আলফন্জো বছরে 
একবার অন্ততঃ দাসবোঝাই জাহাজ নিয়ে চলে যান ওরিনৌকোর 
উজানে বড় খড় আবাদের চাহিদা মেটাতে, অথচ তা থেকে একটা 
আধট! দাসও আমাদের পাঁওয়ার উপায় নেই। পেতে হলে আগে 
চুক্তি করতে হয় আলফন্জোর সঙ্গে, দাঁদন দিতে হয় মোটারকম । 
সে অর্থ আমাদের কোথায়? আমর! যে-কয়জন চাষী এখানে আছি, 
সবাই গরিব। একট শক্তপোক্ত অল্পবয়পী দাস আলফন্জোর 
কাছে কিনতে গেলে পাঁচশোটা মোহর চাই অন্ততঃ। আমার 
নিজের কথা আমি বলতে পারি, ব্ছর পাঁচেক না গেলে অত অর্থ 
আমার হাতে জমবার কোন সম্ভাবনা নেই। প্রথম বৎসরের ফসল 
থেকে আমার লাভ হয়েছে সোত্তর পাউণড। এ-বছর আরও কিছু 
বেশী হতে পারে। কারণ গত বছরের হাঁসিল-করা জমির উপরে 
আবও কিছু নতুন জমি এবার আমি চাষের উপযোগী করে তুলতে 
পেরেছিলাম, ফলে ফসল কিছু বেশী পেয়েছি । 

এই যখন অবস্থা, সেই সময় একটা ব্যাপার ঘটল। প্রতিবেশী 
কয়েকজন চাষী বন্ধু এক সন্ধ্যায় বেড়াতে এলেন আমার আবাদে। 
এমন যাওয়া-আসার রেওয়াজ আমাদের ভিতর নেই, সময়েরই 
অভাব। দেখা-সাক্ষাৎ যা হয়, তা কারও আবাঁদে দল “বেঁধে খাটবার 
দরকার হলেই হয়। সাধারণের স্বার্থ নিয়ে আলোচনা যাঁ-কিছু 
হওয়ার, তখনই হয় তা। 

এ যে বলছিলাম, এভাবে দল বেঁধে কোন প্রতিবেশীর বাঁড়িতে 
আযর। কখনো যাই না। আজ তাই অবাক ত হলামই তাদের 

দেখে, আনন্দিতও হলাম বইকি ! সব মানুষের অস্তরেই যে একটি 
চিরন্তন আড্ডাবাজ সত্তা সযত্বে নিজেকে লুকিয়ে রাখে সব সময়, 
সে গ! ঝাড়া দিয়ে উঠে বসল আমার ভিতর, আমার মুখে হাসি 
ফুটিয়ে আমায় ঠেলে বার করে দিল অন্ত আভ্ডাবাজদের সাদরে 
অভার্থন! করে ঘরে এনে বসাবাঁর জন্য । 

ঘর আমার একখানাই। ছাদ ছাড় সবই কাঠের তৈরি। 
ছাদটা অবশ্য ঢেউ-টিনের। সে-ছাদের নীচেও কাঠের পাটাতন। 
তা না দিলে শীতের সময় ঘর হয় অসহ্া ঠাণ্ডা, গরমের সময় 
অসহ্য গরম। তা ছাড়া দেয়াল কাঠের, মেজে কাঠের, দরজ। 
জানল! ত কাঠের বটেই, সি'ড়িও কাঠের। 

একখান! ঘরই ছুই ভাগে ভাগ করা । ভিতর অংশ আমার 
শয়নকক্ষ, বাহির অংশে উঠি বসি, কখনো-সখনো একটু-আধটু 
পড়াশুনাও করি। আসন-সংখ্যা ছুটি মাত্র এখানে । একখাঁনার 
বেশী 'ত দরকারই হয় না কিনা ! 

ঘোড়া ছুটোর আস্তাবল এবং তামাকের গুদাম, এর জন্য 


আমার ঘরের পিছন দিকে একটা লম্বা চালা লাগানে! 
আছে । 


যা হোক, আসন নেই বলে আটকালো না কিছু । কাঠের 
মেজে ত! তাইতেই আমরা সবাই পা মুড়ে বসে গেলাম গোল 
হয়ে। পেপ্টলানে টান পড়তে লাগল অবস্য। তা আর করা 
যাচ্ছে কী! কিছু রম সব আবাদীর ঘরেই মজুদ থাকে, আমারও 
ছিল। গোটা ছুই বোতল আমি এনে ফেললাম । তবে গেলাস 
মোটে ছুটো। মগ, বাটি, যেখানে য! ছিল, সবই এসময়ে বেশ 
কাজ দিল পানপাত্র হিসাবে । গলাটা বিধিমতে ভিজিয়ে নেবার 
পরে মপিয়ার এনরিকো। কথ! শুরু করলেন। জাত্যংশে ইনি ফরাসী, 
আমাদের এই গোষ্ঠীর ভিতরে উনিই এ অঞ্চলে সবচেয়ে বেশীদিন 
আছেন, হাঁসিল-করা জমির পরিমাণও তাই এর অন্যদের চাইতে 

বেশী। তাই এঁকে খাটতে হয় উদয়াস্ত, এবং সে-খাটুনি এখন 
আর উনি তেমন সহা করে উঠতে পারছেন নাঁ। যৌবন পেরিয়ে 
এসেছেন কিনা ! 

এনরিকে বলছেন-__“আর ত পারা যাচ্ছে না, বন্ধু কুরশোয়া !” 

ক্রু,সোকে উনি কুরশোয়া করে নিয়েছেন। কে'ন্‌ ব্যাকরণের 
কোন্‌ সৃত্র-মনুযায়ী, তা অবশ্য জানি না। 

কী যেপারাবাচ্ছে না, তা আদৌ না জেনেও আমি চটপট ঘাড় 
নেড়ে সম্মতি জানালাম, সে-ঘাড় নাঁড়ার অর্থ অবশ্য এই যে পারা 
আর সত্যিই যাচ্ছে না । 

“ভূতের মত খেটেও বছরে একশো পাউণ্ডের বেশী ঘরে তুলতে 
পারি না। অথচ জমির অভাব নেই, বীজ শস্তের অভাব নেই, 
ঘোড়ার অভাব নেই | অভাব কেবল-__” 

সমস্বরে জার্মান ফন এলস্বার্গ, ইতালীয় আলবাো, গ্রীক 
স্টিফীনোজ পাদপুরণ করল এনরিকোর অসমাপ্ত ভাষণের-_“অভাব 
কেবল মজুরের |” 

আমার অজ্ঞানান্ধ চক্ষু ধীরে ধীরে উন্মীলিত হচ্ছে এতক্ষণে । 


আলোচনা! কোন্‌ দিকে মোড় ঘুরবে এবার, তারই একটু আচ পাচ্ছি 
মেন। 


এনরিকোই বললেন-__“হ্যা, একমাত্র অভাব হল মজুরের। 
খাটবাঁর লোক নেই । দাস না হলে আবাদ হয় না। অথচ দাস 
কিনবার পয়সা আমাদের নেই 1” 

আমি একটু রহস্য না করে পারলাম না-“কথা সবই অত্যন্ত 
ঠিক। তা দাস যোগাড় করা এমন শক্ত কী? এবার যখন 
এমেরাল্ড! জাহাজ এই নদী দিয়ে উজিয়ে যাবে, চলুন আমরা দল 
বেধে হান দিই তার উপর, যাঁর যত দরকার কেড়ে নিয়ে আসি 
আলফন্জোর কাছ থেকে 1” 

একটা অ্রহাস্ত । কাঠের ঘর সরগরম কয়েক মিনিটের জন্য। 

তার পরে আমি ঠাণ্ডা হয়ে জিজ্ঞাসা করলাম--“কী ঠাউরেছেন, 
সেইটা! বলুন এবার 1” 

এনরিকো! খুলেই বললেন-__- 

দাস দরকার। অন্তত; গোটা পীচেক দাঁস সঙ্গে থাকলে 
প্রত্যেকটি চাষী নিজের রোজগার দশগুণ বাঁড়িয়ে ফেলতে পারেন । 
অথচ একটা দাস কিনবার সাম্যও কাবও নেই। তা কিনবার 
সামর্থ্য যখন নেই, তখন অন্য উপায়ে যোগাড় করতে হবে । যে-উপায়ে 
যোগাড় করেন আলফন্জো, সেই উপায়েই। অর্থাৎ আফ্রিকা থেকে 
জোর করে ধরে এনে । 

আমার চক্ষু একটু একট্র করে উন্মীলিত হচ্ছিল এতক্ষণ, এইবারে 
একেবারে বিক্ষারিত হয়ে গেল এক নিমেষে । আফ্রিকা থেকে ধরে 
আনা? এদের উৎসাহ দেখছি অভ্রভেদী ! 

এনরিকো বলে যাচ্ছেন__“একখানা ছোট জাহাজ ভাড়া নেব। 
কাণ্তেন এবং নাবিক মোতায়েন করব তাঁতে। প্রয়োজনীয় রদ 
তাঁতে তুলব। হিসাব করে দেখেছি-__হাজার পাউণ্ডে কুলিয়ে যায় 
সব! ওটা ঠাদা করে তুলতে হবে আমাদের মধ্যে থেকেই । জনা 
সাঁতেক আমর! আছি, মাথা পিছু দেড়শো পাউও্ড চাঁদা দিলেই 
যথেষ্ট হবে। আমরা সবাই পারব তা দিতে । আপনিও অবশ্যই 
পারবেন ইচ্ছে করলে ।” 

“তা হয়ত পারব” স্বীকার করলাম আমি-“কিস্ত বিশ্বাসী এবং 
ওয়াকিবহাল কাণ্তেন পাবেন কোথায়? আমরা অভিযান পাঠালাম, 
কিন্তু শো-খানিক দাস জাহাজে তোলার পরে সে হয়ত ব্রাজিলে না 
এসে মেক্সিকোতে চলে গেল, বা ইউরোপের কোন দেশে । যেখানেই 
যাক, দাসের বাজীর সর্বত্রই আছে। নিখরচায় পঞ্চাশ হাজার 
পাঁউণ্ড পকেটে উঠল তার। সে আর এমুখোই হল না। তার পরে 
আমরা কী করব? 

“তার পর নয়”*__বললেন এনরিকো--্যা করবার, তা আগেই 

করব। কান্তেনের উপরে নির্ভর করব, এমন গবেট আমরা নই। 
কান্তেন নেব জাহাঁজ চালাবার জন্য | অভিযানের নেতৃত্ব করবেন 
আপনি-_” 

“আমি ?-__ আমার বিক্ষারিত চক্ষু এবার ছুটে বেকতে উদ্ভত। 

“হ্যা, আপনি । কারণ গিনি উপকূল আপনি চেনেন। সেই 
খানেই কাণ্তেন আলফন্জোর সঙ্গে দেখ হয়েছিল আপনার । যাবেন, 
দাস পাকড়াবেন, জাহাজ ভরতি করে নিয়ে চলে আসবেন । এখানে 
এসে পৌভছোবার পরে দ্রাসশুলিকে সমান ভাবে ভাগ করে নেব 
আমরা । অন্ুবিধা কী? দেড়শো পাঁউণ্ড খরচা করে প্রত্যেকে 
পাচ সাত বা দশট। দীসেব মালিক হয়ে বসতে পারব আমরা । তখন 
আর কি! দুই চার তাঁজার একর জমি হাসিল করে নিন জনে 
জনে, তামাঁকে তামাকে ডুবিয়ে দিন পৃথিবীর বাজার। লক্ষ পাউগ্ডের 
মালিক হয়ে যান দশ পনেরো! বছরের ভিতরে ।” 

লক্ষ পাউগড! এটিই দরকার আমারও, ইংলণ্ডে ফিরে মাথ! 
উচু করে বাবার সামনে দীড়াতে হলে । 

ভাগ্য দেবী চিরদিন সমান বিরূপ আমার উপরে। সুখে থাকা 
আমার বরদাস্ত হয় না। পিতৃগৃহের নিরাপদ এবং স্থাচ্ছন্দ্যপূর্ণ আশ্রয় 
আমার মনঃপুত হয় নি। আমি মাতাপিতার ব্যাকুল নিষেধ সত্বেও 
ছুটে বেরিয়েছি বৃহৎ পৃথিবীর মজা! লুটবার জন্য । মজা পেয়েছিও 
যথেষ্ট-_বোম্বেটের হাতে বন্দী হয়ে এবং তারপরে ববর এক নিগ্রো। 
সদরের বান্দাগিরি করে। 

তারপর কাপ্তেন আলফন্জোর কৃপায় উদ্ধার পেয়ে একটা 
আবাদের মালিক হয়ে বসেছি। ঠাণ্ডা মাথায় কয়েক বংসর এখানে 
কাজ করে যাই যদি, সম্পন্ন কৃষক রূপে নিজেকে প্রতিষ্ঠিত করতো! 
না-পারার কোন কারণই নেই। এমন একট! স্থিতিশীল অবস্থা 
আমার বরাতে বেশীদিন টিকতে পারে কি? প্রতিকূল নিয়তি এবার 
কুমন্ত্রণ। দিল মসিয়ার এনরিকোর জবানি--“যাও গিনিতে, দাস নিয়ে 


৫ 

এসো এক জাহাজ, বড় মানুষ হয়ে যাও রাতারাতি ।” আমি টোঁপ 
গিলে ফেললাম । রাজী হয়ে গেলাম এনরিকোর প্রস্তাবে | 

একটা! প্রশ্ন কেবল তুললাম আমি-_“আমি চলে গেলে আমার 
এই আবাদের কী হবে? যতই ছোট হোক, একটা সম্পত্তি ত। 
সেটাকে নষ্ট হতে দিই কোন্‌ প্রাণে ?” 

বন্ধুরা একবাক্যে বললেন-__আবাঁদ আমার নষ্ট হবে না। তারাই 
দেবেন না নষ্ট হতে। রাই চাষ করবেন, কেন! নেচা করবেন, 
হিসাব বাখবেন, এবং আমি ফিরে এলে সব কড়ায় গণ্ডায় বুঝিয়ে 
দেবেন আমাকে । আমি যে তাদেরই অনুবোধে সমূহ কষ্ট স্বাকার 
কনতে যাচ্ছি, এইভাঁবে তার যৎকিপ্চিং প্রতিদান দেবেন তারা । 

আর আমার আপত্তির কারণ €ইল ন।। ছুমসাধাকে সাধ্যের 
ভিতরে আনবার জন্বা সন্ত আমার চনমন করে উঠেছে শিরায় 
শিরায় । আর্গার ও শার্লামেনের* নাইটদের মত আমিও যেন মহৎ 
কর্তবোব আহ্বান পেয়েছি একটা । জীবন পণ করে সে-কর্তব্য 
সাধন না করলে যেন মনুষ্যত্বের গ্লানি হবে আমার। 

নিবোধ, হঠকারী এবং সবচেয়ে বড় কথা, ছূর্ভাগা এই ববিনসন 
ক্রুসো। বন্ধুরা আমার আবাদের ভাব নিতে রাজী হয়ে দস্তরমত 
লেখাপড়। করে দিচ্ছে, এতেই সে স্বর্গ হাতে পেয়ে গেল। বিপদ ? 
বার্থতা? মৃত্যু? ওসব কথা ভাবতে গেলে বীর হওয়া যায় না। 
আমিও ভাবলাম না। 

আলফন্জো মাস দুই বাদেই আসছেন আবার। তার আগেই 
আমাদের অভিযানে বেরিয়ে পড়া চ'ই। তিনি হয়ত এপ্রচেষ্টার 
কথা শুনলে খুশী হবেন না। হয়ত বিদ্ধ ঘটাঁবার দিকেই ঝোঁক 
হবে তার। এই সব ভেবে তার কাছ থেকে ব্যাপারটা গোপন করে 
যাওয়াই শ্রেয়; বিবেচনা করলাম। একবারও ভাবলাম না যে 


* আর্থার ইংলগ্ডের রাজা এবং শার্লামেন ফ্রান্সের বাজ ও প্রায় সমগ্র 
মণ্য ইওরোপের সম্রাট ছিলেন। 

আলফন্জে। আমার একান্ত হিতৈধী। কোন কারণেই অসৎ পরামর্শ 
তিনি দেবেন না আমায় । 

এনরিকো। করিৎকর্মী লোক । সব তোড়জোড় করে ফেললেন 
হু'দিনেই। জাহাজ ভাড়া করে আনা হল, কাঞ্চেন খুঁজে আনা 
হল, নাম তার পিদ্রজ, আলফন্জোর মত ইনিও পোর্তুগীজ। 
পিক্রজই নাবিক নিয়োগ করলেন বারোজন, ছোট জাহাজ, বেশী 
নাবিকের দরকার ত নেই। জাহাজ আমাদের ছোটিই নিতে হয়েছে, 
কারণ বেশী ভাড়া দেবার অর্থ আমাদের কই ? 

পাচক, ভৃত্য প্রভৃতি আরও তিন চাঁর জন লোক অবশ্যই সঙ্গে 
চলল আমাদের । 

অবশেষে একদিন বন্ধদের কাছে বিদায় নিয়ে জাহাজে চড়ে 
বসলাম । যতদিন গিনি-উপকূলে না পৌছোবে জাহাজ, ততদিন 
আমার করণীয় কিছু নেই । জাহাজ চালাবেন পিক্ররজ, আমি কেবিনে 
শুয়ে আরাম করব । 

দক্ষ কাণ্তেন এই পিদ্রজ। দুই মাসের ভিতর আটলান্টিক পেরিয়ে 
আমরা আফ্রিকার উপকূলে পৌছোব, তার কাছে এই প্রতিশ্রুতি 
পেয়ে আমি নিশ্চিত আছি । জাহাক্ত ব্রেজিল সাগর পেরিয়ে খাস 
আটলান্টিকের ভিতরে এসে পড়ল । আর সেই সময়ই একদিন উঠল 
তুমুল ঝড়। 

ঝড়! ঝড়! ঝড়! আমার প্রথম সমুদ্রযাত্রার দিন থেকে 
এ ঝড়ই বার বার বিপদে ফেলেছে আমাকে । স্টিভের বাবার 
জাহাজে উঠে যেদিন হাল থেকে লগ্ন যাত্রা করেছিলাম, সেই 
দিনই বিরূগ ভাগ্য আমার পিছনে লেলিয়ে দিয়েছিল এ ঝড়। তারই 
ফলে সী-নিম্ষ হল বিপন্ন, বিপর্যস্ত । তারই ফলে স্টভের বাবা 
আমায় চীকরি দিতে অস্বীকার করলেন। তান! হলে হয়ত উপকূল 
বাণিজ্যের জাহাজে দুই এক বছর কাজ করে আমি শেষ পর্যন্ত বাড়িতেই 
ফিরে যেতাম । 

যা হোক, স্টিভের বাবা প্রত্যাখ্যান করলেন বলেই আমি অন্য 
চাকরি খুঁজতে বাধ্য হলাম। কাপ্তেন উইলিয়ামসের চাকরিতে 
ঢুকলাম হিতৈষী বন্ধু রেনন্ডের মৃত্যুর পরে, ত। সেখানেও এঁ ঝড। 
এ ঝড়ই আমাকে নিয়ে ফেলল জলদম্থার খপ্পরে । নামিয়ে দিল 
একেবারে ক্রীতদাসেব পধায়ে | 

তা৷ থেকে উদ্ধার পেলাম আলকন্জোর কৃপায়। আবাদের কাজে 
সবে ছু'পয়সাব মুখ দেখতে শুরু করেছি, এমন সমষে ভাগ্য আমাকে 
আবার গেলে পাঠিয়ে দিল সমুদ্রে । এবং প্রায় সঙ্গে সঙ্গেই আমার 
ক্রাহাজেব অবস্থা সঙ্গিন হয়ে দাড়াল টাইফুন-ঝটিকার তাগুবে। 

আগের ছুইবারের ঝড় যেন ভাগ্যদেবতার সতর্কবাণী । অল্প অল্প 
ছু্টনা, ক্ষুদ্র ক্ষুদ্র বিপদ তারা৷ চাপিয়েছিল আমাৰ মাথায় । সামান্তা 
কিছুদিন কষ্ট ভোগ করেই তা থেকে রেহাই পেয়েছি । নিয়তি যেন 
দেখতে চাইছিলেন যে দেয়ালের লিখন আমি পড়তে পারি কিনা। 
তা যখন পারলাম না, তখন আর তিনি দয়! করার প্রয়োজন বুঝলেন 
'ন!। সরাসরি ঠেলে দিলেন জীবন-ভোর যন্ত্রণার মুখে । 

সেই কথাই বলব অতঃপর । 

ব্রেজিল সাগরেব এলাকা পেরিয়ে এসেছি । মহাসাগরের বুকে 
পাল তুলে দিয়ে মাত্র দিন তিনেকের পথ এগিয়েছি পূব দিকে । এমন 
সময়ে এল ঝড। মহাঝটিকা টাইফুন! দক্ষিণ দিক থেকে এসে 
আমাদের ডান দিকের পাঁজরে দিল ধাক্কা । ডুবতে ডুবতে খাড়া হয়ে 
উঠল জাহাজ । কাপ্তেন তখনই জাহাজের মুখ ঘুরিয়ে দিলেন উত্তর 
পাঁনে। ঝড়ে পড়লে বাঁচবার একমাত্র উপায় হল ঝড়কে পিঠের 
দিকে রেখে তার আগে আগে এগিয়ে যাওয়া । মুখোমুখি বা! পাশা- 
পাশি ধাক্কা দেবার স্যোগ কদাচ দিতে নেই ঝড়কে । দিলেই অতলে 
নেমে যেতে হবে। 

গতিমুখ ঘুরিয়ে দেওয়ার ফলে আপাতত জাহাজ বাঁচানো গেল 
বটে, কিন্ত আর একদিক দিয়ে মহা সংকটে পড়ে গেলাম আমরা ! 

যাব পুব-দক্ষিণেঃ অথচ যাচ্ছি খাড়া উত্তরে । কোথায় গিয়ে পড়ব 
শেব পর্যন্ত, তা ভবিতব্যই জানেন। 

দিনের পরে রাত্রি আসে, রাত্রির পরে দ্রিনৎ জাহাজ ছাটেই 
চলেছে অন্ধবেগে। চারদিনের দিন কাণ্তেন খবর দিলেন-__তলায় 
ছিদ্র হয়েছে জাহাজের । জল উঠছে গলগল করে । অচিরে ভাঙা না 
পেলে জাহাজ ডুববেই | 

আমি নিধাক্‌ হায়ে গেলাম । আর একবার বাবার সেই অলক্ষুণে 
কথা মনে পড়ল আজ-_-“ভুই (বাঘারে প্রাণ হারানি |” 

তখন খোলে পাম্প চলছে ক্রমাগত । ঝড় নগ্ধ হয়েছে, কাজই 
উপরে আর বেশী লোক থাকার দরকার নেই। সবাই খোলের 
ভিতর নেমে গিষেছে জল ছেঁচবার জন্য । ওরই উপর ত জীবন 
নির্ভর করছে কিনা এই আঠীবোটা লোকেব! নাবিক বাঁরোজন, 
কাণ্তেন আব আমি, এই চোদ্দজন আমলা | তাছাড়া পাচক ভহা 
চারজন । 

মান্ভুলের উপরে একখানা মাচা থাকে সব জাঙ্াঁজেই, চার নাম 
হল কাকের নাসা, ক্রোজ-নেস্ট । সেখানে বসে একটা লোক পাহাব। 
দেয় সারাক্ষণ, সমুদ্রেব কোন দিকে কোন নতুন জিনিস দেখা গেলে 
সঙ্গে সঙ্গে হীক দিয়ে কাণ্তেনকে জানায় সেকথা । 

সেই কাকের কাসা থেকে হঠাৎ হাঁক শুনতে পেলাম-_ ভাঙ্গা ! 
ডাঙ্গী! কাণ্তেন অমনি তড়বড় করে উঠে গেলেন কাকের বাসায়। 
গেলাম আমিও । আমার অবশ্য মাচার উপরে ঠাই হল না। সরু 
লোহার সি'ড়ির উপর দাড়িয়ে কাণ্তেনের মুখের দিকে চেয়ে রইলাম । 
কাণ্তেন তখন দূরবীন দিয়ে দেখছেন উত্তর-পুব কোণের দিকে কোন 
একট! অলক্ষ্য বস্তুকে । কতক্ষণ পরে আমার দিকে ফিরে বললেন-__ 
“ডাঙ্গা বলেই মনে হয়। হয়ত কোন ছোট দ্বীপ হতে পারে। এ 
দিকেই যাওয়ার চেষ্টা করা যাক। পৌঁছোতে যদি পারি, জাহাজের 
ফুটে মেরামতের চেষ্টা হতে পারবে । নইলে ত-_” 

নইলে যে কী, তা তিনি খুলে বললেন না। আমিও জানতে 
চাইলাম ন1-_কী তাঁর মনের কথা । 

ঝড় নেই, কিন্তু নেঘ বিলক্ষণ মাছে আকাশে, কাজই পাল তুলে 
দিতে সাহস করছেন ন। কাপ্রেন। পাম্প কববাঁগ জন্য চার জনকে 
নীচে বেখে বাকী সব শাবিককে তিনি উপনে নিযে এলেন দীড 
টানবার জন্তা। ডাঙ্গাব দিকে পারে ধীবে এপ্ড১* থাকল জাহাজ, 
একেবারে শন্বুক গতিত* | 

অবশেষে সেই উদ্দিষ্ট ভখগুটকুতে আাঁমবা পে ছোলম বছ কাষ্টে। 
ভূখণ্ড নামের যোগ্য অনশ্া সেটা নয়। একটা খডসড় চঙ| ছাঁডা 
আব কিছুই শকে বল। যায না। পুবে। জোয়াণে জাহাজ উঠেই 
চলল সেই ৮৯ডায়, যতক্ষণ তলায় মাটি না ঠেকল। এখন শুধু অপেক্ষা 
কবা, কতক্ষণে ভাটিব ডানে জল সবে যাবে শীচে থেকে । তখন 
সুড়ঙ্গ খুঁড়ে শিন্দীকে নেমে যেতে হবে খো-লখ নীচে । ফুটোব মুখে 
লোহার পাত বসাতে হবে নাচ থেকে । কঠিন কাজ! এক সে 
ক।জ শেব করতে হবে ভাটিব ছয় ঘণ্টাৰ মধো। 

যা হোক, সে কঠিন কাক আমরা সবাই গিলে সম্পন্ন করলাম 
বইকি, সেই সংক্ষিপ্ত .সময়েব মধোহই । কাণ্তেন এবং আমি, আমরাও 
সানন্দে হাঙ লাগিবেছিলঠম সেই দুবহ কর্মে। পরের জোয়ার 
যখন এল, জাহাজের তল! দিয়ে জ্ল আর উঠছে ন। দেখা গেল 
আমরা স্বস্তিব নিশ্বাস ফেললাম । 

এবার আবার ভরা জোয়াবের জন্য প্রতীক্ষা কবে বসে থাকা । 
ভাঙ্গায় চভিয়ে দিয়েছি জাহাজ । জোয়ার ছাড়া নামবে কেন? 

আসছে, ফুঁসতে ফুঁসতে বেড়ে উঠছে জোয়ার। চোখের 
সামনেই ফুলে ফুলে উঠছে দিগন্তবিসারী জলবিস্তার। আমি সেই 
দিকেই তাকিযে দেখছি, পিছন থেকে কাণ্তেন বললেন_-“একবার 
উপর পীনেও তাকান”_-তাকাতে গিয়েই আমার চক্ষুস্থির । 
আকাশে আকাশ কই? 'এ যে শুধুই মেঘের উপবে মেঘ। যে-ঝড় 

সবে আজ সকালে থেমেছে, সেটা শুরু হওয়ার আগেও আকাশের 
চেহারা এমনি নিকষ কালো ভয়ংকর হয়েছিল। তাহলে কি দ্বিতীয় 
কিস্তি ঝড় আর একটা উঠবে না কি? আমি ত্রস্তভাবে কাণ্ধেনের 
মুখের দিকে তাকালাম । 

“এখন সরব কর্ম ত্যাগ করে আগে জাহাঁজটা চড়া থেকে নাঁমাই 
ত1!” বলে কাণ্তেন ছুটলেন সেই কর্মটিতেই নাবিকদের নিয়োগ 
করবাঁর জন্য । না কবলে ত সমূহ বিপদ! ঝড়ের সময় খোলা 
সমুদ্রই নিবাঁপদ | চড়ায় ধাঁক1 লাগলে বা ঘষা খেলে জাহাজ বানচাল 
হওয়ার সমূহ আশঙ্কা রয়েছে | 

জল অনেক বেডে গিয়েছে, অথচ ঝড় এখনও ওঠে নি। সুতরাং 
জাহাজকে নামানো কষ্টসাধা হল না। হাঁফ ছেড়ে নিয়ে কাণ্চেন 
এবার বললেন, “আমি দূরবীন দিয়ে সমুদ্রটা ভাল কবেই 
পর্যবেক্ষণ কৰেছি। আটলান্টিকের কোন্‌ অংশে আমরা এসে পড়েছি, 
তা অনশ্য বুঝতে পারছি না। তবে যেখানে এসেছি, সেখানে 
দূরে দূরে দ্বীপ আছে অনেকগুলি ।” 

আমি গম্ভীর হয়ে বললাম-_“জাহাঁজের তলা যখন মেরামত কবে 
ফেলেছি আমরা, তখন আশ! করা যাক যে সে-দ্বীপগুলির কোনটিতেই 
আমাদের উঠবাব দরকার হবে না। ওরিনোকো থেকে বেরিয়ে 
আমাদের যাওয়ার কথ! ছিল আফ্রিকার গিনি উপকূলে । ঝড়ের 
তাড়নায় আমরা এসে পড়লাম উত্তর দিকে । সম্ভবতঃ এখানে বায়ে 
উত্তর আমেরিকার মহাদেশ রয়েছে, ডাইনে কাঁরিব সাগরের 
দ্বীপপুঞ্জ | কাজেই ডাইনে বাঁয়ে কোনদিকেই আমর! যাঁব না, ঘটনা- 
চক্রে বাধ্য না হলে” 

কাপ্রেন সায় দিলেন, “তা ত বটেই। দ্বীপে ওঠাব কথা আমি 
বলি নি। সমুদ্রটার বর্ণন| দিচ্ছিলাম শুধু 1” 

এ ঝড় এসে গেল আবার। সমুদ্র যেন জাহাজখানাকে ছু'হাতে 
ধরে উপর পানে ছুড়ে দিল একটা ফুটবলের মত। তারপর সেটা 

যখন পড়ল আবার, লুফে ত নিলই না খেলোয়াড়দের মত, বরং কোথায় 
ওটা পড়বে তা আন্দাজ করে নিয়ে দ্রুত সরে গেল সে জায়গা ছেড়ে। 
জাহাজ যখন নামল আকাশ থেকে, একট! গভীর গহ্বরের মধ্যেই নামল 
এসে, সে-গহবরের চার পাশে ফেনিল তরঙ্গমালার বন্ধুর প্রাচীর, মাথার 
উপরে বিদ্বুৎবিদীর্ণ কালেো৷ আকাশ । 

চলল আবার জীবন মরণের দোটানা। সার! দিন, রাত্রিরও প্রায় 
অর্ধেক। ছুপুর রাতে আমি কেবিনে গিয়ে শ্রান্ত দেহ শয্যায় এলিয়ে 
দিয়েছিলাম একবার, চোখ মুদেও এসেছিল গভীর অবসাদে । এমন 
সময়ে এমন একট প্রচণ্ড দৌল। লাগল জাহাজে যে, দোলন।-বিছানা 
থেকে আমার ছয় ফুট লম্বা দেহটা সবেগে নিক্ষিপ্ত হল কেবিনের 
মেজেতে | রীতিমত ব্যথা পেয়ে জেগে উঠলাম আমি । 

জেগে উঠেই শুনতে পেলাম নাবিকেরা চিৎকার করছে গলা 
ফাটিয়ে। রীতিমত ভয়ার্ত কলরব । আচমকা ধাক। খেয়ে তারা এ-ওর 
ঘাড়ে উলটে পড়েছে, “এই বুঝি ডুবে গেলাম” এই ভয়ে চেঁচিয়ে উঠেছে 
ভীরুর মত। 

কিন্তু ভীরু তারা নয়, কাপ্ডেনের আদেশ কানে পৌছোনোমাত্র তারা 
গ1 ঝাঁড়া দিয়ে উঠে পড়ল এবং বর্তমানের কর্তব্য সম্বন্ধে অবহিত হল, 
ভয় ব! উত্তেজনার কোন লক্গণই প্রকাশ না করে। 


সে কর্তব্য হল, বোট জলে নামানো । একখানি মাত্র বোট 
আমাদের, তবে সেটা বেশ বড় আকারের, আমাদের সবাইকেই ধরবে 
তাতে । কান্তেন বিপদের স্বরূপ গোপন করেন নি। এ-সাঁগরে চড়া 
আছে, দ্বীপ আছে, তেমনি আছে অসংখ্য চোরা পাহাড়ও । তেমনি 
এক চোর! পাহাড়ের মাথায় চড়ে বসেছে জাহাজ । সগ্ঠ মেরামত- 
করা তলা ফেঁসে চৌচির হয়ে গিয়েছে । জল উঠছে ফোয়ারার মত । 

চোরা-পাহাড়ের মাথায় চড়ে বসেছে জাহাজ, এক্ষণি কিন্তু 
নেমে পড়তে পারে আঁর একটা তরঙ্গের ধাকায়। স্তৃতরাং তাড়াতাড়ি 
এ-জাহাজ ছেড়ে বোটে আশ্রয় নেওয়া দরকার। অবশ্য এই উত্তাল 

সমুদ্রে বোটও কতক্ষণ টিকবে, কিছু বল যায় ন! । তবু যতক্ষণ যত 
ভাবে সম্ভব, আত্মরক্ষা করতে হবে ত! 

কিছু খাবার, কিছু পানীয় জল, ছুই একটা যন্ত্রপাতি সঙ্গে নিয়ে 
আমরা বোটে নেমে গেলাম । দুরে সরিয়ে নিলাম বোট, যাতে বোটও 
না চুরমার হয়ে যাঁয় চোরা পাহাড়ে ধাকা। খেয়ে। 

এইবার আমরা খোলা সমুদ্রে । ঢেউ! লাখে লাখে প্রমন্ত কুপ্তর 
যেন তাগুব নাচ নেটে চলেছে চারি ধাবে। একটা সামলাতে আব 
একটা দ্বাড়ে এসে গড়ে । জলে জলে টইটুন্বুর বোটের ভিনরটা । 
সবাই মিলে সেই জল ছেঁচে ফেলছি প্রাণপণে । যাতে ডুবে না ষাই। 

কিন্তু ডুবে গেলাম শেষ পরধন্ত। বোট তলিয়ে গেল না, উলটে 
গেল । আমরা আরোহীরা কে কোথায় গিয়ে পড়লাম, কে কার দিকে 
তাকায়! আমি নিজে কেমন হতন্ঞান হয়ে পড়েছিলাম এক মুহুতের 
জন্ত | যখন চৈতন্য ফিরে এল, অন্তভব করলাম যে একটা এরাবত 
ঢেউ আমাকে কোথায় যেন ঠেলে নিয়ে যাচ্ছে ছুবার বেগে । 

পাচ 

ঢেউ যতক্ষণ ঠেলে নিয়ে যাচ্ছিল আমায়, কোন্‌ দিকে যাচ্ছি 
তা ঠাউরে দেখবার কোন উপায় ছিল না। নোনা জলে নাকানি 
চোঁবানি খেতে খেতে চোখ কান মেলে থাক ত আর সম্ভব নয়! 

কিন্তু ঢেউয়ের বেগ এক সময়ে নিঃশেষ হয়ে এল, আমি পায়ের 
নীচে অনুভব করলাম শক্ত পাঁথর। তাকিয়ে দেখি, জল নেমে যাচ্ছে 
দ্রেতবেগে আমার পায়ের নীচে থেকে । আশেপাশে বড় বড় পাথরের 
চাঙ্গড় মাথা খাড়। করে দাড়িয়ে আছে বালুকামর বেলাভূমির উপরে । 
রাত তখন ভোর হয়ে এসেছে । উষার ধুসর আলোতে সে-বেলাভূমিকে 
মনে হল স্থপরিনর এবং ক্রমোচ্চ। 

পরিস্থিতিট। বুঝে নিলাম ভাল করে। একটা ঢেউ আমাকে এই 
পর্ধস্ত পৌছে দিয়ে গিয়েছে । ভগবানের দয়। নিশ্চয় । ঢেউয়ের কাধে 
সওয়ার না হতে পারলে সমুদ্রগভে সলিলশব্য। গ্রহণই হত আমার 
নিয়তি। যা হোক, একটা ঢেউ ফিরে গিয়েছে আমায় এইখানে 
নামিয়ে দিয়ে। আবারও ঢেউ আসবে হয়ত। আমি যদি তার 
কবলিত হই, ফিরে যাওয়ার সময়ে সে অবশ্যই আমায় গভীর 
সমুদ্রে টেনে নিয়ে যেতে চাইবে আবার। তা যদি সে পারে, 
আমার শক্তি হবে না পুনরায় উঠে আসার । র 

এ অবস্থায় আমার পক্ষে দরকার হল দৌড়ে গিয়ে এমন জায়গায় 
ওঠা, যেখানে পরবর্তী ঢেউ আর আমার নাগাল পাবে না, ত৷ 
সে যত পরাক্রাস্তই হোক । যেমন চিন্তা, তেমনি কাজ। দৌড় 
লাগালাম প্রাণপণে । দৌড়োচ্ছি, আর পিছন পানে জলোচ্ছ্বাস 
শুনছি উত্তাল এক তরঙ্গের । আওয়াজ শুনেই ওকে আড়ে-দীঘে 
পাহাড়প্রমাণ বলে বুঝতে পারছি । ওর খপ্পরে যদি পড়ি একবার-__ 

পড়েই যেতে হল। মামার চাইতে ক্ষিগ্র গতি এ ঢেউয়ের। 
একেবারে কানের কাছে শুনছি ওর গর্জন, ছিটকে-আসা ফেনার 
চাপড়ায় আচ্ছন্ন হয়ে যাচ্ছে সার! পিঠ। এল! ধরল! 

আর পালাবার সময় নেই। পায়ের কাছে নাতিবৃহৎ পাথরের 
চাঙ্গড় একখানা । আমি উপুড় হয়ে শুয়ে পড়লাম তাঁরই উপরে, ছুই 
হাত দিয়ে প্রাণপণে আকড়ে ধরলাম তাকেই । সঙ্গে সঙ্গে বিশাল সেই 
ঢেউ এসে ঝাপিয়ে পড়ল আমার পিঠে । অতিক্রম করে গেল আমার 
ভলুষ্টিত দেহটাকে, আমার মনে হল একটা আস্ত পাহাড় 'চেপে বসেছে 
আমার পিঠেব উপরে, তার ভারে বুক ফেটে এক্ষুণি বুঝি দম বন্ধ হয়ে 
যাবে আমার । 

তা আর গেল না শেষ পরধস্ত। এ-ঢেউয়েরও শক্তি ফুরিয়ে এল, 
পিছন ফিরল সমুদ্রে ফিরে যাওয়ার জন্য । আমি পাথরের চাঙড় আকড়ে 
ধরে পড়ে আছি, নইলে ওর পিছটানের বেগ আমাকে ছিড়ে নিয়ে 
যেত নিশ্চয়, নিক্ষেপ করত গভীর জলে । 

ঢেউ ফিরে যাওয়। মাত্র আমি উঠে পড়লাম, দৌড় লাগালাম আবার, 
অবসন্ন দেহকে জোর করে তুলে নিয়ে । আবারও আসছে ঢেউ, টের 
পাচ্ছি। কিন্তু আর সে ধরতে পারছে ন। আমায়। আমি এখন 
এমন জায়গায় পৌছে গেছি, যেখানে বালি শুকনো । অর্থাৎ ঢেউ 
এখানে ওঠে না, উঠবে না । আমি তাহলে নিরাপদ । একট। পাথরের 
ধারে আমি শুয়ে পড়লাম হাফ ছাঁড়বার জন্ত। পাথরের ধারে। 
যাতে-_অসম্ভবকে সম্ভব করে দিয়ে পরের কোন ঢেউ এসেও পড়ে 
যদি এ পর্যস্ত আমি এ পাথর ধরে আত্মরক্ষা করতে পারি তার 
আক্রমণ থেকে । 

কিন্ত আর ঢেউ এলো না। সমুদ্র যেন একটু একটু করে শাস্ত 
হয়ে আসছে । আমি ধীরে ধীরে বেলাভূমির বাকী অংশটুকু পেরিয়ে 
গেলাম। একটা অনুচ্চ পাহাড় পেলাম প্রথমেই । খাড়া পাহাড় 
নয়, উঠতে কোন অন্ুবিধা নেই। হাঁপাতে হাপাতে আমি উঠে 

পড়লাম তার উপরে, কারণ কীরকম জায়গায় এসে গড়েছি, সেটা 
দেখে নেওয়া সবাগ্রে দরকার । 

আকাশে তখন মেঘ মাত্রও নেই, নবীন রোদে ঝলমল করছে 
আকাশ পৃথিবী সমুদ্রবক্ষ। ঢেউ অবশ্য এখনও উঠছে, আগের 
মত ক্রুদ্ধ গর্জন কিন্তু তাঁর আর নেই এখন । রোরুগ্যমান শিশু 
ঘুমিয়ে পড়ার সময় তার বুকটা যেমন ফুলে ফুলে ওঠে জার দীর্ঘনিশ্বাস 
বেরোয় তা থেকে কাপতে কাপতে, সমুদ্রের বুক তেমনিই ফুলছে 
আর নিশ্বাস ফেলছে এখন । 

ও কী? জাহাজখানা ত ডোবে নি! 

* চোরা পাহাড়ের মাথায় সে আটক পড়েছিল, বসে আছে ঠিক 
সেইখানেই । বসে আছে আগের চেয়ে আরামেই বরং। আমরা 
যখন নেমে এসেছিলাম ওর ডেক থেকে, তখন এমন কাত হয়ে 
পড়েছিল ও, আমরা! যেন দীড়াতেই পারছিলাম না ওর উপরে । 
এখন কিন্তু তত কাত আর ও নেই। হয়ত উলটে! দিক থেকে 
ঢেউয়ের ঘা! এসেছিল খুব প্রচণ্ডবেগে, কাত জাহাজকে কতকটা সোজা 
করে দিয়ে গিয়েছে। 

এ এখন মনে হচ্ছে জাহাজ ছেড়ে না এলেই হত ভাল। 
জাহাজ টিকে আছে এখনও, টিকে নেই নৌকো । আর সেই 
নৌকায় যারা আশ্রয় নিয়েছিল? বারোটা নাবিক? কাণ্রেন 
পিদ্রজ ? ভূৃত্যের! চারজন ? তারাও কি বেঁচে নেই কেউ? 

আমি সমুদ্রের দ্রিকে তাকিয়ে রইলাম অনেকক্ষণ, একটা জীবিত 
প্রাণীকেও ভাসতে দেখলাম না কোনর্দিকে ৷ ডাঙ্গার দিকে তাকালাম 
এইবার, অনেকটা দূরে একটা জিনিস বেলাভূমিতে উপুড় হয়ে 
পড়ে আছে, দেখলাম। বুঝতে দেরি হল না, ওট। আমাদের সেই 
নৌকো । সেই নৌকো, জীবনরক্ষার আশায় জাহাজ ছেড়ে যার 
আশ্রয় নিয়েছিলাম আমরা । ঢেউয়ে ঢেউয়ে ঘা খেতে খেতে 
উলটে! ভাবেই ভাসতে ভাসতে ডাঙায় এসে উঠেছে। 

কিন্ত তার আরোহীরা ? উপকূলের এ মাথা থেকে ও মাথা পর্বস্ত 
দৃষ্টি সঞ্চালন করছি আমি, ৬তপূর্ব সাথী সতেরে৷ জন মানুষের 
মধ্যে একটিকে কোথাও দেখতে পাচ্ছি না । বিশ্বাস করতে পারছি 
না! নিজের চোখকেও | এও কি হতে পারে কখনও? একজনও 
ওঠেনি কুলে? একজনও না? অতগুলি শক্তসমর্থ সাঁতাকর মধ্যে 
একজনও সমুদ্রের গ্রাস থেকে আত্মবক্ষ। করতে পারল না? 

নিজের চোখকে শিশ্বান করতে পাবি না। অবশ্যই উঠেছে । 
অন্ততঃ দু'জন একজনও উঠেছে নিশ্চয় । সবাইকেই ঠিক এই 
জায়গাটায় এসে উঠ হবে, এমন বা ৰী কথা আছে? হয়ত দূরে 
দূরে কোন পাহাড়ের আড়ালে বা খেলাভূমির কোন নাবাল অংশে 
তারা উঠেছে, শ্রান্ত দেহে হয়ত বিশ্রষম নিচ্ছে, একটু পরেই তাদের 
দেখা পেয়ে যাব হয়ত। কত কী আশায় বুক বাঁধছি আমি । 
কেন বাঁধব না? এও কি হতে পারে? আঠারোট। মানুষের মধ্যে 
একা আমি বেঁচে যাব, এও কি হতে পারে? কোন্‌ বিশেষ পুণ্য 
আমি বাচব? কোন্‌ স্ুকৃতির বলে? 

একটা কথা সেই ৩রুণ বয়সে জানা ছিল না আমার । সুকৃতির 
বল থাকলে মানুষ দীর্থজীবীই হয় যে, এমন কোন কথা নেই। 
কবিরা বলেন--দ্রেবতারা যাকে ভালবাসেন, অল্পবয়সেই কোলে 
টেনে নেন তাকে । শত বৎসর পরমায়ুব অধিকারী তারাই হয়, 
যাদের ভাগ্যে মপরিসীম ছুখ-যন্ত্রণ৷ লিখে রেখেছেন বিধাতা পুকষ । 

সেদিন জান! ছিল না এ স৩)। শবে জেনেছি, যুগব্যাপী নিঃসঙ্গ 
নিবাসনের জ্বালা তিলে তিলে দগ্ধে দঞ্ধে এ-সত্য মজ্জায় মজ্জায় 
ঢুকিয়ে দিয়েছে আমার ভিতরে । থাক সেকথ।-_ 

অনেকক্ষণ ধরে এদক ওদিক সঘত্জে পর্বেক্ষণ করেও যখন 
আম ছাড়া আর দঘিতায় জীবিত প্রাণীর অস্ত্র কোন নিদর্শনই 
কোনদিকে দেখতে পেলাম না, তখন অগতা। আমি নেমে এলাম 
পাহাড়ে মাথা থেকে । একেবারে নিছক নিঃসম্বল অবস্থায় কুলে 

এসে উঠেছি । পরনের জামা জুতো-প্যাণ্ট ছাড়া আজ আর আমার 
কিছু নেই। এ দ্বীপে যদি মানুষ না থাকে, তবে আম খাব কী £ 
মানুষ থাকলেও যে তারা আমাকে খেতে দেবে, এমনই বা কী 
কথা আছে? খেতে না দিয়ে তারাই বরং খেয়ে ফেলতে পারে 
আমাকে । এমন সব অজান দ্বীপে নরখাদক বুনোদের বসতিও থাকে 
কখনো কখনো । 

দ্বীপ-ছীপ করছি বটে, কিন্তু আদৌ এ-স্থানট। দ্বীপই যে, তাই 
বা আমি কী করে জানছি? কাপ্তেন পিদ্রজ দ্বলছিলেন বটে যে 
দূরবীন দিয়ে সমুদ্রের যে-চেহারা তিনি দেখেছেন, তাতে 
আটলান্টিকের এ অংশটাকে বহুদ্বীপে সমাকীর্ণ বলেই মনে হয়েছে 
তার। তাই যদি হয়, সে দ্বীপপুঞ্তই বা কোন্‌ দ্বীপপুঞ্জ ? অনাবিষ্কৃত, 
অর্ধাবিদ্কিত ভূখণ্ডের, দ্বীপ উপদ্বীপ মহাদ্বীপের সংখ্যা এই নতুন 
পৃথিবী আমেরিকায় এত বেশী যে আমি এখন ক্যারিব দ্বীপপুঞ্জের 
কোন একটাতে আছি, না বাহামার, না অন্ত কোন নাম-না-জান। 
দেশের, তা বুঝবার আমার কোন উপায় নেই। সুতরাং এখানে 
মানুষ মাছে কিনা, থাকলে বাকী ধরনের মানুষ আছে-_-কেমন 
করে জানব? 

অর্থাৎ, সমুদ্রকে ফাঁকি দিয়েছি বটে, কিন্তু মৃত্যুকে ফাঁকি দিয়েছি, 
এমন কথ জোর করে বলতে পারি না| যম হয়ত অন্ত কোন 
আকারে আমার জন্য অনূরেই অপেক্ষা করছেন, পা বাড়ানো মাত্রই 
তার মুখে গিয়ে পড়তে হবে। 

অথচ পা ত বাড়াতেই হবে। কাল এমন সময়, জাহাজের 
চারদিকে তরঙ্গমালার আথালপাথাল আক্রমণের মধ্যে বসেও 
কাপ্তেনের সঙ্গে দিব্য উপাদেয় নাঁনা খাগ্ভ দিয়ে প্রাতরাশ সমাধ। 
করেছি। আজ খাওয়ার জন্য সমুখে দেখছি খামচা খামচা মাটি, 
আর পানীয়ের জন্য দেখছি মহাসাগরের কানায় কানায় ভরতি 
নোনা জল। 

তা খেয়ে ত মানুষ বাঁচে না। সুতরাং সত্যিকার খাগ্ভ কিছু 
যোগাড় কর! দ্রকাঁর। পাহাড় থেকে নেমে পড়লাম সমুদ্রের উলটো 
দিকে । এদিকটা বনভূমি। প্রথম প্রথম তরুলতা বিরল, ক্রম 
তারা নিবিড় থেকে নিবিড়তর। এইবার আশ্বস্ত হলাম। না, 
অনাহারে হয়ত হবে না মরতে । গাছে গাছে পাঁকা ফল, আঙ্গুর 
লতায় পাকা! আঙ্কুর। পাখিতে খাচ্ছে দল বেঁধে, সুতরাং মানুষেরও 
অভক্ষ্য হবে না। স্বাহু না হতে পারে। আঙ্গুর ছাড়া কোনটাই 
পরিচিত নয় বিশেষ । দেখা যাক-_ র 

না খারাপ ত নয়। একটা দুশ্চিন্তা দূর হল। ফোয়ারাও 
পেয়ে গেলাম একট । একটু দূরে বটে, কিন্তু জল সুপেয় । আমার 
ত জলপাত্র বলতে করপুট । অঞ্জলি অঞ্জলি জল পান করে স্সানও 
করে ফেললাম ভাল করে। গায়ে নোনাজল শুকিয়ে নুনের আস্তর 
পড়ে গিয়েছিল একটা, তার চটচটানি থেকে রেহাই মিলল এইবার । 

এই ফল-জল আবিষ্কারে এবং স্লানে ভোজনে বেল৷ কিন্তু গড়িয়ে 
গিয়েছে । বেলা কত? ছু'টে। হবে নিশ্চয়ই | কিন্তু বনচ্ছায়ায় এরই 
মধ্যে আলো! হয়ে এসেছে গোঁধুলিবেলার মত স্ান। দ্বিতীয় দফা 
দুশ্চিন্তা আমার মাথায় বাসা বাঁধল এবার-__রাঁত কাটাব কোথায় ? 
এ জঙ্গলে হিংত্র শ্বীপদ অবশ্যই থাকতে পারে। মাটিতে রাত 
কাটাবার চেষ্টা করলে সে-রাত আর না কাটতে পারে আমার 
ভাগ্যে। একট বড় গাছ দেখে তারই মাথায় উঠে বসি যদি-__ 

ধারে কাছে সব গাছই ছোট । বাঘ যদি লাফ দেয়, হাতি যদি 
শুড় তোলে, অনায়াসে ধরে ফেলবে আমায়। বড় গাছ খুজে 
বার করবার জন্য একটু বেশী জঙ্গলে যেতে হল। পেয়ে গেলাম 
শেষ পর্যস্ত আমার পছন্দমাফিক এক বিশাল মহীরুহ। মাঁটি থেকে 
অনেক উপরে একটা স্ুপরিসর তেডালাও রয়েছে তার, এখানে 
এঁ গাছেরই পাত পুরু করে বিছিয়ে রাত্রিতে ঘূম লাগানো যাবে। 

অবশ্য তার আগে আর এক প্রস্থ খাওয়ার প্রয়োজন হবে। 


৬৬ রবিনসন ক্রুসো 


আগের বারের খাওয়াটাকে যদি প্রাতরাশ মনে করি, এট! তা 
হলে হবে ছ্িপ্রাহরিক ভোজন। আর সেটাকেই যদি ছ্িপ্রাহরিক 
ধর যায়, এটাকে মনে করতে হবে সব ভোজের রাজা ডিনার । 
উপকরণ অবশ্য সেই একই, বনের ফল এবং ফোয়ারার জল । 
বেলাবেলি তাই দিয়ে উদর পূর্ণ করে নিলাম এবং তরুশাখার 
রাজশয্যার় গিয়ে শুয়ে পড়লাম। জাহাজ থেকে নেমে নৌকায় 
ওঠার পর থেকে দেহের উপর দিয়ে ধকল গিয়েছে অস্বাভাবিক. রকম, 
ঘুমিয়ে পড়তে দেরি হল না। এবং সে ঘুম ভাঙ্গল পরের দিন 
সূর্যোদয়ের অনেক পরে। নিবিড় বনেও মাঝে মাঝে রোদ্দ,রের 
প্রপাত এসে পড়েছে, আর সে রোদ্দ,র দস্তরমত প্রখর, তা দেখে 
বুঝতে পারলাম__-বেলা' এখন অন্ততঃ নয়টা | 

আবার প্রাতরাশ, সেই একই ফলে জলে । তারপর আবিষ্কারের 
অভিযাঁন। পাহাড়ের উপরে উঠলাম আর একবার। প্রধানতঃ 
জাহাঁজটার অবস্থা পর্যবেক্ষণের জন্য । ডোবে নি । যেভাবে ছিল 
কাল, আজও ঠিক সেইভাবেই আছে । থাকবেও হয়ত সেইভাবেই, 
যতদিন আর একটা ঝড় উঠে ওকে কাত করে বা উল্টে অগাঁধ 
জলে ফেলে না দেয়। সেটা যে-কোন দিনই হতে পারে। ঝড়ের 
সম্বন্ধে কোন ভবিষ্যদ্বাণী পৃথিবীর এ অংশে করা যায় না দেখেছি । 
এই ষে টাইফুনটা আমাঁদের আফ্রিকাগামী জাহাজখানাকে উত্তর 
আমেরিকার অনাবিষ্কৃত সমুত্রে এনে ফেলল এবং শেষকালে ঠৃটো 
জগন্নাথ করে লটকে রেখে দিল চোরাপাহাড়ের মাথায়, এর সম্বন্ধে 
কোন ভবিষ্যঘধানী কি কাপ্তেন পিদ্রজ বা অন্ত কেউ করতে 
পেরেছিলেন ? 

হ্যা, যে কোন মুহুর্তে আর একট! ঝড় পারেই উঠতে । আর তা 
যেদিন উঠবে, ও জাহাজকে আর আমি দেখতে পাব না, চঞ্চল 
সমুদ্রের বুকে একমাত্র অচঞ্চল বিন্দুটি, এ ভাঙ্গা জাহাজ 
“মেরিয়ানা'কে ৷ বৃহৎ পৃথিবীর সঙ্গে আমি যে একাত্ম ছিলাম 


রবিনসন ক্রুসে। রি 


এতদিন, তার একমাত্র স্মারক বস্তু এখন যেটি আছে, সেটি হারিয়ে 
যাবে সেদিন চিরতরে। 

কিন্তু মনটাকে হতাঁশায় ডুবে যেতে দিলে ত চলবে না আমার ! 
যদি বাঁচতে হয়, আমাকে অতিমাত্র তৎপর আর সতর্ক হতে হবে। 
যেখানে এসে পড়েছি, সেখানে তৈরী জিনিস কিছুই পাব না আমি। 
সভ্য জীবন যাঁপনের জন্য যা কিছু অপরিহার্য, সবই আমাকে যোগাড় 
করে নিতে হবে নিজের চেষ্টায়। খাগ্চ? তৈরি করে নিতে হবে। 
পরিচ্ছদ ? তৈরি করে নিতে হবে। আশ্রয়? তৈরি করে নিতে 
হবে | স্বাবলম্বন ছাড়া গতি নেই কিছু । চেষ্টা চেষ্টা চেষ্টা 


শুধু। 
তবে হ্যা । চেষ্টা করার জন্যও যেসব উপকরণ দরকার, তার 


কিছু কিছু রয়েছে এ মেরিয়ান জাহাজে । রয়েছে এখনও | তবে 
বেশীদিন থাকবে নাঁ। জাহাজ ডুবে গেলেই সে-সবও গেল। 
নাগালের বাইরে গেল চিরদিনের জন্ত। তাঁর আগে যদি ওসব 
এনে ফেল! যায় জাহাজ থেকে? 

যাবে না? যাবে না? এ নৌকোখানা_ভেসে এসে উলটে 
পড়ে আছে বালিতে মুখ গুজে । খাড়া করে ভাসানো যায় না 
জলে? তা যদি যায় আর আমার ছুঃখ কী? সমুদ্র এখন শান্ত। 
নৌকো বেয়ে চলে যাব জাহাজে, যা যা দরকার আমার, নিয়ে 
আসব নৌকোয় ভুলে । জীবনযাত্রা তত বেশী ছূর্বহ হবে না এই 
বিজন অরণ্যভূমিতেও | 

এই চিন্তা মাথায় আস আমি পাহাড় থেকে নেমে ছুটে 
গেলাম নৌকোর কাছে। ঠেলাঠেলি করলাম অনেক। কিন্তু বড় 
আশায় হতাশ হতে হল আমাকে । এক ইঞ্চিও নডাতে পারলাম 
না সেই ঢাউস বোটকে। মেরিয়ানা জাহাজের আঠারোটা লোকের 
সব দিক দিয়ে সর্বনাশ হয়ে গিয়েছে এই নৌকাটা উলটে গিয়ে। 
প্রথমত; মারা গিয়েছে সতেরো জন, বাকী আছে যে-অষ্টাদশ সংখ্যক 


৪ পধিনসন ক্রুগে। 


মনুষ্যটি, তারও বাচার পথের অন্তরায় এ নৌকোর উলটানো 
অবস্থা । 

উপায় নেই! উপায় নেই! অন্ততঃ দশটা লোক দরকার 
ওকে সোজা করতে । কোন উপায় নেই । 

একান্তই নৈরাশ্যগ্াড়িত একটা রবিনসন জ্রুসো উদ্দেশ্যহীন ভাবে 
বেল'ভূমিতে পায়চারি করে বেড়াচ্ছে তখন। বেশীক্ষণ চলবে না 
বেড়ানো, ক্ষিধে পেয়েছে, বনে ঢুকতে হবে ফল পাঁড়বার জন্য । 
অথচ এ এ যে জাহাজ মেরিয়ানা, সমুদ্রের বুকে রাজহংসটির মত 
চুপচাপ ভাসছে, ওর গঞ্ডে কী না আছে? রুটি আছে, মাখন আছে, 
পনির আছে। মাংস আছে, রম আছে, ত্রাণ্তি আছে। ছুঃখ এই 
যে সে-সব আমার ভোগে লাগবে না । পুথিবীর শতকোটি ক্ষুৎগীড়িত 
মানুষ কারোই ভোগে লাগবে না । আজ হোক, দু'দিন বাদে হোক, 
অনিবার্ষভাবেই অতলজলশায়ী হবে সমুদ্রগর্ডে। অসহায়ের মত 
দাড়িয়ে দাঁড়িয়ে এই মর্মান্তিক অপচয় নিঃশব্দে সহা করে যেতে হবে 
আমাকে । নিজের জঠর ক্ষুধায় যখন জলে যাচ্ছে তখনও | 

কিন্তু সত্যই কি আমি অতখানিই অসহায়? নৌকাখানা 
ভাসাতে পারছি না বটে, কিন্তু তা বলে কি ভেলাও তৈরি করতে 
পারব না! একটা ? মনে পড়ল বেলাভূমিতে তক্তা পড়ে থাকতে 
দেখেছি কয়েকখানা । কোনও ভাঙ্গ। জাহাজের তক্তা হাজার 
হাজার মাইল জলে ভেসে ভেসে হয়ত অবশেষে বিশ্রামলাভ করেছে 
এসে এই বিজন দ্বীপের পাথর-ভর| সৈকতে । পাথর আছে বলেই 
আটকে গিয়েছে তাতে, ফিরি-বেলায় কোন ঢেউ আর তাদের টেনে 
নামিয়ে নিয়ে যেতে পারে নি অগাধ জলে । 

আমি দ্রুত পা চালিয়ে দিলাম সেই তক্তাগুলির উদ্দেশে । 
প্রথম যখন দেখতে পেয়েছিলাম, কোন কাজে লাগবে বলে মনেই 
হয়নি। এখন কিন্তু মনে হচ্ছে ওরা এক তাল সৌনাঁর চাইতে 
বেশী দামী আমার কাছে। এ যে! আছে। পাশাপাশি ছু'খানা 


রবিনসন ক্রুসো ৬৯ 





তক্তা, অন্ততঃ আট ফুট লম্বা। আমি সযত্বে বালি থেকে তুলে 
নিলাম তাদের । আছে, মজবুতই আছে এখনও | যায়নি পচে। 
তক্তা ছখানা সমতল জায়গায় টেনে নিয়ে গেলাম। তারপর ছুটলাম 
বনের ভিতর | 

বনে আমার ছু'টো কাজ। গাছ থেকে ফল পেড়ে নিয়ে ক্ষুধার 
নিবৃত্তি করা, অমনি ভেলা তৈরির উপকরণ সংগ্রহ করা। কীসে 
উপকরণ ? কিছু ডালপাল' আর শক্ত লতা। ডাল একেবারে 
সরু হলে চলবে না, আবার বেশী মোটা হলেও চলবে না। ঠিক 
ততখানি স্থল হওয়া চাই, যতখানি হলে গায়ের জোরে গাছ থেকে 
ভেঙ্গে নামানে। যায় । ততখানি স্থল এবং য্থাসম্তব সোঁজাও ! 

ছয় টুকরো কাঠ আমি সংগ্রহ করলাম এমনি। তিন ফুটের 
মত লম্বা এক একটা । আর সংগ্রহ করলাম বন থেকে ছিড়ে ছিড়ে 
এক গাদা লতা । জাহাজের কাছির মত মোটা রাক্ষুসে লতাও আছে 
বইকি অরণো। কিন্তু সেসব আমি নিলাম নী। সেসব ছেঁড়াও 
যাবে না, আর তা দিয়ে গেরে। দেওয়াও সম্ভব হবে নী। অনতিস্থুল 
শক্ত লতাই নিলাম আমি এক রাশি। অনেক প্রত্যাশা! নিয়েই 
আমি ছুটলাঁম সেখানে, যেখানে রেখে এসেছি সেই ছু'খানা তক্তা । 
এইবার ভেলার সরঞ্জাম হাতে এসে গিয়েছে আমার । 

তক্তা ছু'খান। পাশাপাশি রেখে তার উপরে নীচে তিন থাক 
বসালাম গাছের ডাল। ছুই প্রান্তে ছু'টো, আর মাঝ-বরাবর একটা! 
ছয় টুকরো ভালই ছিপ আনার, তাতেই হয়ে গেল কাজ। এইবার 
বাধন দেওয়া । এ লতা দিয়ে। প্রতি জোড়া ডালে তিনটি করে 
গেরো।। ছুই প্রান্তে ছু'টো, দুই তক্তার মাঝের ফাঁকে একটা । 
লতা দিলাম প্রচুর, এক একটা গেরোতে । যাতে সহজে ছিড়ে ন! 
যেতে পারে । 

ভেলার কাজ শেব। এইবার ওকে জলে ভাসানো। তার জন্য 
উপযুক্ত জায়গ! খোঁজা দরকার । বেলাভূমি যেখানে বেশ ঢালু হয়ে 

জলে গিয়ে মিশেছে, এমনি একটা ঘাট আমার চাই। এ-যাবং 
যতটুকু অংশ আমি দেখেছি সৈকতের, তা পাথরের চাঙ্গড়ে চা্গড়ে 
এমন আকীর্ণ যে তার ভিতর দিয়ে ভেল! নামানো সম্ভব হবে না। 
খুজতে হবে। 

বেশ অনেকক্ষণই খুঁজতে হল বইকি ! কিন্তু সে-পর্ব যখন শেষ 
হ'ল, আমার আনন্দ তখন দেখে কে! চমৎকার একটি ঘাট 
পেয়েছি । 

এ-যাঁবং যা-কিছু আনাগোনা করেছি, ডাঙ্গায় ওঠার পরে, তা 
করেছি শুধু এই ভূখণ্ডের পশ্চিম উপকুলেরই বরাবর। এ-ঘাঁট 
পেলাম সেই পশ্চিম উপকূলেরই মাঝামাঝি এক জায়গায় । এখানে 
একট সরু খাল সমুদ্র থেকে এসে ঢুকেছে ডাঙ্গার ভিতর । খালের 
মুখ অবশ্য ছুই পাশেই অনুচ্চ পাহাড়ের প্রাচীরে ছুরধিগম্য, কিন্তু 
খালের সামান্য উজানেই পাহাড়ের আর অস্তিত্ব নেই, অধিকন্ত 
বনসীম! থেকে মৃছ্ভাবে ঢালু হতে হতে একট! খোলা মাঠ একেবারে 
নেমেছে গিয়ে সেই খালের জলে । 

খাল-খাল করছি বটে, কিন্তু এটা খাল কি নদী, তা বুঝতে পারছি 
না। এ-ভুখগ্ডটা যদি মহাদেশের একটা অংশ হয়, বৃহৎ আকারের 
দ্বীপও হয় একটা, তা হলে এই জলধারাটার পক্ষে ন্দীপদবাচ্য 
হওয়ারও বাধা নেই। কিন্তু আমার এই আশ্রয়স্থলটি যদি ক্ষুদ্র একট। 
দ্বীপ ছাড় আর কিছু না হয়, তাহলে অবশ্যই এট! খাল, এবং খাল বলেই 
আমি এর উল্লেখ করব এখন থেকে । 

সে যা হোক, এই খালেই আমি ভেল! ভাসাব স্থির করলাম । 
এখন দেখছি, খালের জলে ভাটির টান লেগেছে। বেলা এখন 
তিনটের মত হয় যদি, এর পরের ভাটি হবে শেষ রাত্রে। সেই 
ভাঁটিতে ভেলা খুলে দেব আমি। এই ভাটির টানেই জাহাজ পর্বস্ত 
পৌছে যেতে পারব আশা করি। এখন আজকের করণীয় মাত্র 
দুটিই আছে আমার। ভেলা! টেনে এখানে এনে মজুদ রাখা, আর 

বন থেকে দাড়ের কাজ চালাবার মত ছু'খান! হালকা ডাল ভেঙে 
আনা। তা হলেই কাল পুবদিক ফরসা হয়ে আসার সঙ্গে সঙ্গে জল- 
* যাত্রা শুরু করতে পারব। 

সে ছু"টি কাজ অবশ্য তক্ষুণি সমাধা করে রাখলাম । কিন্তু পরদিন 
প্রত্যুষে বুক্ষশাঁখার স্ুখশয্যা থেকে নেমে আসার পরে মনে পড়ে 
গেল তৃতীয় আর একটি কাজের কথা । সেটাও সমানই জরুরী। 
প্রাতরাশের জন্য প্রচুর পরিমাণে বনফল সংগ্রহ করে নেওয়া । 
জাহাজে কখন পৌছাব, কিছুই বলা যায় না। কত রকমই ত বিশ্ব 
দেখ। দিতে পারে জলপথে ! দেরি হলেই ক্ষিধে পাবে । জাহাজের 
ভাড়ার ঘদি তখন নাগালের বাইরে থেকে যায়, খুবই মুশকিল 
হবে তা হলে। সুতরাং পথের সম্বল থাকুক কিছু । 

যা হোক, সব দিক দিয়ে প্রস্তত হয়ে অবশেষে আমি ভেলা 
ভাসিয়ে দিলাম খালের জলে । কী গেরো দেখ, ভেলা ভীষণ কাত 
হয়ে পড়ছে একদিকে । এমন কাত যে আমি দাড়াতে বা বসতে 
পারছি না! ঠিক হয়ে । কী করা যায় এখন? দৌড়ে গিয়ে ওজনদার 
দেখে কয়েক চাঙ্গড় পাথর নিয়ে এলাম কুল থেকে । উঁচু দিকে 
চাপিয়ে দিলাম তার ছু'খানা। ব্যস, ভেলা সৌজা হয়েই ভাসছে 
এবার | 

আমি যখন গাছের ডালের দাড় দিয়ে জল টানতে শুরু করলাম, 
তখনও ূর্ধ ওঠে নি। প্রবল টান ভাটির। সেই ক্রোতে ভেলা 
যেই পড়ল, তীরবেগে ছুটভে শুরু করণ সাগর পানে । সামাল, 
সামাল! জলের ভিতর জোরে চেপে রেখেছি গাছের ডালখানি। 
সেই আমার হাঁল। সেটি যদি ভেঙে যায়, বা জলের ধাকায় উঠে 
পড়ে উপরে, ভেলা বে করে ঘুরে যাবে লাটউ্র,র মত, হয়ত ভূচ করে 
ডুবে যাবে গোটা কতক পাক খেয়ে । 

খাল ছেড়ে সমুদ্রে পড়েছি । আ্রোতের 'ঠেল ক্রমশঃ মুছ। তবু 
আমি চুপ করে আছি হাল ধরে। জাহাজ এ দেখা যায়। ঠিক 

সমুখে নয় আমার, বেশ খানিকটা ডাইনে। আমায়ও ডাইনে 
ঘোরাতে হবে ভেলা । কিন্তু এখন নয়। আগে আ্োতের টান 
একেবারে নিঃশেষ হয়ে যাক, জল স্থির হোক, তারপর । 

সে-সময় এল যখন, এক বীভৎস দৃশ্য চোখে পড়ল আমার। 
একটা মুতদেহ-_ভাসছে ঠিক আমার সামনে । নাবিকের উদ্দী 
দেখে চিনলাম, এ আমাদের মেরিয়ান। জাহাঁজেরই নাবিক ছিল। 
মুখখানা দেখতে পেলাম না, লাশ উবুড় হয়ে ভাসছে । দেখতে 
পেলাম না, সে ভালই হল একরকম । রাত্রিবেলায় সে-মুখ আবার 
বপ্পে দেখা দেবে ত! 

আমি ভেলার মুখ ডাইনে ঘুরিয়ে দিয়েছি হালের চাপ দিয়ে 
দিয়ে। কাণ্তেন রেনল্ড, কাণ্তেন উইলিয়ামম-এর সঙ্গে কাজ করার 
সময়ে সুযোগ পেলেই বোটে চড়ে বসতাম আমি, এবং নৌকো 
বাওয়ার কায়দাগুলি শিক্ষা করতাম অভিজ্ঞ নাবিকদের কাছে। কাজেই, 
স্থির সমুদ্রে ভেল! চালানো খুব কঠিন হল না আমার পক্ষে । 

জাহাজের দিকে চাইছি ঘন ঘন। যেভাবে ফেলে গিয়েছিলাম 
পরশু রাত্রে দারুণ ছুষোগের সময়, সেইভাবেই বয়েছে, শুধু এইটুকু 
তফাত যে তখন ও ছিল এক পাশে হেলে, এখন বসে আছে প্রায় 
সোজা হয়ে। হঠাৎ আমার যেন সব কিছু ভুল হয়ে গেল কয়েক 
মুহুর্তের জন্য । মনে হল- আমাদের বারোটা নাবিক এক্ষুণি দেখা 
দেবে) কেউ পাটাতনে, কেউ মীস্তলে, আর পাহারাদার এক্ষুণি আমাকে 
লক্ষ্য করে হেকে উঠবে-__“ঞ্যাহয় ! এ্যাহয়! ভেল। কার ?” 

ক্ষণিকের মতিভ্রম ক্ষণিকেই ছুটে গেল অবশ্য । আমি গিয়ে 
ভেলা লাগালাম জাহাজের গায়ে । এক জায়গায় এক গাছি দড়ি 
ঝুলছিল ডেক থেকে, তা না হলে জাহাজের গা বেয়ে ওঠা ছাড়া 
গতি ছিল না, অথচ সেটা আমার সাধ্যে কুলোত কিনা, সন্দেহ। 
ও কাজ দক্ষ নাবিকেরাও পারে না অনেকে । যা হোক, আমি 
দড়ি ধরে তরতর করে উঠে গেলাম উপরে । ডেক-এ দীঁড়িয়ে 

চা।দিকে চেয়ে দেখলাম একবার, মনটা দারুণ মুষড়ে গেল হারিয়ে- 
যাওয়া সঙ্গীদের কথা স্মরণ করে, যাদের একজনকে অদূরে উবুড় হয়ে 
ভাসতে দেখে এসেছি জলে । বাকীরাও হয়ত এ ভাবেই ভেসে বেড়াচ্ছে 
এদিকে ওদিকে । কেউ যদি জীবিত থাকত, সেকি আর কোন সাড। 
বা সংকেত দিত না এই ছুই দিনের মধ্যে ? 

এবার নিজেকে ঝাড়! দিয়ে চাঙ্গা করে তুললাম। ভাবালুতা 
এ-সময়ে সর্ধথা পরিহার্য। প্রতি মৃহূর্ত মূল্যবান্। অঢেল কাজ 
সমুখে আমার। তৎপর হতে হবে। পকেটের ফলগুলি চটপট 
উদরে পাঠিয়ে দিলাম । খালি পেটে খাট যায় না। জাহাজের 
ভাড়ার খুজে দেখব পরে। এখন প্রথম কাজ হল আমার নড়বড়ে 
ভেলাকে নতুন করে গড়া । যে-ভেলায় চড়ে আঁমি জাহাজে এসে 
উঠলাম, তাতে করে কোন মাল বয়ে নিয়ে যাওয়া সম্ভব হবে না। 
যেমন ছেটি, তেমনি পলকা । 

তড়বড় করে আমি নেমে গেলাম জাহাজের খোলে । তল ফেঁসে 
গিয়েছে যখন, কিছুসংখ্যক তক্তা হয়ত খুলে গিয়ে থাকতে পারে । আর 
সেসব তক্তা হল ওক কাঠের ভারী মজবুদ তক্তা। তুলতে পারলে ভেলা 
গড়ার পক্ষে তা হবে খুব দামী জিনিস। জোয়ারের সময় নিশ্চয়ই 
সমুদ্রের জলে খোল ভরতি ছিল, এখন জোর ভাটি । জল থাকেও যা, 
খুব কমই আছে হয়ত। | 

সব অন্ুনানই ঠিক, জল কম, এবং আলগা তক্তা ভাসছেও 
কয়েকটা । আমি সেইগুলি কুড়িযে নিয়ে এলাম উপরে । তারপরে 
ছুতোরের ঘর থেকে নিয়ে, এলাম তাঁর সব যন্ত্রপাতি__করাত, তুরপুন, 
বাটালি, হাতুড়ি, গজাল, পেরেক । তারপর আহার নিদ্রা ত্যাগ করে 
খাটতে লাগলাম অন্ুরের মত। সেদিন শেষ হল না ভেলা, সুতরাং 
আমারও ফেরা হল না কৃলে। রয়ে গেলাম সেই ভাঙ্গা জাহাজে ভগবান 
স্মরণ করে। যেমন-তেমন একটু ঝড় ওঠে যদি, জাহাজ-সমেত আমার 
সলিল সমাধি অনিবার্ধ জেনেও । 

ছয় 


ঝড় উঠল না। জাহাজ যেভাবে ছিল, সেইভাবেই রয়ে গেল। 
সারাদিন খাটুনির পরে আমার নিজের কেবিনেই আরামে ঘুমোলাম 
আমি। এমন আশ্চর্য লাগছিল ! মাঝখানে যে একটা প্রলয়ংকর 
ব্যাপার ঘটে গিয়েছে, পদে পদে তা৷ ভুল হয়ে যাঁচ্ছিল আমার । 

তিনটি জীবিত প্রাণী আমি পেয়েছি জাহাজে এসে। একটা 
কুকুর, ছুটো৷ বেড়াল। তারা বন্ধ ছিল ঘরের ভিতর । আমি দরজা! 
খুলে দিতেই তারা এসে ঝাঁপিয়ে পড়ল আমার গায়ের উপর । আমি 
তাদের খাবার দিলাম। গায়ে হাত বুলিয়ে আশ্বস্ত করলাম! 
এবং ভাঙ্গায় যাওয়ার সময় তাঁদেরও নিয়ে যাৰ বলে আমি মনস্থ 
করলাম । 

এবারকার ভেলা বেশ বড়ই হল । আর মজবুদও তেমনি । চার- 
কোণে চারটি যুখবন্ধ পিপের উপরে ভেলার কাঠামৌ। কাজেই জলের 
অন্ততঃ দেড়ফুট উপরে যে তা ভাসবে, তাতে ভুল নেই কিছু । যতই 
মাল চাঁপাই, আর মালের ভারে যতই নেমে পড়ুক ভেলা, জল তাতে 
উঠবে না বলেই বিশ্বাস আমার । আট ফুট লম্বা, ছয় ফুট চওড়া এই 
ভেলার চারদিকে আবার রেলিং বসানো । কাজ শেষ হতে ঠিক তিন 
দিন লাগল আমার । এ তিনদিন আমি জাহাজ থেকে নড়ি নি, 
জাহাঁজের সঞ্চিত খাবার খেয়েছি, এবং কী কী মাল প্রথম দফায় নেব তাঁর 
তালিকা তৈরি করেছি । 

প্রথম দফার কথ! বলছি এইজন্ যে প্রয়োজনীয় কোন জিনিসই 
আমি জাহাজে রেখে যাব না। রেখে গেলে সমুদ্রে ডুববে। নিয়ে 
গেলে অশেষ কাজে আসবে আমার । দ্বীপে ত কিছুমাত্র জিনিস 

নেই, বনজ সম্পদ ছাড়া । সে-সব সম্বল করে থাকতে হলে আমাঁকে 
বুনো মানুষের জীবনই যাঁপন করতে হবে। অথচ সভ্য মানুষের 
প্রয়োজনীয় সবই ত এখানে আছে। নিয়ে যেতে পারি যদি, এই 
পৃথিবী ছাড়া বিজন দেশেও আমি সভ্য জীবনই বাঁপন করতে পারব। 
অন্ততঃ ততদিন পারব, যতদিন আমার সঞ্চয় না ফুরোবে। 

তৃতীয় দ্রিন প্রভাতে আমি ভেলায় মাল বোঝাই শুরু করলাম । 
ভেলা! আমি গড়েছি জলের উপরেই, আগের ক্ষুদে ভেলায় বসে বসেই। 
তাঁতে মেহনত তখন বেশী হয়েছে বটে, কিন্ত এখন আর ভেলা নামাবার 
ঝামেল। পোয়াতে হচ্ছে না। 

প্রথমেই ভেলায় নামিয়ে দিলাম ছু'খানা, পাল, তাবু খাটাব 
এ-দিয়ে। তারপর ছুটে! বন্দুক, বুলেট বারুদ সহ। তারপর 
ছুতোরের যন্ত্রপাতি সব। তাঁরপর খাবার সব রকম কিছু কিছু এবং 
কিছু শয্যাদ্রব্য। ছুটে বাকা নামিয়ে দিলাম, একটা নিজের, 
একট কাঁপ্তেন পিদ্রজের। এসব হল কাপড়ের বাক্স। বাক্স 
অবশ্ঠ ভেলার উপর থাকবে না, জলে ভেসে ভেসে ভেলার সঙ্গে 
সঙ্গে চলবে । ভেলার সঙ্গে বাঁধা আছে দড়ি দ্রিয়ে। বাঁধা নেই, 
অথচ ভেসে ভেসে চলবে কুকুরটা! ও এত-বড় বৃহদাকারের কুকুর 
যে ওকে উপরে তুলতে গেলে ভেলার অর্ধেক জায়গাই ও এক! দখল 
করে বসবে! মাল রাখব কোথায়? তা ছাড়া, কুকুর পাতারে 
দক্ষ, আর আমার এ-কুকুরের এমন তাঁকত আছে যে অনায়াসে শাস্ত 
সমুদ্রে এটুকু পথ ও সাঁতরে যেতে পারবে । বেড়াল ছুটোকে অবশ্য 
ভেলাতেই স্থান দিতে হল | 

অবশেষে বেলা নয়টা আন্দাজ এবারকার মত জাহাজ থেকে 
নেমে এলাম আমি । আবার আসব, অনেকবার আসব, ততদিনই 
আসতে থাকব, যতদিন সমুদ্রগর্ভে ও বিলীন হয়ে না যাচ্ছে। সব 
মালপত্র নিয়ে যাবার পরও আসব। প্রিয়জনের কবরের পাশে গিয়ে 
মানুষ বসে নী? তখন আসব সেই রকম মনোভাব নিয়ে! যে 

সভ্য জীবনের সঙ্গে আমার নাঁড়ীর বাধন ছিল, তারই কথা স্মরণ 
করবার জন্য এসে বসে থাকব মাঝে মাঝে। 

ভেলা ছাড়লাম জোয়ারের মুখে । শ্রোত তখন প্রবলবেগে 
খালের ভিতরে গিয়ে ঢুকছে । কুকুর এবং বাক্স সঙ্গে নিয়ে আমার 
নিজ হাতে গড়া জলযান নিবিদ্বে গিয়ে খালে প্রবেশ করল। যেখান 
থেকে সেদিন ছেড়েছিলাম লতায়-বাধা ভেল!, সেইখানেই আজ এসে 
ভিড়ল এই নতুন ভেলা, বহু মালপত্র বোঝাই নিয়ে! 

তখন আর এক দফা! ভূতের খাটুনি। মাল খালাস করা, ডাঙ্গায় 
তোলা। বেলা গড়িয়ে গিয়েছে অপরাহ্ের দিকে, ঘণ্টা তিন চারের 
বেশী সময় আমি পাব না কাঁজ করবার জন্য । মাঁলগুলি চটপট 
টেনে তুললাম, ভেলাটাকে খোঁটা পুতে শক্ত করে বাধলাম কুলের 
সঙ্গে, তারপর কুড়োল নিয়ে ছুটলাম বনের দিকে । এবার একে- 
বারে একা নই, কুকুরটাও সঙ্গে গেল আমার । 

সোজ! এবং সরু দেখে ছুটে। গাছ কেটে ফেললাম তাড়াতাড়ি । 
ডালপালা ছেঁটে দিয়ে টুকরো করে ফেললাম গোটা চারেক । একে 
একে বয়ে নিয়ে এলাম খালের ধারে। প্রথম তান্বু এখানেই হোক, 
তারপর দেখে শুনে স্থায়ী বসবামের যোগ্য স্থান বাছাই করে নেব । 
শাবল কোদাল সবই এনেছি জাহাজ থেকে । ছুটো গর্ত করলাম 
আট ফুট ব্যবধান রেখে, তাতে বসালাম ছুটো খোঁটা। সেই 
খোঁটার মাথায় চড়িয়ে দিলাম আর একখানা কাঁঠ। ব্যাস্, ভাবুর 
কাঠামো তৈরি । এইবার একখানা পাল তার উপরে ফেলে দেওয়া । 
এই কাঁজটাই দাড়াল সবচেয়ে শ্রমসাধ্য । পালের সঙ্গে দড়ি বেঁধে 
কাঠামোর উপর দিয়ে সেই দড়ি ফেলে দিতে হল। তারপর উলটে। 
দিকে দাড়িয়ে এই টান, আর এই টান। অনেক কষ্টে উপরের 
আড়-কাঠ পার করে এনে ফেললাম সেই পাঁল। ব্যাস্ঃ আর 
মেহনতের কিছু নেই। ছুইদিকে সমান ভাবে যখন ঝুলতে থাকল 
আচ্ছাদনটা, তখন যতদূর সম্ভব দূরে টেনে নিয়ে তার প্রান্তগুলো 

বেধে দিলাম, মাটিতে খাটো খাটে! খোঁটা পুতে। তাবু 
আমার খাড়া হয়ে গেল তা৷ হলে। কিন্তু বেলাও আর নেই। 
তা না থাকুক। কাঁজও আমার বাকী নেই বেশী। দ্বিতীয় 
একখানা পাঁল দিয়ে তীবুর চারিপাঁশ ঘিরে দেওয়া মাত্র। এ-পালটা 
লম্বাই আছে, চারিধার বেড় দিয়ে ভিতরটাকে বেশ সুরক্ষিত করে 
ফেললাম এর সাহায্যে । 

এর পর মালগুলে! ভিতরে টেনে আনা, এবং পালের ঘেরার 
পাঁশে পাশে সাজিয়ে দেওয়া, যাতে বেড়া উচু করে বন্য পণ 
কিছু ভিতরে ঢুকতে ন! পারে। অবনত তাবুর বাইরে পাহারায় 
থাকবে কুকুর জিম, আর ভিতরে থাকব আমি, বন্দুক শিয়রে রেখে। 
তার উপরেও ভরসার কথা, ইতিপূর্বে ছুই রাত্রি আমি কাটিয়ে গিয়েছি 
এখানে, বন্ত জন্তর কোন সাড়া পাইনি তেমন। সেদিক দিয়ে 
স্থানটাকে নিরাপদ বলেই মনে হচ্ছে। 

একটু আগুন জ্বেলেছি ভিতরে, জাহাজ থেকে যে-খাবার এনে- 
ছিলাম, খাচ্ছি তাই। এক অসুবিধা, বাসন-কৌসন কিছুই পাইনি 
জাহাজে । রান্নাঘর ছিল খোলের ভিতর । তলা ফেঁসে গিয়ে যখন 
জল উঠল, তখন সে সব বাসন তলিয়ে গেল সেই জলে। সে জল 
আবার নামল এক সময়, নামার সময় বাঁসনগুলিকে নিয়ে গেল সঙ্গে । 
এখন আমার পাঁউরূটি আছে, তা সেঁকবার কোন উপায় নেই। 
আগুনের উপরে একবার এপিঠ, একবার ওপিঠ ধরছি রুটির, তার 
পরই কামড়াচ্ছি আস্ত রুটি। বাসন যেমন নেই, কীটাচামচও নেই 
তেমনিই । 

খেতে খেতে ভাবছি ভবিষ্যতের কথা । এই রুটির কথাই। 
জীহাঁজে রুটি তৈরির ব্যবস্থা ছিল। রোজ তৈরি হত। এখন 
তৈরি হবে কী উপায়ে ? ওর জন্য বিশেষ ধরনে উন্ুন বানাতে হয়, 
তা বানানো সম্ভব না হতে পারে। তার উপর ময়দার সঙ্গে অনেক 
কিছু মালমসল! মেশাতে হয় রুটি তৈরি করতে হলে। সে-সব ত 

কই চোখে পড়ল না জাহাজে । সম্ভবত; তাও ভেসে গিয়েছে । 
এ-ছাড়াও ময়দার প্রশ্ন রয়েছে। তা অবশ্য আছে প্রচুর, কিন্তু 
আমাকে যদি সারা জীবন থাকতে হয় এই অভিশপ্ত নির্জন পুরীতে ? 

পরের দিন আবার আমি জাহাজে চলে গেলাম সকালে, ফিরে 
এলাম বিকালে, ভেলা-বোঝাই মাল নিয়ে । এবার প্রধানত; অস্ত্র- 
শস্ত্ই এনেছি । বন্দুক গোটা বারো, পিস্তল ছুটো, টোটা বারুদ 
প্রচুর পরিমাণ। এক পিপে বারুদ জলে ভিজে চাপ বেঁধে গিয়েছিল, 
তবু আমি এনেছি তা। চেষ্টা করে দেখব-_রোদা,রে শুকিয়ে আবার 
ত৷ ব্যবহারের উপযোগী কর! যাঁয় কিনা । 

এই বারুদ নিয়ে আবার দুশ্চিন্তা হুল একটা । কোথায় রাখি 
এজিনিস? এক ফুলকি আগুন এসে পড়ে যদি, তিন পিপে বারুদ 
ত যাবেই, সঙ্গে সঙ্গে কাউ যাবে আমার যাবতীয় জিনিসপত্র, 
চাই কি আমি নিজেই পুড়ে ছাই হয়ে যেতে পারি। একে নিরাপদ 
দূরত্বে সরিয়ে রাখা সর্বাগ্রে দরকার। কোথায় পাই সে নিরাপদ 
জায়গা? 

রোজ সকালে জাহাজে যাই, রোজ বিকালে এদিক ওদিক খুজি। 
একটা! নিরাপদ জায়গা যে একান্তই চাই! স্বভাবতই এ পাহাড়ের 
দিকে খোঁজাখুঁজি বেশী করছি | দ্বীপের গোটা! পশ্চিম দিকটা জুড়ে 
আছে এ পাহাড় । ওর গায়ে কি কোথাও একট। গুহা নেই ? আমি 
তন্ন তন্ন করে খুজতে লাগলাম । 

অবশেষে খালের খুব কাছেই পেলাম গুহা । গাদা গাদা ঝুরো৷ 
পাথরে ওর মুখটা আড়ালে পড়েছিল, তা না হলে প্রথম নজরেই ওর 
অস্তিত্ব টের পেতাম। খালের কাছে এসে পাহাড় ডাইনে ঘুরেছে, 
একথা আগেই বলেছি । মৌড়ের মুখেই এই গুহাটা, খালের উলটো 
দিকে। গুহার সামনেট। পাথরে পাথরে আকীর্ণ বটে, কিন্ত সে-সব 
পাহাড় থেকে গড়িয়ে-আসা পাথর, তুলে ফেললেই স্থানটা সমতল 
হয়ে যেতে পারে । 

গুহার ভিতরে গিয়ে দেখলাম, ওর আয়তন ছোটি। আমার 
মালপত্রই সব ধরবে না ওতে । আর আমার নিজের ত ওর ভিতরে 
থাকার-প্রশ্ই ওঠে না, দম বন্ধ হয়ে মারা যাব। স্থির করলাম, মাল- 
পত্রই থাকবে গুহাতে। তার স্থান সংকুলান যাতে হয়, সেই উদ্দেশ্ঠে 
পাহাড়ের গা কেটে কেটে আয়তনটা বাঁড়িয়ে নেব ক্রমশঃ । আর 
নিজের থাকার জন্য গুহার ঠিক সামনেই এনে তুলব আমার এ 
তীবুটা । শুধু সামনে নয়, একেবারে গা ঘেষে, কিছুমাত্র ফাক 
না রেখে। ও 

এই ভাবেই কাজ শুরু করলাম। মালপত্র গুহাতে এনে ফেলছি 
কিছু কিছু করে। সকলের আগে এনেছি বারুদের পিপে। তারপর 
অন্ত যা কিছু জাহাঁজ থেকে এনেছি। এনেছি সামান্যই, আনতে 
বাকী আছে আরও অনেক । এখনও এক মাস ধরে রোজ যদি 
এক এক ভেলা মাল আনতে থাকি, তাহলেও সব কিছু এনে ফেলতে 
পারব বলে ভরসা করি না। 

তবে এক কথা, আবহাওয়া ভালই চলছে। ,সেই সর্বনাশ! 
টাইফুনের পরে আর কোনদিন না হয়েছে ঝড়, না হয়েছে বৃষ্টি। 
কেন্‌ সময়ে যে এ দেশে ঝড় বৃষ্টি হয়, কোন্‌ সময়ে হয় না, তা 
কিছুই বুঝতে পারছি না। হয়ত পারব, যদি ছুই তিন বছর ধরে 
এখানকার আবহাওয়া পর্যবেক্ষণ করার স্থুযোগ (অথব! হুরধোগ £) 
আমার হয়। 

অবশেষে জাহাজে আর এমন কিছু মাল রইল না, যা আমার 
নিয়ে আসা দরকার বা সম্ভব। তখন আমি সমুদ্রযাত্রা বন্ধ করলাম । 
ওতে সময় যায় অনেকটা 'বলতে গেলে দিনমাঁনের বেশীর ভাগটাই 
বাইরে থাকতে হয় । 

ভেলাখান!' অপরিসীম কাজ দিয়েছে । এইবার ওকে খালের 
মুখে বেধে রেখে দিই। চারিপাশে গোঁজা পুতে, যাতে 
আ্রোতের টান তাকে ভাসিয়ে নিয়ে যেতে না পারে। ঘন বর্ষায় 

ওর উপরে পাতালতার আচ্ছাদনও দেব একটা, তবে সে কাজ 
পরের। 

পুরো সময়টাই এখন গেরস্তালি গুছিয়ে নেওয়ার পিছনে দিতে 
পারছি । গুহার দেওয়াল কেটে কেটে আয়তন বাড়িয়ে নিচ্ছি ওর। 
ভাগ্যিস পাথরট। বেলে পাথরের মত একজাতীয় নরম জিনিস, কেটে 
নামানো এমন কিছু মেহনতের কাজ নয় । 

একটাই গুহা পেয়েছি আমি, আরও ছুই একটা নিজে তৈরি 
করে নেব, ভাবছি । এক কোণ থেকে দরজ! বার করলাম খুঁড়ে 
খুঁড়ে। সেই দরজা-বরাবর খুঁড়ে যেতে থাকলাম একটা গলিপথ। 
উপরে ত পাহাড়ের ছাদ আছেই, ছুই পাশে পাথরের দেওয়াল, 
সমুখে পাথর কেটে কেটে. এগিয়ে যাচ্ছি আমি। এই গলির ছুই 
পাশে সারি সারি মালপত্র সাজানো । এবং এই গলির শেষ মাথায় 
থাকবে দ্বিতীয় গুহ! একটা । অস্তঃপুর আমার । 

কিন্তু বিড়ম্বনা দেখ, সেই অন্তঃপুরই হয়ে টাড়াল বৈঠকখাঁন। 
কালক্রমে । দ্বিতীয় গুহার কিছুটা! অংশ খু'ড়ে ফেলার পরই একদিন 
চমকে গেলাম। শাবলের ঘা দেওয়া মাত্র পাথরের দেয়াল হুড়মুড় 
করে ভেঙে পড়ল বাইরের দিকে, আর নবস্থষ্ট ফোকর দিয়ে আমার 
মুখের উপর এসে আছড়ে পড়ল ঝলকে ঝলকে প্রথর দিবালোক। 
পাহাড় শেষ সমুখে সমুদ্র। আমি তাড়াতড়ি আবার টুকরো 
টুকরে। পাথর দিয়ে বন্ধকরি সেই ফোকর তখন । ছুই জোড়া দরজা 
আমি জাহাজ থেকে খুলে এনেছি বটে, তার এক জোড়া এখানে 
বসাধার মতলব রইল । তা যতদিন না হয়, পাথর দিয়েই বন্ধ থাকুক 
এই ভবিষ্যতের সিংহদ্বার | 

গুহার সামনে তুলেছি আমার তাবু, যেটা! আগে খালের ধারে 
তুলেছিলাম। আর সেই তাবুর বাইরে সারি সারি ডাল পুতে 
দিয়েছি নানাজাতীয় গাছের । আশা করছি যে বর্ধা পড়লে এই সব 
ডাল শিকড় ছাড়বে মাটির তলায়, বড় বড় গাছ গজিয়ে উঠে 

আমার তাবুকে আড়াল করে রাখবে কৌতৃহলীদের দৃষ্টি থেকে । 
সেই সবুজ প্রাচীর যতদিন না উঠছে, খালে নৌকো বেয়ে যে-কেউ 
আন্মক, প্রথমেই তার দৃষ্টি আকর্ষণ করবে একট] হলুদ তাবু। 
বিপদের কথা নিশ্চয়ই । কারণ এ স্থানে এখন পর্যন্ত জনমাঁনবের চিহ্ন 
আমি ব্দিও দেখতে পাইনি, তবু এখানে মানুষ যে মোটেই নেই বা 
কোনদিনই আসবে না, সে-বিবয়ে আমি নিশ্চিত হচ্ছি কেমন করে? 

আর মানুষ যদি আসে, তারা যে নরখাদক ববর মানুষই হবে, 
এটাও আশঙ্কা করবার সংগত কারণ আছে। ওরিনোকোর কুলে 
বসে অনেক গল্প শুনেছি। উত্তর আটলার্টিকে যেসব ছীপপুষঞ্জ 
আছে, তাতে নরমুণ্ডশিকারী আর নরমাংসবিলাসী অপমনুষ্যদেরই 
বাস বলে ঘোষণা করেছে সেসব গল্পের কথকেরা। তারা সবাই 
কি আর বাজে কথা বলেছে? 

বাসস্থান সুরক্ষিত করার সঙ্গে সঙ্গে খাগ্সংস্থানের চেষ্টাও 
আমার সময় নিচ্ছে যথেষ্ট । জাহাজ থেকে কিছু খাগ্য পেয়েছিলাম, 
তাঠিক। কিন্তু তা ত ফুরিয়ে এসেছে! কিছু ময়দা এখনও আছে 
ভাড়ারে, আর আছে কিছু মদ। মদটা আমি খুব কম খরচ করি। 
ও-জিনিস পুরোনো হলে খারাপ হয় না, বরং ভালই হয়। অথচ 
অন্নুখে বিস্ুখে পড়লে ছোট এক গেলাস মদ শরীরটাকে চাঙ্গা করে 
তোলার পক্ষে অশেষ উপকার দেয়। আমায় যে সারা জীবনই 
এখানে থাকতে হবে, এটা আমি একরকম ধরেই নিয়েছি । সুতরাং 
থাকুক এ মদের ভাণ্ডার অক্ষয় হয়ে। 

ময়দার কথ! অবশ্ট আলাদা । বেশীদিন রাখ! যায় না ও-জিনিস। 
পোঁকা হয়ে যায় ওর ভিতরে, দলা পাকিয়ে যায়, দুর্গন্ধ ছাড়তে 
থাকে। কাজেই প্রয়োজনমত ওর খরচ করি বইকি! পাঁউরুটি 
তৈরি করা অবশ্য সাধ্যের বাইরে আমার, কিন্তু হাতের থাপড় মেরে 
মেরে চাপাটি বানাই আমি, আর আগুনে তা সেঁকে নিই। মাংসের 
সঙ্গে খেতে মন্দ লাগে না। 


৮২ | রবিনসন জ্ুসো 


মাংসের অভাব আমার নেই । ছ্বীপটাঁয় বন্য ছাগ অসংখ্য । দলে 
দলে তার! ঘুরে বেড়ায় মাঠে জঙ্গলে পাহাড়ের গায়ে গায়ে। যখন 
থুশী বন্দুকের গুলিতে আমি অনায়াসেই মেরে নিতে পারি একটা । 
প্রথম প্রথম নিতামও তাই। এখন আর তা করি না। কয়েকটা 
ছাগল খোঁড়। করে দিয়েছিলাম গুলি মেরে । ধরবে এনে আটকে 
রেখেছিলাম । আমার তাবুর বাইরে যে বৃক্ষপ্রাচীরে-ঘেরা জাঁয়গাটকু, 
সেইখানে করেছিলাম তাদের খোয়াড়। সেখানে এসে পা তাদের 
ভাল হয়ে গেল ধীরে ধীরে, আস্তে মাস্তে পোষও মানল নাঁবা। 
বেড়ার গা যখন বেঁচে উঠল বর্ষাকালে, তখন তাদের কচি পাঙা 
খেয়ে খেয়ে ওরা নধর পরিপুষ্ট হতে লাগল দিনে দিনে । তখন 
আমি এক একটাকে কাটি, আর চার পাঁচ দিন বসে কাটলেট খাই । 
কাঁটলেট অর্থে অবশ্য ঝলসানে। মাসই বুঝতে হবে। 

ছাগেদের বংশবৃদ্ধি খুব দ্রুতই হয; আমাব ছাগমাংস বা ছাগ- 
তুগ্ধের অভাব রইল না মোটেই । আর এক উপাদেয় খাগ্যেব ব্যবস্থা 
আমার হয়েছে । কচ্ছপের সন্ধান পেয়েছি দ্বীপের উত্তরাংশে । মাংসের 
জন্ঠ ততটা নয়, ডিমের জন্যই এদের আমি শিকার করি। শিকার 
করাও অতি সহজ। কোন অতিকায় কচ্ছপ সমুদ্র থেকে উঠে 
অতি মন্থর গণ্তিতে ডাঙ্গায় পায়চারি করছে, এইটি দেখতে পেলেই 
একখানা মোটা লাঠ হাতে নিয়ে আমি দৌড়ে যাই, আর লাঠির 
ডগা কচ্ছপের পেটের তলায় ঢুকিয়ে এক চাড় দিয়ে তাঁকে উলটে 
ফেলে দ্িই। ব্যাস্‌, তার আর নড়ন চড়নের ক্ষমতা নেই। ধীরে 
নুন্ে তার পিঠ আর পেটের জোড়ের মুখে ছুরি বসিয়ে দিয়ে 
টান দিলেই পিঠের খোলাখানা আলাদ! হয়ে গল। ভিতরে অঢেল 
মাংস, তবে তা ছাগমাংসের মত ত্বাছ নয়, সাধারণতঃ আমার 
কুকুর জিমেরই ভোগে লাগে তা। আমি আত্মসাৎ করি ওর 
ডিমগুলি, তা পঞ্চাশ যাঁটটা ডিম একট কচ্ছপের পেটে হেসে খেলে 
পাওয়া যায়। 

কাপড় সব ছিড়ে এসেছে । মজ্জাগত সংস্কার বশতঃ নিরাবরণ 
থাকতে কেমন-কেমন লাগে। জাহাজ থেকে না'বকদের বাক্সগুলি 
সবই নিয়ে এসেছিলাম, পোশাক-আশাক সবে মিলিয়ে পেয়েছিলাম 
প্রচুর। সবই একদিন শেষ হল। তখন আমি চামড়া পরতে 
শুরু করলাম । ছাগের চাঁমড়াই প্রধানত; | লোমগ্তলি য্থাধ্থ 
বজায় রেখে দিই বাইরের দিকে, তাতে শীত কম লাগে গায়ে, 
বৃ্টির জলও গায়ে বসতে পারে না। কিস্তুতকিমাকার দেখায় অবশ্য, 
তার আর উপায় কী? আর এখানে আমাকে দেখছেই বা কে? 

ছুরি কাঁচি, এমন কি ক্ষুরও জাহাজে পেয়েছিলাম । কাজেই 
চুল আমি ছাটি, দাড়িও বেশী লম্বা হতে দিই না। দ্রিলে অস্বস্তি 
বোধ হয়, কাঁজকর্মেরও অন্্রবিধা হয় কখনও কখনও । ধর আমি 
কুড়োল হাঁকাচ্ছি একটা গাছ কেটে নামাবার জন্য, জোর-হাওয়া 
তখুনি আমার লম্বা দাঁড়ি ওড়াতে লাগল এদিকে ওদিকে । চোখের 
নজর বাঁধা পেলো! উড়ন্ত দাড়িতে, কুড়োলের কোপ গাছের গোড়ায় 
ন! পড়ে পায়ে এসে লাগল । তখন? অবশ্য সত্যি সত্যি পায়ে এসে 
লাগেনি কোনদিন। কিন্তু একদিন একখান পা অল্পের জন্য বেঁচে 
গিয়েছিল। সেই থেকে আমি সংকল্প করলাম, উড মত দেখ্যে 

পৌছোবার আগেই দাড়িকে আমি কচাকচ কেটে দেব টি 

দিন যায়, মাস যায়, বসর যায় এইভাবে । মেরিয়ান। জাহাজ 
থেকে যেদিন আমি সাগর তরঙ্গের ষ্টলা খেতে খেতে জীবন্মত 
অবস্থায় এসে উঠেছিলাম এই জনহীন দ্বীপে, সেইদিন থেকে সময়ের 
একটা হিসাব আমি রেখেছি । দৈনিক এক একটা দাগ কেটেছি। 
প্রথম কাটতাম এক গাছের গায়ে, এখন কাটি গুহার দেয়ালে । 
সাতদিন পরে পরে দাগগুলির যোগফল লিখি ৭। তিরিশ দিন. 
পরে পরে নাম লিখি নতুন মাসের, নতুন দিনের । বছরের পরেও 
বড় বড় হরফে নতুন সালের সংখ্যাটা লিখে রাখি দেয়ালে। এইভাবে 
মোটামুটি হিসেব আমি রেখেছি একটা । মোটামুটি! কারণ 


৮৪ রবিনসন দ্কুসে। 


হিসেবটা যে নির্ভল ভাবে রাখ! সম্ভব হয় নি, এমন একটা সন্দেহ 
আমার নিজের মনেই আছে। সম্ভব হয় নি, মানে প্রথম দিকে 
আমি এখানে মাঝে মাঝেই অসুস্থ হয়ে পড়তাম। জ্বর হত, গায়ে 
অসহা ব্যথা হত, এক একদিন অচ্ভান হয়ে য্তোম, সেই অবস্থায় 
দেয়ালে দাগ দেওয়া ঘটে উঠবে কেমন করে? একবার ত জ্বর 
ছেড়ে যাওয়ার পরে আমি এমন ঘুমিয়ে পড়েছিলাম যে ঘুমের ভিতর 
একাধিক দিনই কেটে গিয়েছিল বলে আমার বিশ্বীস। তা বদি 
গিয়ে থাকে, দিনপঞ্জী থেকে ছুই একদিন ছুটও গিয়ে থাকতে 
পারে। 

যা হোক, মোটামুটি হিসেব আছে আমার। বৎসরের পরে 
বদর গড়াতে গড়াতে আমি আজ প্রৌঢ় বয়সে পৌছেচি। 
এসেছিলাম কুড়ি বৎসরের নবীন যুবক, আজ আমার বয়স-_হিসাব 
করলে চমকে উঠি, এই সাতচল্লিশ বংসর। সুদীর্ঘ সাতাঁশ বৎসর 
আমি কাটিয়েছি এই বিজন দ্বীপে । 

কাটিয়েছি রুশ সম্রাটের মত নিরঙ্কুশ ক্ষমতা নিয়ে । ভুখগুটার 
সবত্র পরিক্রমা করা সম্ভব হয় নি আমার পক্ষে, তবু যতটা জায়গ! 
ঘুরেছি, তাতেকমিজের প্রতুত্বের কিছু-না-কিছু চিহ্ন স্থায়িভাবে একে 
দিয়েছি। দ্বীপের রা ক তিনটি বাড়ি তৈরি করেছি আমি । 
কাঠের ঘর, কাঁঠের ছাউনি দেয়াল মেজে, সমুখে অর্ধবন্তাকাঁর উঠোন 
একটা) সে উঠোন জ্যান্ত গাছের বেড়া দিয়ে ছুর্ভেগ করে ঘেরা । 
বেড়ার ভিতর দিকে হেলান দেওয়া থাকে একটা ছোট মই। আমি 
যখন আসি, বাইরে থেকে হাত বাড়িয়ে সেই মই টেনে আনি, 
মই লাগিয়ে বেড়া পেরিয়ে যাই । কোন দরজা নেই উঠোনে 
ঢোকার । হিংস্র শ্বাপদ যদিও নেই এদেশে, তবু তাদের বিরুদ্ধে 
সদাঁসতর্ক আমি । 


এই তিন বাড়িতেই কিছু কিছু পোষা ছগ আছে আমার। 
এরা খাট উ্ঠোনের ঘাস, বেড়ার গাছের পাতা। তা ছাড়া আদি 

দশ পনেরো দিন পরে পরে এক একবার যাই তাদের দেখতে, 
বাইরের ঘাস পাতাও পাঁজা করে দিয়ে আসি তাদের । 

ছাগ ছাড়াও আর একরকম খাগ্ঠভাগ্ডার আছে এসব বাড়িতে । 
সে হল শুকনো আঙ্গুর । আন্গুর লত। বনে বনে অসংখ্য । আর তাতে 
আঙ্গুর যা ফাল, তাও অপুব। যেমন বুহৎ, তেমনি স্বাছ। আছ্গুরের 
সময়ে আমি নিত্যই ত তা খাই পেট ভরে, তা ছাড় সার! বছরের 
জন্য শুকিয়ে রাখি রাশি রাশি। এগুলি গোলাজাত করা থাকে 
এই তিন বাঁড়িতে সমানভাগে ! বলা ত যায় না, একটা বাড়ি 
যদি দৈবাৎ শক্রহস্তগত হয়, তবু আরও ছুটে বাঁড়ি আমার থাকবে । 

সাতাশ বছর গেল। এর ভিতর ছুটি কাঁজ করেছি আমি। 
প্রথমতঃ, নৌকা তৈরি করেছি একখাঁনি। খুব বড় নয়। একা 
একাই চালানো যায়, কিন্তু প্রয়োজনে পাঁচ ছয় জনেরও স্থান হতে 
পারে এতে । এর কথাই বলি আগে। 

কী করে গড়লাম নৌকা? সে অনেক ব্যাপার। চেষ্টার 
অসাধ্য যে কোন কাজই নয়, তাই প্রমাণ করেছি আমি । দীর্ঘ 
সাতটি বছর লেগেছে নৌকাখানি করতে । সভ্য দেশে যে-জাতীয় 
নৌকা সচরাচর দেখা যায়, এটি সেরকম নয় মে্টেই। সে রকম 
করতে হলে আমার এই একট! জীবনে কুলোতি না নিশ্চয়ই । 
প্রথমতঃ গাছ থেকে তক্তা বানাতে হত-_ 

সে ষে কী বৃহৎ ব্যাপার আমার এই বর্তমান পরিস্থিতিতে, তাই 
বোঝাবার জন্য একটা গম বলি! গুহার ভিতরে স্থান সংকুলান হয় 
না বলে দেয়ালে একট তাক টাঙ্গাবার মতলব করেছিলাম। তার 
তক্তা কোথায় পাই? ভেলাখানা ভাঙ্গতে পারি না, কারণ নৌকা 
তখনো! কল্পনার বস্তু হয়েই রয়েছে । ভেল! ভাঙ্গলে অবশ্য একট! 
কেন, পাঁচ ছয়টা তাক হতে পারত। কিন্তু তা যখন ভাঙ্গবই না, 
তখন উপাধ়ান্তর হচ্ছে গাছ কেটে তক্তা বানিয়ে নেওয়া । সে কাজ 
সহজ হত বড় করাত থাকলে । জাহাজ থেকে আমি পেয়েছি মাত্র 

একখানা ছে'ট হাতকরাত। তা দিয়ে ত আর গাছ চেরাই কর! 
যায়না! তবু গাছ কেটেই আমি তক্তা বার করেছিলাম । পুরো 
ছুই বৎসরের মেহনতে । 

তবু আমি দৃঢ়প্রতিজ্ঞ যে নৌকা আমার বানাতেই হবে। সমুদ্রে 
আমায় বেরুতেই হবে। অনেক দৃর-সমুড্রে। দূরবীন আমার 
রয়েচে, তা দিয়ে দিগন্ত সীমায় যে কাঁলে৷ কালো ছায়াগুলি দেখা 
যায়, সেগুলি কোন ভূখণ্ড কিনা, আমার জানা দরকার। হয়ত 
ওগুলো কোন বৃহৎ দ্বীপ, যেখানে ইওরোপের জাহাজ যাতায়াত 
করে। যদি তাই হয়, তবেত ওখানে পৌছানো মানেই এ নির্জন 
কারা থেকে মুক্তিলাভ ! 

হা, নৌকা একান্তই চাই আমার। সভ্যজাতিরা যে নৌকা 
তৈরি করে, তা! অবশ্য স্ত্রী, মজবুত এবং নিরাপদ । কিন্তু অসভ্য- 
দের নৌকা আছে । দেখতে কদাকার, নিরাপদও নয় ঝড়-ঝাঁপটাঁর 
সময়, তবু আবহাওয়। যখন ভাল থাঁকে, বুনো জাতির সেই সব ঢাউস 
বদখত জলযানেই সমুদ্রে বেরিয়ে পড়ে। হয়ত প্রতিবেশী কোন 
দ্বীপে যেতে নয়ত মাছ ধরতে, এমন কি লড়াই করতেও । 

আমি এ রকমই একখানা নৌক। গড়ব। 

তাঁর জঙ্ত চাই একটা অতি বৃহৎ গাছ কেটে ফেলা! যে গাছের 
বেড় হবে অন্ততঃ দশ ফুট। তার পর.সে গাছটার অবস্থান হওয়া 
দরকার সমুদ্রের কাছাকাছি, নইলে নৌকা তৈরি হয়ে যাওয়ার 
পরে একার শক্তিতে তা জলে ভাসানেো আমার পক্ষে সম্ভব হবে 
না। 

তেমনি গাছ একটা পেলাম, সমুদ্রের থেকে একশো গজের 
ভিতরেই। কাটতে শুরু করলাম সে গাছ। কেটে নামাতেই প্রায় 
এক মাস গেল। তারপর পনেরো ফুটের মাথয়ি একটা! টুকরে! করা । 
তাতে আরও এক মাস প্রায়। এই ভাবে একটা স্থুগোল সুডৌল 
গুড়ি বেরুলো, যার দৈর্ঘ) পনেরো ফুট এবং ব্যাস চার ফুট । এখন 

আমার কাজ হল, এই গু'ড়ির ভিতরকার কাঠ কুরে কুরে বার করা । 
এমন ভাবে কুরতে হবে, যাতে শেষ পর্যন্ত বজায় থাকে একখান! 
গোটা কাঠের নিটোল নৌকা । 

কত দিন লেগেছিল কুরতে ? তিন বংসরেরও কিছু বেশী। বাটালি 
হাতুড়ি সম্বল কিনা! তারপর আর এক বৃহৎ কাজ হাতে নিতে 
হল। গাছ যেখানে ছিল, নৌক1 সেখানেই তৈরী হয়েছে। জল 
সেখান থেকে একশো গজ তফাতে। এই একশো গজ কী করে 
নিয়ে যাব নৌকা ? 

খাল কেটে । নৌকার নীচে থেকে সমুদ্র পধন্ত এমন গভীর 
একটা খাঁল, যাতে জোয়ারের সময় জল আসবে । সেই খালও আমি 
কাটলাম। কাটতে সময় লাগল ছুই বংসর। অবশেষে সেই খাল 
দিয়ে একদ। ভরা জোয়ারে নৌক। আমার সমুদ্রে ভাসল। দীর্ঘ পাঁচ 
বৎসরের কঠোর শ্রমে । | 

আমার দ্বিতীয় কৃতিত্বের কথা বলি এইবার । এ দ্বীপে গম, যব, 
ধানের ফসল উৎপাদন করেছি আমি। মেরিয়ানা জাহাজ থেকে 
কতকগুলি ক্যানভাসের থলি এনেছিলাম। বারুদ ভরে রাখব বলে। 
গুহায় বসে থলিগুলি ঝাড়ছি, একটার ভিতর থেকে ঝরে পড়ল এ 
সব ফসলের বীজ কতকগুলি, সব এক সাথে মেশানো । মনে পড়ে 
গেল, মেরিয়ানা যখন ওরিনোকো। থেকে ছাড়ে, তখন আমাদের সঙ্গে 
ছিল কতকগুলি জ্যান্ত হাস মুরগী । ওদের সঙ্গে নিয়েছিলাম, কিছু- 
দিন অন্ততঃ টাটকা ড্রিম এবং মাংস খাব বলে। ঝড়ের তাড়ায় 
উত্তর আটলান্টিক সমুদ্রে গিয়ে পড়ার আগেই পাখিগুলো খেয়ে 
শেষ করেছিলাম আমরা । তাদের খাওয়াবার জন্য যে সব শস্ত আনা 
হয়েছিল, তার কিন্তু কয়েক মুঠি রয়ে গিয়েছিল তখনো । 


. এ বীজ কোন কাজে আসবে, এমন আশা আমি করিনি। গুহা 
থেকে মুঠি করে করে বাইরের উঠোনে এনে ফেলে দিয়েছিলাম । 
তারপর আর মনেই ছিল না ওর কথা । মনে পড়ল দীর্ঘ ছয় মাস প্রে। 

বর্ষা পড়তেই সেই বীজগুলি অস্কুরিত হয়ে উঠল, আমি চমতকৃত হয়ে 
গেলাম উঠোনের এক প্রান্তে ধান, গম, যবের. কতকগুলো গাছ এক- 
সঙ্গে গজিয়ে উঠতে দেখে । 

সেসব গাছ ফসল দিল কিছু । আমি সব ফসল তুলে রাখলাম বীজ 
হিসাবে ব্যবহার করবার জন্য । পরবর্তী বর্ষার বুনে দিলাম সব- 
গুলি। এবারে মাটি কুপিয়ে, বেড়া দিয়ে ঘিরে । এবারে ফসল 
উঠল কয়েক ঝুড়ি। এবারও আমি খান হিসেবে সে শস্তের এক 
কণাঁও নিলাম না, সব বুনে দিলাম, অনেক বেশী জমি কুপিয়ে । 

এইভাবে চাঁর বৎসরের চেষ্টায় উৎপন্ন ফসলের পরিমাণ যা 
দাঁড়াল, তাতে দেখলাম যে বীজশন্ত তুলে রেখেও হপ্তায় তান্ততঃ 
ছুইদিন খোরাকির ব্যবস্থা আমার হয়ে গিয়েছে । 

আজ এই নিবাঁসন জীবনের সাতাশ ব্ছর যখন পেরুচ্ছে, তখন ত 
সারা বছর দৈনন্দিন তিনবার আহারের মত ফসল আমার ঘরে 
মজুদ । 

সাত 


সাতাশ বছর কেটে গিয়েছে এই দ্বীপে । এর মধ্যে রোমাঞ্চকর 
ঘটনা কিছু ঘটেছে বলে ত মনে পড়ে না। আমার একঘেয়ে জীবন- 
যাত্রার সাময়িক ওলটপালটও ষে কোনদিন কোন কারণে হয়েছে, 
স্মরণ করতে পারি না এমন কথাও । 

এইবার কিন্তু খটল একট রোমাঞ্চকর ঘটনা । আমার মস্যণ 
জীবনধারায় একট! আবর্ত স্যষ্টি হল অকল্মাৎ । 

ডিমের লোভে 'কচ্ছপের খোঁজ করতে গেছি উত্তর উপকূলে । 
আমার গুহার কাছে ও-প্রাণীটার দেখা পাই কদাচিৎ, কারণ সমুদ্র 
থেকে সোজা ওখানে উঠবার কোন পথ নেই, উঠতে হলে খালের 
ভিতর ঢুকে সেইখানে পৌছোতে হয়, যেখানটাতে বাধা রয়েছে 
আমার ভেলা । যে কারণেই হোক, কচ্ছপেরা যায় না সে-খালের 
ভিতরে । উত্তর উপকূলে পাহাড় নেই, সেইখান দিয়ে ভাঙ্গায় 'ওঠাই 
সুবিধ। ওদের | 

এঁ যায় এক বিশাল কচ্ছপ। হাতের লাঠিখানা বাগিয়ে ধরে 
মমি ছুটলাম তার পানে । আর আধাঁআধি পথ যাওয়ার পরেই 
থমকে দাঁড়িয়ে গেলাম। ঠিক বজ্বাহতের মতই নিস্পন্দ হয়ে 
ঈাড়ীতে হল আমা । যা সাতাশ বসর দেখি নি, এ-ছ্বীপে থাকতে 
ঘা দেখবার আশাও করি নি, সেই জিনিসই ঠিক আমার সমুখে । 

একটা পদচিহ্ন | মানুষের পায়ের দাগ । 

মাঁঠখানা ঘাসে ঢাকা । কেবল একটা জায়গায় দুই ফুটের মত 
জমির ঘাস কে জানে কী-কাঁরণে মরে নিমূলি হয়ে গিয়েছে। ঠিক 
সেই অনাবৃত মাটিটুকুর উপরেই এঁ পায়ের দাঁগটা। কাল বৃষ্টি 
হয়েছিল একটু, মাটি নরম আছে এখনও | হয় কাল, নয় আজই 

কোন মানুষ হেঁটে গিয়েছে এই ঘাসে-ঢাক' মাটির উপর দিয়ে । যেখানে 
ঘাস, সেখানে দাগ পড়ে নি, এই একটা জায়গায় পড়েছে, কারণ ঘাস 
নেই এখানে । 

কতক্ষণ বেহু'শৈর মত নিষ্পলক চোখে তাকিয়ে ছিলাম এ পদ- 
চিহ্নের দিকে, তা বলতে পারি না। যখন বিচারবুদ্ধি ফিরে এল, তখন 
একবার তাকালাম নিজের পায়ের দিকে, আর একবার তাকালাম 
এ দাগের দিকে । হাসি পেলে। নিজের বোকামি দেখে । আমার 
পদচিহ্ন ওটা হতেই পারে না । ও চিহ্ন ত নগ্ন পদের! অথচ আমার 
পায়ে 

না, জুতো! নয়। জুতো নেই আজ বহুকাল। তবে আমার পা 
একেবারে খালিও নয় তা বলে। ছাগলের চামড়ার একট ট্রকরোর 
সঙ্গে ফিতে জুড়ে নিয়েছি আমি, যা তৈরী হয়েছে, তা চগ্সলের মতই 
জিনিস একটা । আমার পায়ের তলায় তাই বাঁধা থাকে সবদা। হেঁটে 
গেলে গোড়ালির বা পদাঙ্গুলির দাগ পড়ে না 

অথচ এ যে পায়ের দাগ, ওতে ত পাঁচ পাঁচটা আহ্কুলের দাগ 
গভীর হয়ে বসে গিয়েছে ভিজে মাটিতে ! না, আমার পা নয় ও। 
অন্ত কারও । 

কে হতে পারে সে অন্ত লোক? এ দ্বীপে আমি ছাড়া মানুষ 
নেই আর। তন্ন তন্ন করে খুঁজেছি সারা ছীপটা, মানুষ দেখি নি, 
মনুষ্য বসতির কোন চিহ্নুই দেখি নি। তবে আজ ও পদচিহ্ন কোথা 
থেকে আসে? 

অনিবার্ধ সিদ্ধান্ত-_-মন্য কোন দ্বীপের লোক কাল অপরাহ্ে 
এসেছিল এ দ্বীপে । এ যে দিগন্ত সীমায় কালো কালো দাগ দেখতে 
পাই দূরবীন চোখে তুললে, ওগুলো হয়ত দ্বীপও হতে পারে, এমন 
একটা সন্দেহ আমার মনে চিরদিনই ছিল। সে সন্দেহের ভিত্তি 
কতদূর কী আছে, তাই যাচাই করবার জন্যই কয়েক বছর এক- 
টান! হাড়ভাঙ্গা খাটুনি' খেটে নৌকা! তৈরি করেছি আনি। কিন্ত 

যাচাই করবার জন্য আমাকে আর সমুদ্রঘাত্া করতে হল না, 
অযাচিত ভাবে প্রমাণ এসে গেল 'আমাঁর চোখের সামনেই । দিগন্ত- 
লীন এ কালো দাগগুলি হল অজানা সব দেশ, এবং সেসব দেশে 
মানুষও বাস করে। সেই সব দেশেরই এক বা একাধিক মানুষ কাঁল 
এখানে এসেছিল প্রমোদ-ভ্রমণে | 
১ এমন তারা প্রায়ই আসে নাকি? আসেই যদি, তা হলে দীর্ঘ 
সাতাশ বছরেও তাদের কোন আভাস পাই নি কেন? 

কচ্ছপ শিকারের চিন্তা আর আমার মাথায় নেই। এ যে সে 
কচ্ছপ এখনও বেশী দূরে যেতে পারে নি। কিন্তু ওর দিকে আর 
ফিরেও তাকালাম না আমি । বেত্রাহত কুকুরের মত ছুটে পালিয়ে 
গেলাম । বনসীমা বেশী দূরে নয়। সেই বনে ঢুকে একটা খুব উচু 
ডালে চেপে বসলাম পাতালতার আড়ালে । সেইখান থেকে চার- 
দিকে নজর দিতে থাকলাম অনেকক্ষণ ধরে । যা খুঁজছি, তা দেখতে 
পাচ্ছি না। 

আগন্তকেরা হয়ত নৌক! খুলে ব্বস্থানে প্রস্থান করেছে। দূর- 
বীনটাও এ সময়ে সঙ্গে নেই। থাকলে একবার দূর সমুদ্রের উপর 
দিয়ে তা ঘুরিয়ে আনতাম । 

হ্যা, যা বলছিলাম । প্রস্থান যদি করে থাকে, আপাততঃ রেহাই 
আমাঁর। কিন্তু যদি না করে থাকে প্রস্থান? এমন যদি হয় যে 
এই বনের ভিতরই তারা লুকিয়ে আছে এই মুহূর্তে? এমন যদি হয় 
যে তারা আমার অস্তিত্বের কথ জানতে পেরেছে কোনরকমে, এবং 
আমাকেই খুঁজে বেড়াচ্ছে বনবাদাড় ঘুরে ঘুরে ? 

যারা এসেছে, অবশ্যই দল বেঁধে এসেছে তারা । বন্দুক তাদের 
নেই হয়ত, সেদিক দিয়ে আমি খানিকটা সুবিধা পাঁব লড়াইয়ে । 
কিন্তু সুবিধ। পেতে হলে আগে আমাকে বাড়ি ফিরে যেতে হয়। 
সুরক্ষিত গৃহে আত্মগোপন করে আড়াল থেকে গুলি চালাতে হয়। 
এই খোলা মাঠে বা নিবিড় বনে ওদের সঙ্গে আমার দেখা হয়ে যায় 

যদি, সমূহ বিপদ তাতে । আমার সঙ্গে এখন বন্দুক নেই, অথচ 
ওদের সঙ্গে তীরধন্ুক-আর বল্পম আছে নিশ্চয়। আমি একা, ওরা 
অনেক । একান্তই অসম যুদ্ধ। অতএব এক্ষুণি আমার পালানো 
দরকার। যেমন চিন্তা, তেমনি কাঁজ। বনের ভিতর দিয়ে উধ্বশ্বাসে 
ছুটলাম আমি । সোজা আমার গুহাগুহে । এটা আমার তিন বাড়ির 
মধ্যে সবচেয়ে সুরক্ষিত, তাতে সন্দেহ নেই। কিন্তু সমুদ্র থেকে 
এটাই আমার সবচেয়ে নিকটে । কে জানে ওদের নৌকার বহর 
এই মূহুতে খালের মুখেই এসে আড্ডা গাড়ে নি? কে জানে কুলে 
উঠে ওর! এদিক ওদিক ঘুরতে ঘুরতে আমারই বাড়ির সন্ধান পাবে 
না? বাড়ির বাইরেট। ুর্ভে্ বৃক্ষপ্রাচীরে বেষ্টিত! দেই প্রাচীর 
দেখেই ওর! সন্দিগ্ধ হয়ে উঠবে নিশ্চয় । স্বাভাবিক ভাবে গাঁছের 
গায়ে গাছ ওভাবে গজায় না সারি বেঁধে । সন্দেহ যদি হয়, ওর! 
গাছের বেড়া কেটেও ভিতরে ঢুকবে । 

না, এখানে নয়। এখানে থাকা নিরাপদ হবে না। আমি 
আঁমার পুব-পাঁড়ার বাড়িতে ছুটলান। খাল যেখানে শেষ হয়েছে, 
তারই কাছাকাছি এ-বাড়ি। এখানেও বসবাসের সব ব্যবস্থা রয়েছে । 
আর সবচেয়ে ভরসার কথা, শক্র সমুদ্র থেকে কখনোই অত দূরে যাবে 
না। কারণ, যাওয়ার দরকার ত নেই বটেই, তার উপরে আবার 
নৌকা অরক্ষিত রেখে নিশ্চয়ই ওরা ডাঙ্গাপথে ধাওয়। করবে ন' 
অজানাকে জানবার নেশায় । 

আমি এই বাড়িতে ঢুকেই ধপ করে বিছানায় শুয়ে পড়লাম। 
মেরিয়ানা জাহাজ থেকে তিন প্রস্ত শয্যাদ্রব্য এনেছিলাম, এক এক 
বাড়িতে এক এক প্রস্থ রেখেছি । ব্ছানা পাঁতাই থাকে । যখন 
আসি, একটু ঝেড়ে নিয়ে লম্বা হয়ে শুয়ে পড়ি। আজও তাই 
করলাম । এমন প্রচণ্ড উত্তেজনায় পেয়ে বসেছিল আমাকে যে শোয়! 
মাত্র আমি অচৈতন্ত হয়ে গেলাম । আর সেই অচৈতম্ত অবস্থার 
মধ্যেই প্রবল জ্বর এসে আক্রমণ করল আমাকে । 

সে জ্বর যে ঠিক কয়দিন আমাকে অজ্ঞান করে রেখেছিল, তার 
সঠিক হিসেব আমার নেই। হু'শ হল অবশেষে একটা কথন্বর শুনে । 
ভাবলাম স্বপ্ন দেখছি । জনমানব নেই এখানে আমি ছাড়া । অসভ্যেরাও 
যদি এসে থাকে এতদূর, তারা ইংরেজীতে কথা কইবে কেমন করে? 
এ যে স্পষ্ট ইংরেজী জবান! “রবিন ক্রুসো, কী হয়েছে তোমার ? 
আহাহাঃ বেচারী রবিন ক্রুসো, কোথায় কোথায় গিয়েছিলে তুমি ? 
এ হাল কেন তোমার ?” 

সে কণ ক্রমাগত এ কয়েকটি প্রশ্নই ঘুরিয়ে ফিরিয়ে করে যাচ্ছে 
_-কী হয়েছে তোমার? কোথায় গিয়েছিলে তুমি? এ হাল কেন 
তোমার? বারবার শুনতে শুনতে জ্বরক্রি্ট মগজেও আসল তথ্যটা 
একসময়ে ধরা পড়ল আমার। কয়েক বর আগে একট 
ময়না পাঁখি ধরেছিলাম আমি, পোষও মানিয়ে ছিলাম। আমিই 
তাকে ক্রমে ক্রমে এ কথাগুলি আওড়াতে শিখিয়েছি। আমি 
যখন যে বাড়িতে থাকি, ও আমার সঙ্গে থাকে । সেদিন 
গুহাগৃহ থেকে যখন আমি ভয়ে ভয়ে পালিয়ে এলাম, পলিও এল 
উড়তে উড়তে । আমি তা লক্ষ্য করি নি। সেই থেকেই কিন্তু ও 
আমার শয্যাপার্থে রয়েছে, আর মাঝে মাঝে হেকে যাচ্ছে “রবিন 
ক্রুসো! আহা বেচারী রবিন ক্রুসো! এ-হাল কেন তোমার? 
কী হয়েছে তোমার? কোথায় কোথায় গিয়েছিলে তুমি রবিন 
ভ্রুসো ?৮ জ্বরের ঘোরে অজ্ঞান ছিলাম, আমি সে ডাকাডাকি শুনতে 
পাই নি। আজ শুনতে পেয়ে হাত বাড়িয়ে ময়নাকে টেনে আনলাম 
কাছে। এ ছুঃসময়ে পাখির অভ্যাসপমত কপচানির মধ্যেও কত যেন 
দরদের স্বাদ প্লোম আমি। চোখ ভরে জল এল আমার । বিপদ 
আর অসুস্থতার মুহুর্তে মনটা যে বড় বেশী সহানুভূতির কাঙ্গাল হয়ে 
পড়ে! 

পলিই নির্বাসন জীবনে এখন একমাত্র সঙ্গী আমার। কুকুর 
জিম মরে গিয়েছে অতিরিক্ত বার্ধক্যের দরুন। ছুটো বেড়াল, 

এনেছিলাম জাহাজ থেকে, তারা আর বেঁচে নেই। তাদের কাচ্চা 
বাচ্চা বু বু আছে। কিন্তু সেগুলে! শেষদিকে এত বেশী উৎপাত 
করত যে তাদের আমি জঙ্গলে তাড়িয়ে দিতে বাধ্য হয়েছিলাম । 
তাই বলছি, জীবিত প্রাণী বলতে একমাত্র সাথী আমার এই ময়নাটাই 
আছে এখন । 

ক্রমে একটু বল পেলাম দেহে। উঠে গিয়ে ছুটো ছাগী দোহন 
করে ছুধ খেলাম খানিকটা । তারপর আবার ঘুমিয়ে পড়লাম পলিকে 
কাছে নিয়ে। 

ছুই দিন পরে আমি আগের মতই সুস্থ সবল। এইবার বেরুলাম 
আগন্তক ববরদের খোজে । তারা কি চলে গিয়েছে, না৷ এখনও বসে 
আছে আমার রাজ্যে? কী করতে এসেছিল ? কী করে গেল? 
বাকী করার চেষ্টায় রয়েছে? পরিস্থিতিটা স্পষ্ট বুঝতে না পারলে 
ত এক মুহুর্তের জন্তও শান্তি পাব না আর! আমি বিপদের মধ্যেই 
আছি, না বিপদ কাটিয়ে উঠেছি? বিপদের সঙ্গে লড়ব প্রয়োজন 
হলে! আপাতত; সে বিপ যদি কেটেও গিয়ে থাকে, ভবিষ্যতে 
অনুরূপ বিপদের মোকাবিলা করার জন্ত তৈরী থাকতে হবে । যাঁ- 
কিছুই করি, আগে সরেজমিনে তদন্ত করে আসা দরকার । 

প্রথমে গেলাম গুহাগুহে। সেখানে সবই ঠিক আছে। 
আগন্তকেরা সেখানে আসে নি। একদম না। কাজেই বাড়িতে 
আর ঢুকলাম না। সোজা চলে গেলাম সেইদিকে, যেখানে পদচিহ্ন 
দেখেছিলাম সেদিন। এবারে আর নিরস্ত্র নই। ছুটো বন্দুক ছুই 
কাধে, ছুটো। পিস্তল কোমরবন্ধে, তা ছাড়া টোটাবারুদ ভরতি একটা 
ব্যাগ। উপরন্ত লম্বা একখানা তরোয়ালও ঝুলছে সেই কোমরষন্ব 
থেকে । 

সেই পদচিহ্ন এখনও অটুট। স্বপ্ন দেখেছিলাম বা ভূল দেখেছিলাম 
বলে মনকে প্রবোধ দেওয়ার কোন উপায় নেই। ভেবে দেখলাম, 
পায়ের আঙ্গুলগুলো! বনমুখো নয়। লোকটার গতি যেন ছিল দ্বীপের 

উত্তর-পুব কোণের দিকে । সেদিকেই কি গেল নাকি ওরা? কী 
মুশকিল! বহু-মেহনতে যে নৌকাটা। গড়েছি, সেটা যে এদিকেই 
জলে ভাসানে! রয়েছে ! ঠিক. সমুদ্রজলে নয়[। আগেই বলেছি যে 
বন থেকে সমুদ্র পর্যস্ত একটা খাল আমাকে কাটতে হয়েছিল নৌকা 
ভাসাবার জন্য । সেই খালের মধ্যেই রয়েছে নৌকা । খোঁজাখু'জি না 
করলে দেখতে পাবে না কেউ | কিন্ত বরাত যদি মন্দ হয় আমার, কী 
না হতে পারে ? 

যা! হোক, নৌকার উদ্দেশেই রওনা হলাম আমি । 

কী স্বস্তি! নৌকা আমার নিরাপদেই আছে। অসভ্যের 
এদিকে এসেও থাকে যদি, নৌকাখানা! দেখতে পায় নি। পেলে কি 
আর ফেলে রেখে যেত ? . 

কিন্তু আদল প্রশ্নের সমাধান ত হল না আমার! এদিকে যদি 
শত্রুরা না এসে থাকে, গেল কোন্‌ দিকে? নৌকার উদ্দেশে হেঁটে- 
ছিলাম বনের ভিতর দিয়ে। এখন মনে কী জানি কেন সাহম এসেছে 
একটু | ফেরার সময় আমি বনপথ ধরলাম না আর, হাটতে লাগলাম 
সমুদ্রকূল ধরে । অর্থাৎ উত্তর-পুব কোণ থেকে উত্তর-পশ্চিম কোণের 
দিকে । 

বেশী দূর যেতে হল না। থমকে দীড়িয়ে পড়লাম, এক বিভীষিকা 
দেখে । কুলের উপরে একটুখানি বেলাভূমি আছে এখানে, দুপুর রোদে 
ঝকঝক করছে সাদা বালি। সেই বালির উপরে বিরাট ছাইগাদা 
একটা, তাঁর চারদিকে ছড়ানে। দগ্ধাবশেষ কাঠথুটো অনেকগুলি, 
আর-- 

ক&আর-_ মানুষের হাড়গোড় অনেক__অনেক | বহুদিনের পুরোনো 

হাড়গোড় নয়, সগ্ধ নিহত মানুষের তাজ! হাড়! টুকরে! টুকরে৷ 
হাতে পায়ে চামড়া লেগে আছে এখনো, মাথার খুলিতে চুল, সে চুলে 
রক্ত মাখানো । এ-রকম মাথা গুনলাম পাঁচটা । 

তা ছাড়া পোড়া মাংসের ছড়াছড়ি অনেকখানি জায়গা জুড়ে 

পাষণ্ড নরখাদকদের পৈশাচিক ভোজের শেষে উদ্বত্ত পোড়! মাংস 
এখানেই ফেলে রেখে গিয়েছে তারা । এদেশটায় বনে নেই শেয়াল, 
আকাশে নেই শকুন। যেমন ফেলে গিয়েছিল, তেমনি পড়ে আছে । 

হতবুদ্ধির মত অনেকক্ষণ আমি দাঁড়িয়ে রইলাম সেই শ্মশান 
বেলাভূমিতে। ক্রমে আরও একটা জিনিস লক্ষ্য করতে লাগলাম 
আমি। সাম্প্রতিক এই ভোজ ছাড়াও আগের অনেক ভোজের 
নিদর্শন দূরে দূরে ছড়ানো রয়েছে । আগুন জলেছিল কোন এক দিন, 
ছাইয়ের গাদা আর নেই। কিন্তু বালির সঙ্গে কালো আঙ্গর৷ 
মিশে আছে, স্পঙ্ই দেখা যায়। অনেক হাড় পড়ে আছে, মাথায় 
হাঁডিসার খুলিও ছুই একটা, তাতে চামড়া বা৷ চুল কিছুই আর লেগে 
নেই। অর্থাৎ সেসব বহুদিনের পুরোনো জিনিস। 

এতে করে কী বুঝব আমি? অবশ্য এই কথাই বুঝব যে এ দ্বীপে 
মাঝে মাঝেই যাতায়াত আছে নরখাদকদের । এখানে তারা আসে জ্যান্ত 
মানুষ নিয়ে । হয়ত সেসব মানুষ যুদ্ধবন্দী। তাদের আনে এখানে, 
মাথায় ডাঁজশ মেরে হত্যা করে তাদের, তারপর আগুনে পুডিয়ে 
বসে বসে খায় উদর পূর্ণ করে। অবশ্যই পুরুষানুক্রমে তারা আসছে 
এখানে । আমি যে এই সাতাশ বৎসরের মধ্যে তাদের এই যাতা- 
য়াতের কথ! জানতে পারি নি, সে আগার খুব জোর বরাত ছিল 
বলেই । হাজার দুখ অভাব অনটনের .মধ্যেও আমি যে এই নিঃসঙ্গ 
নিবাসনে শাস্তির জীবন যাপন করতে পেরেছি, তা তাদের অস্তিত্ 
বিষয়ে আনার কিছু না-জানা থাকারই দরুন। দীর্ঘযুগ ধরে "অবিরাম 
যদি “এই এলো, এই ধরলে” বলে মনের কোণে নিদারুণ একটা 
আশঙ্কা পুষে রাখতে হত, সে যে আমার হত নরক যন্ত্রণারই শামিল ! 

সে নরক-যন্ত্রণা এই মুহুর্তে হচ্ছে। প্রতি ঝোপের ভিতর অনৃশ্য 
শক্রর উপস্থিতি কল্পনা করে আতকে উঠছি। গাছের পাতার ফাকে 
রৌত্ররশ্মি সিচ্ছুরিত হচ্ছে, তাকে ভাবছি বল্পমের ঝকঝকে ফল! । 
এক পা! এগুচ্ছি, আর চারিদিকে সতর্ক দৃগ্টিপাত করছি। এর চেয়ে 

শক্রুর সঙ্গে মুখোমুখি দেখা হওয়াঁও বুঝি ভাল । তাতে ছুই মিনিটে 
সব সন্দেহের নিরসন হয়ে যায়। হয় এস্পার, নয়ত ওস্পার। 

যা হোক, বাড়ি ফিরে এলাম। নিজেকে বোঝালাম যে অস্থির 
হয়ে লাভ নেই। ভাগ্যে যা আছে, তা হবে। সাতাশ বছর আগেই 
ত আমি মরতে পারতাম জাহাজডুবি হয়ে। তা যখন মরি নি, 
এখনও না মরতে পারি । তবে একটা সংকল্প করেছি, বন্দুক পিস্তল 
সঙ্গে না নিয়ে গুহা থেকে বেরুবো না। আর শক্রর সঙ্গে যদি দেখা 
হয়ে যায়, শেষ পর্যন্ত লড়াই করব তাদের সঙ্গে। অর্থাৎ শেষ 
গুলিট। খরচ হওয়ার আগে পর্ষস্ত। শেষ গুলিট। দিয়ে শক্রুবধ 
করব না, করব আত্মহত্যা । জ্যান্ত থাকতে ওদের হাতে ধরা দেব 
না। মাথায় ডাঙ্গস মারবে ওরা, তারপর প্রাণটা বেরিয়ে যাওয়ার 
আগেই হাত পা গুলো কেটে কেটে আগুনে ছুড়ে দেবে ঝলসাবার 
জন্য) এট! হতে দেব না । 

সেদিনই বিকালে উঠল প্রলয় ঝড়। সারা রাত চলল তার তাগুব। 
অবশ্য ঝড়বৃষ্টি আমার গা সওয়া আছে। ওতে বিচলিত হওয়ার কিছু 
নেই। আমার এ গুহাতে প্রকৃতির দুর্যোগ হান! দিতে পারে না। 
বাইরের তাবুটা অবশ্য খানিক-খানিক ক্ষতিগ্রস্ত হতে পারে, তা ছুর্োগ 
কেটে না গেলে ত আর আমি তা টের পাই না! 

হ্যা, প্রচণ্ড ঝড়ই চলল সারারাত, থামল পরের দিন সকলে । 
আমি তখন বেরুলাম একবার । কোথায় কী ক্ষতি হল, দেখা 
দরকার! এ রকম অবস্থায় আমি সোজা বেরিয়ে যাই গুহার 
পিছনের দরজা দিয়ে। সেখান থেকে পাহাড়ে উঠে যাই। খাড়৷ 
পাহাড়ে ওঠার জন্য আমি তার গায়ে গায়ে খাজ কেটে রেখেছি । সিড়ি 
বেয়ে ওঠার মতই তড়বড় করে উঠে পড়ি চূড়ায়। সেখানে দাড়িয়ে 
চোখে দূরবীন কষলে চারিদিকে জল স্থল আকাশ সবই দেখতে পাই । 
আজ য]! দেখলাম, তা যেমন অপ্রত্যাশিত, তেমনি মর্মীস্তিক | 

দূরবীন চোখে লাগাতেই প্রথম চোখে পড়ল-_উত্তর পশ্চিমে দূর 

সমুদ্রে একখানা জাহাজ । বুকের ভিতর আছাড় খেয়ে পড়ল এক 
ঝলক রক্ত । তবে কি মুক্তি এল? এই দীর্ঘ সাতাশ বছর পরে? 
কিন্তু সে উত্তেজনা পরের মুহূর্তেই ঝিমিয়ে পড়ল। দারুণ অবসাদে 
হতাশায় মুষড়ে পড়ল অন্তর। ও জাহাঁজ আর এক ইঞ্চিও চলবে 
না সমুদ্রবক্ষে। যেভাবে কাত হয়ে পড়েছে, অথচ ডুবছে না, তাতে 
এইখানে দীঁড়িয়েই আমি বুঝতে পারছি--চোরা পাহাড়ের মাথায় 
আটকে পড়েছে অভাগ৷। জাহাজ, যেমন একদিন পড়েছিল আমাদের 
মেরিয়ান! জাহাঁজ এই দ্বীপেরই অপর দিকে । 

দূরবীনট। ঘুরিয়ে ঘুরিয়ে জাহাজের প্রতি অংশ তন্ন তন্ন করে লক্ষ্য 
করছি। মানুষ একটাও দেখতে পাচ্ছি না। এর কারণ একটাই 
হতে পারে, নাবিকেরা জাহাজ ত্যাগ করে নৌকা আশ্রয় করেছে, 
যেমন একদিন আমরা করেছিলাম, মেরিয়ানার মতিস্ছন্ন নাবিকেরা 
হয়ত আমাদের নৌকার মত ওদের নৌকাও উলটেছে বা ডুবে 
গিয়েছে ঝডের তাগুবে। তা না হলে দূর বা! অদূর সমুদ্রে কোথাও 
সে নৌক1 দেখতে পাচ্ছি না কেন ? 

নৌকা যদি মার গিয়ে থাকে, নাবিকগুলোও অবশ্য মরেছে বা 
মরবে। এমনটা হওয়াও সম্ভব যে মজ্জনোন্থুখ কোনও অভাগা 
নাবিক এখনও হাবুডুবু খেতে খেতে মৃত্যুর সঙ্গে লড়াই করে যাচ্ছে 
প্রাণপণে । যাব নাকি? এগিয়ে যাব নাকি তার সাহায্যে? 
একটাও প্রাণ দি রক্ষা করতে পারি, সেকি কম কথা? ভগবানের 
করুণা যদি সে অভাগ্যের উপর আমার মাধামেই বধিত হয়, আমি ত 
ধন্য হয়ে যাই ! 

নরখাদকের ভয় এখন অনেকটা! কম। তাঁদের যাতায়াত নৌকা- 
পথে । কাজেই ঝড়ের সম্তাবন। দেখে আগেভাগেই হয়ত তারা নিজেদের 
উপকূলে পালিয়েছে। সমুদ্রে তাদের সঙ্গে হঠাৎ দেখা হয়ে যাবে, 
এমন মনে করি না। আর তা যদি হয়েও যায়, আমি তাদের 
বেকায়দায় ফেলতে পারব। দূর থেকে এক এক গুলিতে তাদের 

এক একটা নৌকা! পারব ডুবিয়ে দিতে । বন্দুক ত থাকবেই আমার 
কাধে। 

নৌকা আমার আছে। দীর্ঘ পাঁচ বছরের মেহনতে একার 
চেষ্টায় গড়েছি এ নৌকা । সার্থক হয়েছে সে মেহনত। আজ 
সেই নৌকায় চেপেই আমি এ ভাঙ্গা জাহাজের উদ্দেশ্যে যাত্রা 
করলাম। সমুদ্র এখন শান্ত, কিন্তু দুশ্চিন্তা হচ্ছে সামুদ্রিক আোতের 
জন্য । একটা বহিমু্থী স্রোত ষে এই দ্বীপেরই পাশ দিয়ে প্রচণ্ড 
বেগে বাহির সমুদ্রের দিকে ধাবিত হচ্ছে বারো মাস, তা আমি 
দূরবীনের সাহায্যে অনেকদিন আগেই লক্ষ্য করেছি। সে আোতের 
কবলে পড়ে গেলে আমার নৌকা! এক দিনে হাজার মাইল দূরে গিয়ে 
পড়বে । গায়ের জোরে নৌকাঁকে সে স্রোতের গ্রাস থেকে বার 
করে আনা অসাধ্য | 

যা হোক, সে শ্রোতের গতিপথ আমি জানি। সযত্বে তাকে 
এড়িয়ে আমি অন্ত পথ ধরলাম ভাঙ্গা জাহাজে পৌছোঁবার জন্য | 
বেশী দূর ত নয়, মাইল ছুইঝের মধ্যেই আছে ওটা । আমি নিবিদ্বে 
পৌঁছে গেলাম এক ঘণ্টার মধ্যে ! 

পাহাড়ের মাথা থেকে যা দেখেছিলাম, কাছে এসেও তাই। 
জীবন্ত মানুষ একটিও নেই জাহাজ । তবে একটা কামরার মধ্যে 
দুটো মুতদেহ দেখতে পেলাঁম। নাবিক ছিল দু'জনেই । ঘরের 
দরজ। কেমন করে না জানি বাইরে থেকে বন্ধ হয়ে গিয়েছিল, 
তারা আর বেরুতে পারে নি। ঘরে জল ঢুকে তাদের শ্বাসরোধ 
করে মেরেছিল। এখন অব্য সে জল নেমে গিয়েছে আবার । 

জাহাজে উঠে যথাসম্ভব খু'জলাম তন্ন তন্ন করে। কেউ নেই! 
নিশ্চয়ই আমার অনুমানই ঠিক। আবোহীরা পালিয়েছে নৌকায় 
চড়ে। নৌকা সমেত তারা কি ডুবেই মরল, না উঠল গিয়ে কাছা" 
কাছি কোন নরখাদকের দ্বীপে, তা জানবার কোন উপায় নেই। 
উঠেও যদি থাকে ভাঙ্গায়, তাতেও পরিণামে মৃত্যু । আরো অনেক 

বেশী যন্ত্রণাদায়ক মৃত্যু । মাথায় ডাঙ্গশ মারবে, হাত-পা ছিড়ে ছিড়ে 
মাগুনে ঝলসাবে, হয়ত তাদের হুশ থাকতে থাকতেই, তাদের 
চোখের সামনেই, তাদেরই , আধপোড়া অঙ্গ-প্রত্যঙ্গ গপগপ করে 
গিলবে-__হে ভগবান, তেমন পরিণাম যেন পরম শক্ররও না হয়! 

আমি যা পারলাম, কিছু কিছু জিনিস নৌকায় তুললাম । এ ত 
এখন বেওয়ারিস মাল। আমি যদি না নিই, সমুদ্রের গ্রাসে যাবে। 
খা প্রব্য, রুটি ময়দা পনির চিনি নিলাম কিছু, ছুই পিপে রম, 
টোটা বারুদ ছুই পেটি আর ছুই বাক্স নাবিকের পোষাক। এক 
জোড়া জুতো পেয়ে গেলাম প্রায় নতুন। এইটিই আমায় আনন্দ 
দিল খুব। আজ বনু বংসর ত পায়ে আস্ত চামড়া বেঁধে বেড়াচ্ছি 
ছাগলের । 

পেয়ে গেলাম আর একটা জিনিস। এক গাদা স্পেনিশ মোহর । 
কাপ্তেনের ঘরে ছিল একটা বাক্সে। প্রথমে ভাবলাম নেব না| 
মেরিয়ানা থেকেও এনেছিলাম কিছু । তাতে এখন মরচে পড়ে 
কালো হয়ে গিয়েছে । আবার সেই$ জিনিসই আরও এক গাদ। 
নিয়ে গিয়ে করব কী? কিন্তু তারপবই কেমন খেয়াল হল, একটা 
বস্তায় পুরে নিয়ে নিলাম মোহরগুলো। ভগবানের ইশারা ছাড়া 
আর কী! আমি না জানি, তিনি ত জানতেন যে ভবিষ্যতে ওগুলি 
কত কাজ দেবে আমার ! নী 

ছোট নৌকা, বেশী বোঝাই নেবার উপায় ছিল না। আমি 
ফিরে এলাম ভারাক্রান্ত হুৃদয়ে। ভারাক্রান্ত নিরুদ্দেশ নাবিকদের 
কথা চিন্তা করে। 

আরও ছুই একবার এঁ জাহাজে যাওয়ার আমার ইচ্ছে ছিল। 
কিন্ত তা আর হয় নি। সেই রাত্রেই আবার ঝড় হল, পরদিন 
সকালে দূরবীন দিয়ে দেখলাম, “হিসপ্যানিওলা” জাহাজের চিহ্ন নেই 
কোথাও । 

আট 


তার পরেও ছয় মাস কেটে গিয়েছে । নরখাদকদের নতুন কোন 
আভাস আর পাই নি এর ভিতর। তবু আমি হুশিয়ার আছি, 
চোখ কান মেলে রেখেছি প্রতিনিয়ত। খোলা মাঠে পারতপক্ষে 
হাঁটি না, হাঁটি বনপথে। সমুদ্রের ধারে বা পাহাড়ের মাথায় কড়াই 
না, সূর্যোদয় ব। সূর্ধাস্তের বর্ণস্ছটা উপভোগের জন্য । ও-রকম দাড়ালে 
যে বন্ুদূর সমুদ্র থেকে অসভ্যদের দৃষ্টিপথে পড়ে যেতে পারি, নে 
বিষয়ে আমি পুরোমাত্রায় সচেতন । 

হ্যা, ছয় মাস কেটে গেল, নতুন কোন ঘটনা ঘটল ন1। তারপর 
কালচক্র আবতিত হতে লাগল দ্রেতবেগে আবার । একদিন সকালে 
পাহাড়ের উপরে উঠতেই উত্তর উপকূলে এক জায়গাঁয় দেখলাম__ 
একসাথে তিনখানা নৌকা । দৈধ্যে প্রন্থে নৌকাগুলির যে আয়তন, 
তাতে অনুমান হল-প্রতি নৌকায় দশটা মানুষ অনায়াসে বসতে 
পারে । তা যদি পারে, তা হলে ত ধরে নিতে হবে--এবারে 
আমার অভিথিরা দলে বেশ ভারী, কমবেশী ত্রিশ জনের মত ! 

কিন্তু তারা গেল কোথায়? একজনকেও ধারে কাছে দেখতে 
পাচ্ছি না! আমি আর পাহাড়ের মাথায় দাড়িয়ে থাকা নিরাপদ 
মনে করলাম না, শুয়ে পড়লাম উপুড় হয়ে। তারপর বুকে হেঁটে 
হেটে চলে 'এলাম একেবারে কিনারার কাছে । সেইখাঁন থেকে 
উপত্যকার দিকে দৃষ্টি নিক্ষেপ করলাম দূরবীনের ভিতর দিয়ে । নাঃ, 
কোনদিকেই নেই ওরা ! 

কিন্ত কোন এক জায়গায় তার! থাকবে ত নিশ্চয়ই ! চট করে 
মনে পড়ে গেল উত্তর-পুব কোণের মেই বধ্যভূমি তথা ভোজমণ্ডপের 
কথা । যেখানে আগে একদিন ছাইগাদা আর নরদেহেব ট্রকরো 

টুকরো অঙ্গপ্রত্যঙ্গ দেখেছিলাম আমি । ওর! কি তাহলে সেইখানেই 
গেল? আবার কি তাহলে ভোজ হবে ওদের আজ ? 

সেবার একটা পায়ের দাগ দেখেই আমি ছুটে পালিয়েছিলাম। 
ভয়ে অজ্ঞান হয়ে ছিলাম তিন দ্রিন। এবার কিন্তু পালিয়ে থাকার 
কথা মগজেই এলো না আমার । পুরোনো হয়ে গেলে ভয়ংকরও 
আর ভয়ের উদ্রেক করতে পারে না বোধ হয়। আমি মনস্থ করলাম, 
পাহাড় থেকে নেমে উত্তর-পুবের সেই বেলাভূমিতে যাব। না, ওদের 
পৈশাচিক কাগ্কারখানা দেখবার জন্য নয়। ওতে আমার বিন্দৃমাত্র 
কৌতহল নেই । মনে খুব সন্দেহ আছে, আধপোড়া নরমাংস ওদের 
যদি গবগব করে গিলতে দেখি, আমি হয়ত হড়হড় করে বমি করে 
ফেলব । না, ও-্দশ্য দেখতে পেলে আমি পালাতে বাধা হব 
নিশ্চয়ই | 

তবে আমি যাচ্ছি কেন ? 

একটা কথা মাথায় এসেছে বলেই যাচ্ছি । ভোজ খাওয়ার আগে 
নরহত্য। করতে হবে ওদের। ই হত্যাটা আটকাবার চেষ্টা 
করতে পারি কিনা, তাই দেখবার জন্তই আমার যাওয়া । ওরা সঙ্গে 
এনেছে ওদের বলি। এখনও হয়ত জ্যান্তই আছে সেই বন্দী জীবট।। 
তাকে উদ্ধার করার কোন চেষ্টা যদি আমার সাধ্যায়ত্ত হয়, তা 
আমার করা উচিত। ন্যায়তঃ ধর্মত: সে-চেষ্টা করতে আমি বাধ্য । 
ভগবানে বিশ্বাস রাখে যারা, বাধ্য তার! প্রত্োকেই । অন্যায়ভাবে 
নিহত হতে যাচ্ছে একট। লোক, তার সাহায্যে যে না অগ্রসর হবে 
শক্তি সামর্থ্য থাকা সত্বেও নিশ্চয়ই সে মনুধ্যপদবাচ্য নয়। শেষ 
বিচারের দিনে এই কর্তব্যচ্যুতির জন্য তাকে জবাবদিহি করতে হবে 
ভগবানের কাছে । | 

সুতরাং আমি ছুটেছি। বনপথ আমার নখদর্পণে। অত্যন্প 
সময়ের মধ্যেই আমি উত্তর-পুব কোণের সেই বধাভূমিতে গিয়ে 
উপস্থিত হলাম। অদূরবর্তী একটা ঝোপের আড়ালে দাড়িয়ে দেখতে 

লাগলাম সমুখের এ নারকীয় কাগুটা। যা অন্নুমান করেছি, তাই 
বটে। ওরা এখানেই এসেছে বটে। আগুন জলে উঠেছে, বিরাট 
এক অগ্মিকুণ্ডে। তার চারিধারে গোল হয়ে বসে আছে প্রায় ত্রিশ 
জন মানুষই বটে। প্প্রীয় বলতে হচ্ছে এইজন্ত যে আগুনের 
আড়ালে ঠিক কয়জন আছে, তা গুনে উঠতে পারলাম না । চার জন 
হতে পারে, ছয় জন বা! তারও বেশী হওয়া অসম্ভব নয়। 

একটা! ধড় পড়ে আছে, মানুষের ধড়। আমি আসার আগেই 
বলিদান হয়ে গিয়েছে এক নম্বর । নগ্ন দেহ মানুষটার। মাথাটার 
মাঝামাঝি ফাটা । সেখান থেকে রক্ত বেরুচ্ছে এখনও, আর বেরুচ্ছে 
ঘিলু। এদিকে কুড়োল দিয়ে কুপিয়ে কুপিয়ে ওরা হাত-পাগুলো 
কেটে বার করে নিচ্ছে ধড় থেকে । এক এক জনে এক একটা 
টুকরো দখল করে আগুনের উপর ধরছে ঝলসাবার জন্ত। কেউ 
এখনও ধরেই আছে, কেউ আবার খেতেও শুরু করে দিয়েছে 
গোগ্রাসে। অধিকাংশই কিন্তু প্রতীক্ষায় আছে এখনও, কোন 
টুকরোই এখনো পৌছোয় নি তাদের কাছে । 

পৌছোবেও না। ধড়টা নিঃশেষ হয়ে এসেছে প্রায়। ব্ড 
জোর আর ছুই তিন জন ভোক্তাকে এটা থেকে মাংস যোগানো 
যেতে পারে। বাকীদের কী হবে? 

সে ব্যবস্থা যে আছে ওদের, তা আমি আগে ঠাহর পাই নি। 
আগুনের আড়ালে আরও ছুটে বলির পশু মজুদ রয়েছে, _দিপদ 
পশ্ড অবশ্য । তাদের আমি দেখি নি এতক্ষণ। এইবার ছুই জন 
ভোক্তা উঠে গিয়ে তাদের একটাকে ধরে নিয়ে এল চুলের মুঠি ধরে । 
হাত-পা বাঁধা ছিল লোকটার, হি'চড়েই টেনে আনল বালির উপর 
দিয়ে। 

ঘটন1 যেখানে ঘটছে, তা অবশ্যই আমার বন্দুকের পাল্লার মধ্যে । 
আমি কাধ থেকে বন্দুক নামিয়ে তাক করতে যাচ্ছি, এমন সময়ে 
আমার দৃষ্টি আকৃষ্ট হল একটা ধাবমান মৃতির দিকে । তৃতীয় বন্দীটা 


১০৪ রবিনসন জ্রুসো 


কেমন-করে-যেন খুলে ফেলেছে হাত পায়ের বীধন, দিয়েছে চৌচ। 
দৌড় গভীর জঙ্গলের দিকে! একটা হল্লা উঠল সঙ্গে সঙ্গে, একদল 
লোক আগুনের পাশ থেকে উঠে তাকে ধরবার জন্তা ছুটল । আমি 
গভীর মনোযোগের সঙ্গে তারই দিকে তাকিয়ে আছি, হঠাৎ একটা 
আত চিৎকার কানে এল ভোৌজসভার দিক থেকে । যাঃ পলাতককে 
পাকড়াবার জন্য যারা .গিয়েছে, তারা যাঁক, বাঁদ বাকী সবাই এ- 
মৃগয়ার ফলাফল দেখবার জন্য প্রতীক্ষা করে নি। হাতে আছে 
একটা অন্ততঃ শিকার, তার মাথায় বসিয়ে দিয়েছে মুগুরের এক ঘা। 
আমি তাকে রক্ষা করবার জন্য বন্দুক তুলেছিলুম, গুলি চালাবার 
সময় আর হল না আমার । 

যা হোক, একটার ত হয়েই গেল য হবার, এখন বাকী আছে 
এ পলাতক। সে জঙ্গলে ঢুকেছে । আমিও জঙ্গলেরই প্রান্তদেশে 
লুকিয়ে আছি, আমার মাত্র দশ বারো ফুট দূরে ঝোপঝাড় ভেঙে সে 
ছুটেছে বাঘের তাড়া-খাওয়া হরিণের মত। তাঁর পিছনে-_ 

আমি এক এক করে গুনে দেখলাম-_তাঁর পিছনে আটজন 
আততায়ী। ধরা যদি পড়ে, পলাঁতকের আর কোন ভরসা নেই । 
অবশ্য এই নিবিড় জঙ্গলের ভ্িতব শত্রুদের হয়ত সে ফাকি দিতেও 
পারে। আর আমিও ত আছি। আন ত পাহাড় থেকে নেমেই 
এসেছিলাম, বিপননদের সাহাধ্য করবার জন্য । সে সাহাযা যদি 
করতে হয় ত এক্ষুণি তার সময় । এখানে আমার আর কিছু করবার 
নেই। একটা মানুষ ত মারা পড়েছে আমি এসে পৌছোবার 
আগেই । আর একটাও পড়ল আমার চোখের সামনেই, আমি 
অন্যমনস্ক ছিলাম বলে তার কোন উপকারে আসতে পারি নি। য। 
হবার তা৷ হয়েও গেছে, এখন এই শেব লোকটাকে কাঁচাবার জন্য 
একটা! চেষ্টা অবশ্যই করব। 

স্ৃতরাং আমিও ছুটলাম। 

অরণ্য বল, উপকূল বল, নব আমার জানা । যেদিক লক্ষ্য করে 


রবিনসন ভ্ুসে ১০৫ 


পলাতক ছুটেছে, সেদিকে আন্দাজ আধ মাইল দূরে একটা গভীর 
খাল আছে । গভীর কিন্তু অপ্রশস্ত। সেই খালের ধারে গিয়ে আমি 
যদি আগে থাকতে ঘাঁটি আগলে থাকি, পলাতককে সাহাধ্য করার 
বা তার শক্রদের বাধা দেওয়ার পক্ষে খুবই সুবিধা হবে আমার । 
আর সেই খালের ধারে পৌছোবার সংক্ষেপ পথও আছে কোনাকুনি 
ভাবে। সেট! বুনো ছাঁগলদেরই চলাচলের পঞথ্, আমি ত। ব্যবহার 
করি খুব কদাচিৎ । আজ আমি সেই পথ ধরলাম । 

ওদের আগেই আমি পৌছে গেলাম। অপেক্ষা করছি, এমন 
সময় ছুটতে ছুটতে এল ওবাঁ। পলাতক বন্দী এখনও বিশ পঁচিশ 
ফুট এগিয়ে আছে, খালের ধারে এসে সে বিন্দুমাত্র ইতস্ততঃ না 
করে লাফিয়ে পড়ল জলে । দেখলাম সাতার দিতে সে দক্ষ । 

আরও দেখলাম, পশ্চাদ্ধাবন যাঁরা করছিল, গোড়ায় তাদের 
সংখ্যা যদিও ছিল আট জন, এখন সে-সংখ্যা কমে কমে ছুই জনে 
দাড়িয়েছে । বাকী ছয় জন অবশ্যই ফিরে গিয়েছে । অনিশ্চিতের 
পিছনে ধাওয়া কে করে, যখন নিশ্চিত ভোজে অংশ গ্রহণ করা যায় 
পা চালিয়ে উপকূলে পৌছোলেই ! 

পলাতক প্রায় ওপারে পৌছেচে সাতার দিয়ে, এমন সময় গার 
ছুই শত্রু এসে দাড়াল খালের ধারে। ঝাঁপ দিতে তারাও উদ্ভত, 
এমন সময়ে গর্জে উঠল আমার বন্দুক। সঙ্গে সঙ্গে একজন ধরাশায়ী । 
দ্বিতীয় লোকটা হকচকিয়ে গেল। একটা শব্দ সে শুনেছে, আর 
সে-শব্দ হাওয়ায় মিলিয়ে যাওয়ার আগেই তার সাথী মাটিতে লুটিয়ে 
পড়েছে । তাঁব ডান পিঠে একটা ফুটো, আর সে ফুটো দিয়ে একটা 
মোটা ধারা গড়িয়ে পড়ছে রক্তের। এ কী ব্যাপার? মে শব্ের 
উৎপত্তি কী থেকে, সে শব্দের সঙ্গে কী যোগাযোগ থাকতে পারে 
সাথীর মৃত্যুর, তা সে কিছুই বুঝতে পারছে না। ঝুকে পড়ে সে 
একবার সাথীর দেহে নাঁড়া দিল অবশ্ব, কিন্তু পরের মুহূর্তেই অর্থাৎ 
যেই তার মাথায় ঢুকল যে মরেই গিয়েছে সাথীটা, আঁগাগোড়। 


১০৩৬ রবিনসন ক্রুসো 


ব্যাপারখানাকে ভৌতিক মনে করে সে পিছন ফিরে দিল দৌড়, 
উপকূলে ফিরবার জন্য । 

কিন্তু সেইটি আমি হতে দিতে পারি না। এ লোকট। নিরাপদে 
ফিরুক, সাথীর অত্যাশ্্যভাবে আকস্মিক মৃত্যুর খবর ভোজসভার 
ত্রিশটা নরখাদকের কাছে সালংকারে বর্ণনা! করুক, এ আমি মোটে 
চাই না। ও যদি সংবাদ বহন করে নিয়ে যায়, অবশ্তই গোট' 
দলটা ছুটে আসবে এইদিকে, তান্তে ফল হবে মারাত্মক । ওরা ত 
মারা পড়বেই অনেকগুলো, আমিও অক্ষত না থাকতে পারি, বন্দী 
হয়ে উদরেও যেতে পাঁরি ওদের | তার চেয়ে এই লোকটাকে-_ 

ব্যাং! আর একটা আওয়াজ । এবং এ লোঁকটাঁরও পতন | " 

পলাতক তখন ওপারে ঈাড়িরে আছে । আমাকে সে দেখতে 
পায় নি। য। দেখতে পেয়েছে, তা হল তার উভয় শত্ররই আকস্মিক 
ভাবে পতন। মরে তারা গিয়েছে কিনা, সঠিক বুঝতে পারছে না 
দুরে দাঁড়িয়ে, কিন্তু মনে মনে অবশ্যই আশা তার যে এ জন্মের মত 
তাকে রেহাই দিয়ে গিয়েছে তারা । নিশ্চিত হবার জন্ত সে আবার 
জলে নামল, সাতার দিয়ে আবার এল এপারে । 

প্রথম শত্রু পড়ে আছে খালের কিনাঁরেই, তাকে নাড়াচাড়া! 
করল। তারপর বনের মধ্যে অগ্রসর হয়ে ঝুঁকে পড়ল দ্বিতীয় শত্রুর 
উপরে । ঠিক সেই সময়ে আমি বেরিয়ে এলাম ঝোপের আড়াল 
থেকে । বেশ একটু শব্দ করেই বেরিয়ে এলাম! আর সেই শব্দ 
শুনেই পলাতক: তড়াক করে আমার দিকে ফিরল, আর আগার 
অদ্ভুত চেহারা দেখে পাথনের মৃত্তির মএ আড়ষ্ট হয়ে গেল। 

আমিও তাকে দেখছি, সেও আমাকে দেখছে | 

আমি দেখছি পঁচিশ ছাব্বিশ বছরের এক যুবককে, সুগঠিত তার 
দেহ। পাকা জলপাইয়ের মত তার গায়ের রং, পিঠ পর্যস্ত ঝুলন্ত 
তার কালো চুল। বেলাভূমিতে এ চুল দেখেছিলাম ঝুটি করে মাথার 
উপরে বাঁধা, এখন তা এলিয়ে পড়েছে, বোধহয় দৌড়র্বাপের জন্যই | 

ছেলেটি অবাক্‌ হয়ে তাকিয়ে আছে দেখে আমার হাসি পেলো! । 
আমি ত জানি, আমার বর্তমান চেহারা অবাক্‌ হয়ে তাকিয়ে দেখবার 
মতই । মাথায় ছাগলের চামডার লম্ব! টুপি, গায়ে ছাঁগচর্মের জামা, 
পরনে এ একই জিনিষের পেন্ট,লান, পায়ে-_ 

না, পায়ের চেহারার কিঞ্চিৎ উন্নতি ইদানীং হয়েছে । স্পেনিশ 
জাহাজ থেকে পাওয়া নতুন জুতে। জোড়ার দরুন সে প'কে আর 
রবিন ভ্রুসোর পা বলে চিনবার উপায় নেই। আমার মত একটা 
লোমশ ভালুকের শ্রীচরণে অমন চটকদার জুতো! দেখে জুতো-জামার 
উপযোগিতা সম্পর্কে অচেতন এই বন্য যুবক কী ভাবল, কে জানে । 

অবাক্‌ দৃষ্টির জায়গায় এখন কিন্তু ভয়ার্ত দৃষ্টি দেখা যাচ্ছে ক্রমে । 
একবার মুতদেহ দুটোর দিকে, একবার আমার দিকে দেখছে ও । 
ওদের মৃত্যুর সঙ্গে আমার কোন যোগ আছে কিনা, বুঝবার চেষ্টা 
করছে নিঃসন্দেহে । | 

আমি ওর সন্দেহ নিরসনের একটা! চেষ্টা করতে চাই। একবার 
নিজের বুকে হাত দিই, একবার বন্দুকের নলে টোক! দিই, আর 
একবার হাত দিয়ে দেখাই মৃতদেহ ছুটোর দিকে । তবু সে কিছুই 
বুঝতে পারে না। আমি তখন আকাশের দিকে হাত তুলে একটা 
উদ্ভন্ত পাখির দিকে ওর দৃষ্টি আকর্ষণ করলাম। তারপর বন্দুক 
তুললাম উচু করে, আবারও ওর দৃষ্টি আকর্ষণ করলাম বন্দুকের 
দিকে। তারপর করলাম গুলি। ব্যাং করে শব্দ হল, সঙ্গে সঙ্গে 
পাঁখিটাও ধপ করে মাটিতে পড়ল । ছেলেটা সভয়ে পিছেয়ে গেল 
কয়েক পা» কিন্তু তারপরেই ছুটে চলে গেল ভূপতিত পাখিটার দিকে । 
নেড় চেড়ে দেখল তাকে । একটা ফুটে! আবিষ্কার করল তার 
দেহে। এইবার যেন প্রকৃত ঘটনা তার মগজে ঢুকতে লাগল একটু 
একটু করে। একবার অঙ্গুলি নির্দেশ করে শক্রদের গায়ের ফুটোর 
দিকে, আর একবার করে বন্দুকের দিকে । আর তারই সঙ্গে প্রশ্র- 
স্ুচক ভ্র নাচানো। আমিও মাথা নেড়ে সায় দিই তাতে । 

তখন সে ভয়ে ভয়ে নিজের বুকের দিকে আঙ্গুল দেখাল, তারপর 
বিবর্ণমুখে আঙ্গুল দেখাল বন্দুকের দিকে, আবারও জর নাচালো 
তারপর । অর্থাৎ সে জানতে চায় যে তাকেও আমি মেরে ফেলতে 
চাই কিনা, যেমন মেরেছি তার যুগল শক্রকে এবং নভশ্চর 
পাখিকে । আমি এবার জোরে জোরে মাথ। নাড়লাম, অনিচ্ছ! 
জ্ঞাপন করে। ওর ভয়টা যেন কাটল একটু, কিন্তু স্বচ্ছন্দ হতেও 
পারল না হঠাৎ। আমায় সপে অমিতশক্তিধর কিছু একটা ভেবেছে, 
ভূতপ্রেত বা দৈতাদানব বা মায়াধর ডাইন। এরা ত মানুষের 
অনিষ্টই করে চিরকাল। আজ আমি যদি বলি যে আমি তার 
অনিষ্ট করব না, তবে সে-কথা সে বিশ্বাম করে কেমন করে? আমি 
বুঝতে পারলাম সে সুযোগ পেলেই পালাবার চেষ্টা করবে। 

এবার আমি এগিয়ে গেলাম তার দিকে । সে অমনি কেঁপে 
উঠল ভয় পেয়ে। আমি তার ভয় ভাঙ্গাতে বদ্ধপরিকর । কাছে 
গিয়ে তাকে জড়িয়ে ধরলাম ছুই হাত দিয়ে, মাথায় মৃতু চাপড় দিতে 
লাগালাম আদর করে, হাসি হাসি মুখে বলতে লাগলাম বার বার-_ 
“ভয় নাই, ওরে ভয় নাই” । কথ! সে অবশ্যই বুঝল না, কিন্তু হাসিটা 
যে অভয়ন্চক, সেটুকু বুঝল অন্ততঃ । তার মুখে যেন ক্রমশঃ ফুটে 
উঠতে লাগল আশার আঁলে। । 

আমি তখন নিজের বুকের উপর হাত রেখে বললাম “মাস্টার” । 
অর্থাৎ আমি চাই যে এখন থেকে ও আমায় মাস্টার বা মালিক বলে 
জানুক ও ভাকৃক। তাঁরপব ওর বুকের উপর হাত রেখে বারবার 
বললাম “ফ্রাইডে, ফ্রাইডে, ফ্রাইড়ে”অর্থাৎ ওর নাম যে আমি 
ফ্রাইডে রাখলাম আঁজ থেকে, মেইটা যেন ও মনে রাখে 

আগেই বলেছি যে মোটামুটি দিনের হিসাব আমি একট] রেখে- 
ছিলাম । সে-অনুনারে সেদ্রিনট। ছিল শুক্রবার ছেলেটার নিজের 
সমাজে পিতৃদত্ত নাম একটা অবশ্যই আছে, কিন্তু তা জেনে আমার 
' দরকার নেই। আমি ওকে নিজের দেওয়া ফ্রাইডে-নামেই ডাকব। 

ওকে হাতছাড়া হতে দেওয়ার আমার মতলব নেই ! ওকে দাস করে 
রাখব। আমার অবিরাম খাটুনির তাতে কিছু লাঘব হবে নিশ্চয়ই, 
উপরন্ত একটু একটু ইংরেজী শিখিয়ে নিতে পাঁরলে কথায় বার্তায় 
আমার নিঃসঙ্গ জীবনের যন্ত্রণা কমিয়েও আনতে পারব খানিকটা । 

এইবার আমি তাকে বললাম মাটিতে দুটে। গর্ত করতে । বেলে 
মাটি ওখানে, আমার তরোয়াল দিয়েই তা খোঁড়া যেতে পারে। 
'রোয়াল দিয়ে নিজে একটু খুঁড়লাম আগে, তারপর তাকে দিলাম 
হাতিয়ারখাঁনা, আর ইশারায় হুকুম করলাম গর্তটাকে বড় আর 
গভীর করতে, যাতে মৃতদেহ ছুটে! তার ভিতরে পুঁতে ফেলা যায়। 
আমার ভয় আছে, পাছে উপকূল থেকে নরখাদকেরা! দল বেঁধে এসে 
হাজির হয় হারানো সঙ্গী ছুটোকে খুঁজতে । আসে যদি, আর 
মূতদেহ ছুটে! দেখতে পাঁয় যদি, তা হলে হত্যাকারীর সন্ধানে তার! 
এই বনভূমি চষে ফেলবে একেবারে । আর তা যদি তার! করে, তা 
হলে আমার ঘরবাড়ি তারা ত খুঁ'জেও পেতে পারে। সুতরাং দেহ- 
দুটো! লুকিয়ে ফেলা চাই এক্ষুণি । 

ফ্রাইডে যখন বুঝল যে আমি কী চাই, তখন সে যেন ক্ষু্ 
হল খুব। ক্ষুপ্ন হবে না? এত বিপুল-পরিমাণ সুম্বাু নরমাংস 
উদরে না প্রেরণ করে মাটিতে পুঁতে ফেলা কি বুদ্ধিমানের কাজ? 
ফ্রাইডে ইশারা ইঙ্গিতে তার মনের কথাটা! আমার স্পষ্ট ভাবেই 
বুঝিয়ে দিল। একবার দেহগুলোর দিকে দেখায়, আর একবার 
নিজের পেটের দিকে । আর সঙ্গে সঙ্গে মুখ নেডে দাতে দাত 
ঘষে শুল্যপক্ক মাংস চর্ণের আনন্দ যে কী গভীর, তাই আমাকে 
বোঝাবার চেষ্টা করে। 

ওর মনের কথাটা বুঝবার পরে স্বভাবতই আমাকে তেলে- 
বেগ্তনে জ্বলে-ওঠার ভান করতে হল। ওকে যদি নিজের কাছে 
রাখতেই হয়, তা হলে নরমাংস ভোজনের স্পৃহা ওর মন থেকে 
মুছে ফেলতে হবে। সেই উদ্দেশ্ট নিয়ে আমি ভীষণ তর্জনগর্জন 

শুরু করলাম তাকে লক্ষ্য করে, বন্দুক উচিয়ে তাকও করলাম 
তার দিকে । আর তাই দেখে সে ছুটে এসে একেবারে আমার 
পাঁয়ের কাছে হাঁটু গেড়ে বসে পড়ল, আমার নতুন জুতোর উপরে 
চুমো খেতে লাগল বারবার। অর্থাৎ সে যে সর্ববিষয়েই আমার 
আজ্ঞাপালনে প্রস্তত, তা সবরকম সম্তভীব্য উপায়ে আমাকে বুঝিয়ে 
দেওয়ার চেষ্টা করতে লাগল। 

এর পর দেহ দুটোকে কবর দিয়ে আমরা বনের আড়ালে আড়ালে 
উপকূলে ফিরে গেলাম। গিয়ে দেখি-__নরখাদকেরা নৌকোয় চড়ে 
এ দ্বীপ ত্যাগ করে চলে গিয়েছে । পলাতক বন্দীর ব1 পরিত্যক্ত সঙ্গী- 
যুগলের সন্ধানে যাওয়ার গরজও তারা বোঝে নি। যাওয়া বোধ হয় 
সম্ভবও ছিল না। কারণ তারা এসেছিল জোয়ারে নৌকা ভাসিয়ে । 
সে জোয়ার শেষ হয়ে এখন ভাটিরও অর্ধেক পার হয়ে এল । 
বাকী ভাটির মধ্যে নিজেদের জায়গায় ফিরে যেতে না পারলে 
তাদের আজ আর ফেরা হবে না। জোয়ার ফিরে এলে আর ত 
বাহিরমুখী নৌকা চালানোই যাবে না সমুদ্রে ! 

যাক, ওরা গিয়েছে। আপাততঃ নিশ্চিন্দি। আমি দেখলাম 
--নরখাঁদকদের ভোজের পরিত্যক্ত মাংসের ট্রকরোগুলোর দিকে 
সতৃষ্ণ নয়নে তাকাচ্ছে ফ্রাইডে । আমি আবার ভীষণ রেগে উঠলাম 
তার উপরে, নিজে ওয়াক-ওয়াক করলাম কয়েকবার, যেন ও 
চিন্তাতেই বমি এসে যাচ্ছে আমার, ফ্রাইডে খানিকট! ভয়ে, খানিকট' 
লজ্জায় মুখ নীচু করে দীড়িয়ে রইল অন্ুতপ্তের মত। 

এইবার ওকে বাঁড়ি নিয়ে গিয়ে আমি ওকে একটা প্যান্ট, 
আর একট। শার্ট দিলাম পরতে । এগুলি সম্প্রতি স্পেনিশ জাহাজের 
ভগ্নাবশেষ থেকে এনেছিলাম আমি, নিজের চামড়ার পোশাকেই 
বেশ কাজ দিচ্ছে বলে নিজে ব্যবহারের তাগিদ বুঝি নি। 

ভেবেছিলাম, ফ্রাইডে হয়ত পোশাক পরতে আপত্তি করবে। 
ও রেওয়াজ ত ওদের দেশেই নেই কিনা! কিস্তু আমাকে আশ্চর্য 

করে দিয়ে ও যেন বেশী খুশী হয়েই পৌশাকটা গায়ে চড়িয়ে নিল। 
অবশ্য চড়ানোর ব্যাপারটায় আমার সাহায্য তার দরকার হয়েছিল 
প্রথম দিন । | 

এইবার ফ্রাইডের শিক্ষা আরম্ভ হল। টুকিটাকি জিনিসের 
ইংরেজী নাম ও ছু'দিনেই আয়ত্ত করে নিল। একমাসের মধ্যে 
ভাঙ্গা ভাঙ্গা ইংরেজীতে ও কথা কইতে শুর করল আমার সঙ্গে । 
ছেলেটিকে যতই দেখি, ততই ভাল লাগে আমার। যেমন হাসিখুশী, 
তেমনি পরিশ্রমী । আর আমার উপরে ওর একটা অকৃত্রিম অনুরাগ 
জন্মেছে, শক্রকবল থেকে ওকে রক্ষা করেছিলাম বলে। 

আমার চাষবাসের ব্যাপারে ও সাহায্য করতে লাগল খুব 
আগ্রহের সঙ্গেই । এত দিন আমি একা ছিলাম, বেশী জমিতে গম 
বাঁ ধান উৎপাদনের দরকার হত না আমার। কিন্তু এখন ত 
আমর! ছু'জন হয়েছি । এবার শস্ত পাওয়া দরকার আগেরও ডবল। 
অনেকখানি বেশী জমি ঘিরে নিয়ে, কুপিয়ে, চাষের যোগ্য করল 
স্রাইডেই, যদিও নিজের দ্বীপে থাকতে চাষবাসের ধার ও ধারে নি 
কোনদিন । 

ত্রমে ও ইংরেজীতে বেশ কথা বলতে শিখল। তখন শুনতে 
পেলাম ওদের দেশের বৃত্তীস্ত। ওরা বিভিন্ন উপজাতিতে বিভক্ত । 
প্রত্যেক উপজাতির স্ুনিদিষ্ট এলাকা আছে এক একটা, অস্তদ্ধন্ 
যুদ্ধবিগ্রহ লেগেই আছে। সাম্প্রতিক এইরকমই একট! যুদ্ধে 
ফ্রাইডেদের দলটা হেরে যায়, এবং ফ্রাইডে হয় বন্দী। বন্দীদের 
খেয়ে ফেলাই ওদের দেশের প্রথা । কিন্তু কোন বিদেশী যদি বিপন্ন 
হয়ে ওদের দেশে এসে পড়ে ও আশ্রয় ভিক্ষা করে, তাকে ওর৷ 
প্রাণান্তে খাবে না। 

দৃষ্টান্ত স্বরূপ ও বলল যে কয়েক মাস আগে এই দিককারই 
সমুদ্রে জাহাজডুবি হয়ে সতেরোজন সাদা মানুষ নাকি ফ্রাইডেদেরই 
প্রতিবেশী এক উপজাতির দেশে এসে আশ্রয় নিয়েছে । তাদের 

ওরা খেয়ে ফেলে নি, বরং তারা যাতে খেয়ে পরে বেঁচে থাকতে পারে, 
তার জন্য সাহায্যই করেছে যথাসম্ভব । 

আমার তথুনি মনে হল-__এই সতেরোটা লোক নিশ্চয়ই ভাগ্যহীন 
হিসপ্যানিওল! জাহাজের নাবিক, যে হিসপ্যানিগলাতে আমি সম্প্রতি 
গিয়েছিলাম, এবং একটাও জীবিত মানুষ দেখতে পাই নি। আমার 
পায়ের এই জুতো জোড়ার মালিক তাহলে হয়ত ফ্রাইডেদের প্রতিবেশী 
দেশে আশ্রয় নিয়ে রয়েছে | 

“তারা আছে কেমন ? জিজ্ঞাসা করলাম আমি । 

“না, তারা ভাল নেই”-__বলল ফ্রাইডে_-“আদিবাসীরা অবশ্য 
তাদের খেয়ে ফেলে নি, বা ক্রীতদাসে পরিণত করে নি। কিন্তু 
নিজেরাই তারা খেতে পায় না, সতেরোট। বিদেশীকে তারা খাওয়াবে 
কেমন করে? চাষবাসের ব্যবস্থা আমাদের দেশে কোথাও নেই, 
বিদেশীরাও করে উঠতে পারে নি সে-বাবস্তা। আপনার মত 
করিৎকর্ম তারা নয় ত! খুব কষ্ট তাদের খাওয়া-দাওয়ার 1৮ 

আমি ভাবলাম__হতভাগারা যদি এখানে এসে পড়ত সেই ঝড়ের 
রাতে, খাওয়ার কষ্ট তারা পেত না! ভগবানের দয়ায় জ্ুসোর দ্বীপ 
অফলা নয়। 

নয় 

ঠিক ছয় মাস পরে। 

ফ্রাইডে ছুটতে ছুটতে এসে বলল এক সকালে- নরখাঁদকদের 
নৌকা এসেছে আবার। নৌকা ছু খানা, লোক তাতে এক, ছুই, 
তিন, এক, দুই, তিন, এক, দুই, তিন, এক, ছুই, তিন। ফ্রাইডে 
তিনের বেশী গুনতে শেখে নি এখনও | তিন পধন্ত চারবার গুনে 
সে আমাকে বোঝাতে চার চারবার তিন হলে যা হয়, অর্থাৎ 
বারোট। মানুষ এসেছে ছু'খানা নৌকায় । এবং বন্দী আছে তাঁদের সঙ্গে 
ছুই জন, তাদের মধ্যে একজন হল সাদা মানুষ | 

সাদা মানুষ? আমি ফ্রাইডেকে বারবার জিজ্ঞাসা করলাম-__ 
“তুই ঠিক দেখেছিস ? সাদা ?” 

ফ্রাইডে বলে সে ঠিকই দেখেছে । খুব কাছেই সে লুকিয়ে ছিল, 
দেখতে ভুল হয় নি। | 

অনেক কথাই ফ্রাইডেকে জিজ্ঞাস। করতে পারতাম । সাদা যদি 
হয়। নিঃসন্দেহে সে হিসপ্যানিওল। জাহাজের দুর্ভাগ্য সতেরে। জন 
নাবিকের মধ্যে একজন । তাদের ত কালোর৷ আশ্রয় দিয়েছিল না? 
তবে আবার তাদেরই একজনকে ধরে এনে খেয়ে ফেলার তোড়জোড় 
করছে কেন? ফ্রাইডে না বলেছিল যে যুদ্ধবন্দী ছাড়া অন্য কাউকে 
এ অঞ্চলের কালো মানুবেরা খায় না? তবে কি বুঝতে হবে থে 
আশ্রয়দাতাদের সঙ্গেই যুদ্ধ করতে গিয়েছিল স্পেনিশ নাবিকেরা ? 

জিজ্ঞাসা করবার অনেক কথাই ছিল, কিন্তু সময় ছিল না 
জিজ্ঞাসা করার । দেরি করলে ততক্ষণে হয়ত বন্দীদের বলি দিয়ে 
ফেলবে নরখাদকেরা । বন্দীদের একজন যখন স্পেনিয়ার্ড, তখন তার 
প্রাণরক্ষার চেষ্টা ত আমাকে করতেই হবে। সেবারে কুষ্াঙ্গ 

ফ্রাইডেকে রক্ষা করেছি । এবারে আমার স্বধর্মী একজন সাদা মানুষকে 
রক্ষ! করার জন্য আমার ত দ্বিগুণ আগ্রহই থাকার কথা । 

আমি ছুটলাম। এবারে একা নই । ফ্রাইডেও সঙ্গে আছে। তার 
হাতেও বন্দুক, তাকে এই ছয় মীসে বন্দুক চালাতে শিখিয়েছি। পথ 
দেখিয়ে নিয়ে গেল ফ্রাইডেই। সে পুরোনো জায়গা কিন্তু নয়। 
সেটা ছিল দ্বীপের উত্তর-পুব কোণে, এবারে নৌকো লেগেছে দক্ষিণ 
দিকে । ফ্রাইডে বলল-_এরী অন্ত গোষ্ঠীর লোক, সম্ভবতঃ এখানে 
€দের এই প্রথম আগমন | 

আমরা যখন পৌছোলাম, তখন আগুন জলে উঠেছে, স্পেনিয়ানড 
লোকটিকেই আগে টেনে নামিয়েছে নৌকে। থেকে । আর আধ 
মিনিট দেরি হলেই লোকটাকে আর বাঁচানো যেত না। একটা! 
হিংআ চেহারার প্রকাণ্ড মানুষ কাঠের একখানা তরোয়াল তুলেছে ওর 
মাথা লক্ষ্য করে । ফ্রাইডেকে যারা বেঁধে এনেছিল, তাদের কারও হাতে 
এ-অস্ত্র দেখি নি। পরে এ-তরোয়াল একখান! বেলাভূমিতে কুড়িয়ে 
পেয়েছিলাম । যেমন ভারী, তেমনি ধারালো । কাঠের মুখে এমন 
ধার তুলতে পার! খুবই ওস্তাঁদি বলতে হবে । এর এক কোপে মানুবের 
গলা কেটে দুখানা হয়ে যেতে পারে অনায়াসে । 

হ্যা, হিং একট। পাষণ্ড এ তরোয়ালের কোপ বসাতে যাচ্ছে 
ইউবাটোর গলায়, (পরে জেনেছিলাম ওর নাম ইউবার্টো ) আমি গুলি 
চালালাম আড়াল থেকে । ফ্রাইডেও চালাল তার বন্দুক । ছু'জন 
মাটিতে পড়ে গিয়ে ধড়ফড় করছে, তাই দেখে দলের বাকী দশ জন 
এ ওর গায়ে পড়ে ভয়ে বিস্ময়ে । আবার একবার গুলি জোড়া বন্দুক 
থেকে--পড়ল আরও দুজন। বাকী আট জন আর দাড়াল ন!। 
মোজ। সমুদ্রের দিকে দৌড়োলে!। 

ওদের বরাত মন্দ, ভাটি আরম্ত হয়ে গিয়েছে এরই মধ্যে, 
নৌকোর তল! থেকে জল নেমে গিয়েছে অন্ততঃ বিশ ফুট দৃূরে। 
সে বিশ ফুট আবার পাথরের চাঙ্গড়ে ভরা । মরিয়া হয়ে সেই 

পাথরের উপর দিয়েই নৌকা ঠেলে নামাতে গেল ওরা । ফলে 
একখানা নৌকার তলা গেল ফুটো হয়ে । তাই দেখে একট! হতাশার 
চিৎকার বেরিয়ে এল ওদের ক থেকে, আর দ্বিতীয় নৌকোটা 
নামাবার চেষ্টা ত্যাগ করে লোকগুলো দৌড়ে গিয়ে ঝাপিয়ে পড়ল 
জলে আমরা মাঝে মাঝে গুলি চালিয়ে যাচ্ছি, কিন্তু ওদের লক্ষ্য করে 
নয়। আর নরহত্য। করতে আমর! চাই না, চাই যে ভয় পেয়ে বাকী 
লোকগুলো সমুদ্রে গিয়ে পড়ুক, পারে ত সাতার দিয়ে দেশে ফিরে 
যাক। আমার উদ্দেশ্ত ওদের নৌকো ছু'খানা দখল করা । 

ওরা যখন দূর সমুদ্রে গিয়ে পড়েছে, আমি এগিয়ে গেলাম 
ইউবাটোর কাছে। আমি স্পেনিশ জানি সামান্, ইউবার্টোও 
ইংরেজী জানে সামান্ত | যা হোক করে আলাপ চলল আমাদের । 
শুনলাম_-সত্যিই ও হিসপ্যানিওল। জাহাজের সপ্তদশ নাবিকের 
একজন । ওদের নৌকা ভাসতে ভাসতে গিয়ে ক্যারিব সাগরের 
একটা দ্বীপে লাগে। সেখানকার কালে মানুবেরা নরখাদক হলেও 
শরণার্থীর উপরে অত্যাচার করে না। কিন্তু আশ্রয় ছাড়া আর 
কিছুই দেবার মত অবস্থা তাদের নয়। কাজেই স্পেনিয়ার্ডরা বাধ্য 
হয়েছিল এবন সে-বন থেকে ছাগল মারতে । ক্রমে নিকটবতী সব 
বনের ছাগবংশ হয়ে গেল নির্মূল, ওরা যেতে শুরু করল দূরে দূরে । 
এইভাবে একদা আশ্রয়ুদাতাদের এলাকার বাইরে গিয়ে পড়ল ওরা, 
আর আক্রান্ত হল অচেন। এক উপজাতির দ্বারা । ওদের বন্দুক ছিল, 
কাজেই গুলি চালাতে চালাতে অন্তা ষোলজন পালাতে পেরেছিল। 
ইউবার্টোও পারত, কিন্তু লাফিয়ে একটা নালা পেরুবার সময় ওর 
বন্তুকটা। জলে পড়ে যায়, আর. তক্ষুণি শক্ররা ধরে ফেলে ওকে 
ওদের প্রথ। হল এই যে নরমাংসের ভোজ দিতে হলে নিজেদের 
দ্বীপে ওরা তা কখনো! দেয় না। ওদের কুসংস্কারে তা বাধে। তাই 
নৌকো নিয়ে এই দ্বীপে চলে এসেছে ওরা । 

আমি ইউবার্টোর সঙ্গে কথা কইতে কইতে তন্ময় হয়ে গেছি, 

এমন সময় ফ্রাইডের হাউমাউ চিৎকারে চমকে উঠে আমি সেদিকে 
দৌড়োলাম। ভেবেছিলাম-তাঁর কোন বিপদই বুঝি হয়েছে। 
কিন্তু গিয়ে দেখি তা নয়। নৌকোর খোলে দ্বিতীয় এক বন্দী পড়ে 
আছে হাত-পা-বাধা অকস্থায়। তাকেই ধরে ধরে নাড়া দিচ্ছে ফ্রাইডে, 
আর হাউমাউ করছে ক্রমাগত । কখনো হাসছে, কখনো কাঁদছে, 
কখনও লাফাচ্ছে | 

কী? কী? কী? 

“আমার বাবা! আমার বাব! !” 

তীড়া'ভাড়ি ওর বাবার বাঁধন খুলে দিয়ে ওর মুখে খানিকটা জল 
দিলান। আতত্রাণে বেরুবার আগে এক বোতল জল আমি ঝোলার 
ভিতর নিয়েছিলাম, তার অর্ধেকট। ইউবাটে কেও দিয়েছি । 

ফ্রাইডের বাবাকে বুড়োই বলতে হবে অনশ্য, তবু বেশ শক্ত- 
সমর্থই আছে সে। শুনলাম ও বন্দী হয়েছে বেশ কিছু দিন আগে, 
স্বতন্ত্র এক লড়াইয়ে । একটা মাত্র বুড়োর মাংস দিয়ে ভোজ হয় না 
তাই "ওকে আটক করে জিউয়ে রেখেছিল এতদিন শক্ররা । এইবার 
ইউবাটো বন্দী হল যখন, ছুটে! বন্দীকে একত্র করে ভোজটণ সেরে 
ফেলবার চেষ্টায় ছিল ওরা । তা! ভার পরিণাম ত এই হল । 

ছুই বন্দীকে মুক্ত করে আমি বাড়ি নিয়ে এলাম। গুহা গৃহে 
নয়, গভীর বনে আমার যে তৃতীয় গৃহ আছে, সেইখানে । এ উপকুল 
থেকে সেটাই নিকট । নৌকা! ছ'খানা কুলের উপর টেনে নিয়ে 
এলাম, ভাঙ্গা নৌকাঁখানা মেরামত করে নেব ক্রমশঃ | 

একটা মতলব মাথায় এসেছে আমার । এই ছু'খানা নৌকাতে 
চন্ডিয়ে ইউবার্টো আর ফ্রাইডের বাবাকে আমি পাঠিয়ে দেব, 
স্পেনিয়ার্ড ষোল জনকে এই দ্বীপে নিয়ে আপবার জন্য । তারা 
ওখানে খেতে পাচ্ছে না। এখানে এসে চাষ-বাস করুক। আমি 
জমি দেব, লাঙ্গল দেব, দেব বীজশম্তও | ছ্বীপটাও আমার জনবহুল 
হয়ে উঠবে তাহলে । 

মতলবটা ওদের কাছে খুলে বলতেই ওরা সানন্দে সায় দিল 
সবাই। কিন্তু আমার ফ্রাইডে একটা কথা য৷ তুলল, তা ভাববার 
মৃত। সে বলল--“ওদের যে আনবেন, ওদের খেতে দেবেন কী? 
ধান, গম, যব-_যাঁ কিছু বলুন, ছুই জন বা তিন জনের মতই আছে 
এখানে । কুড়ি জন সমানে খেতে থাকলে ছুই দিনেই যে শেষ হয়ে 
যাবে !” 

খুব ভাববার কথা! আমরা অবশেষে সিদ্ধান্ত করলাম-তিন চার 
মাস আরও অপেক্ষা করতেই হবে। এর মধ্যে আর একটা কসল তুলে 
নেওয়া যাক, অনেক বেশী বেশী জমি চাষ করে। যাতে কুড়িজন 
লোকেরও অন্ততঃ ছয় মাসের খোরাকি হয়। 

সেই অনুসারেই চলল কাঁজ। বড় বড় মাঠ আমরা চষে ফেললাম । 
খাটবার লোক চারজন এখন, কোন মেহনতেই আমরা আর পিছ-পা 
হই না। অবশেষে সে-ফসল উঠল একদ্িন। ফ্রাইডের বাবাকে 
নিয়ে ইউবাঁটে। রওনা হয়ে গেল ছৃ'খানা নৌকোতে । আমি ফ্রাইডের 
আচরণে মুগ্ধ হয়ে গেলাম এই উপলক্ষে । তাকে বলেছিলাম-__“ইচ্ছা 
হয় ত বাবার সঙ্গে তুমিও নিজের দেশটা ঘুরে আসতে পার আবার ।” 
তাতে সে বলেছিল--“দেশ বলুন, বাবা বলুন, আমার (নিজের জীবন 
বলুন, সবার উপরে আপনি । আমার প্রাণ দিয়েছেন আপনি, 
বাবা বেঁচে আছেন আপনারই কল্যাণে, বাবা যে দেশে যেতে পারছে 


দুদিনের জন্য, সেও আপনারই দয়ায়। আম আপনাকে ফেলে যাব 
না কোথাও |” 


ইউবাটো। রওনা হয়ে গেল। তখন কি ভবিষ্যদ্বাণী করার মত 
দৈবশক্তি ভর করেছিল আমার মধ্যে? তাঁকে যাবার সময় একটা 
কথা বলে দিলাম । তা এই-_“বিজন দ্বীপে বাস॥» কখন কী হয়, 
বল! যায় না। এমনও হতে পারে যে ফিরে এসে তোমরা 
আর আমাকে দেখতে পাবে না। যদি তাই হয় আমার 
প্রজারূপে - এদ্বীপের সব জমি তোমরা ভাগ করে নিও। 

চাষ-বাস করে সুখে থেকো । পরম্পরে মারামারি কাটাকাটি করে]! 
না।” 

এই মর্মে একটা লেখাপড়া করে দেওয়ারই ইচ্ছা আমার ছিল। 
কিন্ত কালি নেই, লেখা আর হল না। কিন্তু ইউবার্টে? ঈশ্বর সাক্ষী 
করে স্বীকার করল-_“আমাঁর কথামতই সে চলবে এবং এ-ঘ্বীপের 
উপরে আমার একচ্ছত্র প্রভৃত্ব স্বীকার করে নিতে তার সাথীরা যদি 
রাজী না হয়, তাহলে তাদের নিয়েই আসবে না এখানে 1” 

তারপর নৌকা ছু'খানা সমুদ্রে ভাসতে ভাসতে চোখের আড়ালে 
চলে গেল। 

দিনের পর দিন গুনছি, কবে আসে ইউবাটেণরা । 

এমন সময়ে একদিন জাহাজ দেখ। গেল একখানা । না, চোরা! 
পাহাড়ে এজাহাঁজ আটক পড়ে নি। বহাঁল-তবিয়তে চলে আসছিল 
সকাঁলবেলার স্ধালোকে, এমন সময় পাল নামিয়ে সে স্থির হয়ে 
দাঁড়িয়ে পড়ল সমুদ্রে । আমার দ্বীপ থেকে তার দূরত্ব তখন তুই 
মাইলেরও কম! আমি চরম উত্তেজনায় কাপছি তখন। এ জাহাজ 
যদি কোন সংলোকের হয়, তবে হয়ত আমার মুক্তির উপায় 
হল। আজ দীথ আটাশ বছর পবে মুক্তির উপায় হয়ত হল 
আমার । 

পাহাড়ের মাথা থেকেই দেখতে পেয়েছি জাহাঁজ। ফ্রাইডেকে 
ডেকে বললাম_-“শীগগির একট। আগুন জ্বালো এখানে, কাচা ডাল- 
পালা চাপাঁও ভাতে, যাতে ধোঁয়া হয় খুব।” পরক্ষণেই আবার 
ফ্রাইডেকে নিষেধ করলাম আগুন জ্বালতে । সতর্ক হওয়া দরকার । 
ও জাহাজ বোম্বেটের নয় ত? বোম্বেটের হাতে একবার ত আঁমি 
পড়েছিলাম পয়ত্রিশ বংসর আগে! সে-অভিজ্ঞতা ভূলবার নয়। কে 
জানে যে আর এক বোম্বেটে এখানেও তাড়া করে আসে নি 


আমাকে? 
আমি আগুন জ্বালাতে নিষেধ করেছি ফ্রাইডেকে। দূরবীন চোঁখে 

দিয়ে এক দৃষ্টিতে তাঁকিয়ে আছি জাহাজের দিকে । কোন পতাকা 
নই, এ কেমন কথ? পতাকাহীন জাহাজ ত বোম্বেটেরাই চালায় ! 
লোকজন চলাফেরা করছে । নৌকা নামাচ্ছে একখানা । জনা 
দশ বারো লোক নামছে জাহাজ থেকে । এ কেমন ব্যাপার ? একজন 
লোককে যেন জোর করে নামানে। হচ্ছে? রীতিমত চেষ্টা করছে 
লোকট। বাঁধা দেবার জন্য । তাঁকে ধাকা দিয়ে দিয়ে নিয়ে যাচ্ছে 
সিড়ির দিকে__ - 

এ কেমন ব্যাপার? জাহাজ না! হয়ে নৌক হলে ভাবতাম__ওর। 
নরখাদক, অনিচ্ছুক লোকটা ওদের বন্দী । কিন্তু জাহাজ মানেই সভা 
জাতির জাহাজ, সভ্য জাতি কখনো-_ 

কিন্ত নৌক1 খুলে দিয়েছে । নৌকা এগিয়ে আসছে আমারই 
কুলের দিকে । দশ বারোটা নাবিক আর সেই. বন্দী। সেবারেও 
বারোটা অসভা এসেছিল এক বন্দী নিয়ে। কিন্তু একরকম পরিস্থিতি 
নয়। তাঁদের বন্দুক ছিল না, এদের আছে। গুলির জবাবে পালটা 
গুলি এরাও চালাতে পারবে । তবে আমার পক্ষে যে সুবিধা 
একেবারেই নেই, তা নয়। ওরা আসছে, সেট। আমরা জানি! 
কিন্তু আমরা যে ওত পেতে আছি এখানে, তা ওরা জানে না। 
গাচমক। আক্রমণের সুযোগ আমাদের আছে, ওদের নেই। উলটে 
রং অদৃশ্য শত্রর বিপক্ষে আত্মরক্ষার দায়িত্ব পড়বে ওদের 
ঘাড়ে । 

এসে পড়ল ওরা । আমরাও আর পাহাড়ে দ্লাড়িয়ে নেই। যাঁদ 
কিছু করতে হয়, উপকূল পধন্ত গিয়ে তবে তা করতে হবে আমাদের । 
৬রা কিছু আর বন্দীকে নিয়ে আমার বাড়িতে আসছে না। এমন 
কি, উপকূল ছেড়ে জঙ্গলেও ওর! ঢুকবে না হয়ত। 

২ না, পাহাড়ে আর দীড়িয়ে নেই আমরা । ছুটে চলে এসেছি 
জঙ্গল ভেডে। নৌকার গতি দেখেই অনুমান করেছিলাম যে উপ- 
কুলের কোন্‌ অংশে এসে ভিড়বে ওরা । দেই অনুযায়ী স্থান গ্রহণ 

করেছি আমরা । ক্রমে ওরা এসে নামল। আমরা যেখানে লুকিয়ে 
আছি ঝোঁপের ভিতর, তার অদুরেই । 

ওরা নেমেছে, বন্দীকে টেনে নামিয়েছে। সুপুরুষ প্রোটি এক 
ভদ্রলোক, চেহারা দেখে ইংরেজ বলে অনুমান হয় এবং পোশাক 
দেখে বোঝা যায় যে উচু পধায়ের নৌ-কর্মচারী । পদমধাদাব প্রতীক 
আকা থাকে অবশ্য ট্রপিতে, সেই টুপিই নেই এ'র মাথায়, বন্দী 
যখন, পদঘ্যুতি অবশ্ঠই ঘটে থাকতে পারে। টপির অন্তর্ধান হয়ত 
সেই অপসারণেরই ফল। 

এই লোকটিকে নাবিকের! অকারণে টান! হ্টাচড়ী করছে, অহেতুক 
অপমানে পদে পদে নিযাতিত করছে । খুবই বাখিত হলাম আমি তা 
দেখে । মনে মনে একটা ধারণা করে নিয়েছি এই ব্যাপারটা সম্পর্কে, 
দেখি সে ধারণ। ঠিক কিনা। বন্দীই হয়ত ভিলেন এ জাহাজের 
কাণ্তেন, নাবিকেরা হয়ত বিদ্রোহ করেছে তার বিরুদ্ধে । হয়ত এই 
দ্বীপে নিয়ে এসেছে-__ 

নাঃ হত্যা করবার জন্য নয় বোধ হয়। সে প্রয়োজন থাকলে ত 
জাহাজে বসেই তা করে ফেলতে পারত । মেরে বস্তাবন্দী করে 
ফেলে দ্রিতে পারত সমুদ্রে। কষ্ট করে এই জংলা উপকুলে এসে 
উঠবে কেন ? 

তবে? ওর! কি ভদ্রলোককে এইখানে একা ফেলে চলে যেতে 
চায়? ০-দণ্ড ত মৃতাদণ্তের চেয়েও ভয়াবহ ! 

অবস্থাটা অচিরেই বুঝতে পারব, আশা হচ্ছে। ওরা ছুইজন 
একজন করে বনের ভিতর ঢুকে পড়ছে । আমার বনের গাছে 
গাছে ফল। বিশেষ আছ্গুরের মরস্ম এটা । বুনো ড্রাক্ষালতায় 
মহীরুহেরা আচ্ছন্ন একেবারে, আর সেসব লতা যেন ছিড়ে 
পড়তে চাইছে ফলের ভারে । ইওরোপের মানুষ ত আঙ্গুরের নামে 
পাঁগল ! 

এ-গাছে ও-গাছে লাফিয়ে লাফিয়ে উঠে পড়েছে ওরা । বন্দী 

একা বসে আছেন এক গাছতলায়! গাছের সঙ্গে পিছমোড়া করে বেঁধে 
রেখে গিয়েছে তাকে । আঙ্টরপুষ্ঠে শক্ত দড়ির বাঁধন, নিজের চেষ্টায় 
পালানো একেবারেই অসম্ভব ভদ্রলোকের পক্ষে । | 

ঝোপঝাড়ের আড়ালে আড়ালে আমি আর ফাঁইডে গিয়ে 
দাড়ালাম তাঁর পাশে। গাছটার গুড়ি যথেষ্ট মোটা, পুরোপুরিই 
আড়াল করে রেখেছে আমাদের । ভদ্রলোক মাথা হেট করে ছিলেন, 
আমাদের উপস্থিতি টেরই পান নি। আমি মৃছুত্ধরে ইংরেজীতে 
বললাম--“ম্থুপ্রভাত !” 

ভদ্রলোক যে কীভাবে চমকে উঠলেন, তা বলে বোঝাঁনে। যাবে না। 
আমি বললাম--“এই দ্বীপ আমার। আপনার উপরে অত্যাচার 
হয়েছে, বুঝতে পারছি । অন্তায় বদি আপনার দিক থেকে না হয়ে 
থাকে, তবে সে অত্যাচারের প্রতীকার আমি করব। সংক্ষেপে বলুন 
আপনার কাহিনীটা ।” 

ভদ্রলোক সংক্ষেপেই বললেন। অপুর সমুদ্রের এ জাহাজের 
নাম পগ্যালাহাড” । লিভারপুলের জাহাজ । ভদ্রলোকের নাম 
হাডিং তিনিই ছিলেন কাণ্তেন। ত্রিনিদাদ যাচ্ছিল জাহাজ বোস্টন 
থেকে, মালবোঝাই হয়ে । বোস্টনে এবার তিনি নতুন লোক নিয়োগ 
করেন জনা! দশেক, তাদের মধো একজনকে করেছিলেন প্রথম মেট । 
এ লোকটা যে আধা-বোন্বেটে স্বভাবের বৃত্ত, তা তিনি আগে জানতে 
পারেন নি। 

জাহাজ বোস্টন থেকে যাত্র। শুর করার পরু থেকেই এই মেট, 
ফিলিপস্‌ তার নাম, নবনিযুক্ত নাবিকদের ফুসলাতে শুরু করে। 
পরামর্শ দেয় বিদ্রোহ করবাঁর। আশা দেয় যে ত্রিনিদাদ না গিয়ে 
জাহাজ সে দক্ষিণ আমেরিকার কোন সুদূর বন্দরে নিয়ে যাবে, সমস্ত 
মাল সেখানে নগদ দামে বিক্রি করে সমস্ত অর্থটাই নাবিকদের 
ভিতরে বেঁটে দেবে। নতুন নাবিকেরা রাজী হয়ে যায় একে একে, 
কাল রাত্রে হঠাৎ তারা অস্ত্রাগার দখল করে বসে। জাহাজের দশটা 

বন্দুক সবই হাত করে নেয়, টেটাবারুদ সব সমেত। তারপর বন্দুক 
দেখিয়ে আত্মসমর্পণ করতে হুকুম করে কাণ্তেনকে ও তার বিশ্বস্ত 
পুরাতন নাবিক পনেরো জনকে । একটা ধস্তাধস্তি হয়, বন্দুক সব 
বিদ্রোহীদের দখলে বলে কাগ্ডেনের দলের জনা পীচেক হয় হতাহত । 
অকারণ নরহত্যা বন্ধ করার জন্য কাণ্তেন বশ্যতা স্বীকার করেন 
এই শর্তে যে তাকে যে দগুই দিতে চায় বিদ্রোহীরা, তা দিতে 
পারবে, কিন্ত তার অনুগামীদের আর কেশাগ্র স্পর্শ করবে না তারা । 
উক্ত অনুগামীরা অবশ্য অতঃপর ফিলিপস্কেই কাণ্তেন বলে স্বীকার 
করে নিতে রাঁজী হয়, হাডিংয়েরই অনুরোধে । 

গল্প শেষ হওয়ার আগেই আমার ইঙ্গিতে ফ্রাইডে কাণ্তেন 
হাডিংয়ের বন্ধন কেটে দিয়েছে । আমি বিনা বাক্যব্যয়ে একটা বন্দুক 
তার হাঁতে তুলে দিয়ে জিজ্ঞাসা করলাম_-“জাহাজের দশট। বন্দুক 
কোথায় এখন ?” কান্তেন বললেন_“এ মৌকাতেই ফিলিপস্-এর 
অনুগামী এসেছে পাঁচজন, পাঁচটা বন্দুক হাতে আছে তাদেরই । 
বাকী পাঁচটা আছে জাহাজেই 1” 

বন্দুক পিঠে নিয়েই ওরা গাছে উঠেছে ? * থাকুক, ওরা পেট ভরে 
আস্কুর খেতে থাকুক! আমর! তিনজনে চুপিসাড়ে নৌকাঁতে 
উঠে বসলাম গিয়ে। নৌকা ছেড়ে দিলাম, উপকূলের একটা মোড 
ঘুরে তা ঢুকল গিয়ে সেই খালে, যেখানে আমার নৌকা! চিরদিন 
বাধা থাকে । 

একটু পরেই দূরশ্রুত কোলাহল কানে আসতে লাগল । বন্দুকের 
আওয়াজও । অর্থাৎ নৌকার এবং বন্দীর অন্তর্ধানের কথা টের পেয়েছে 
আঙ্গুরভোজীরা । এবং বন্দুকের আওয়াজ করে কাণ্তেন ফিলিপস্‌কে 
জানাতে চাইছে দুর্ঘটনার কথা । কী করে ফিলিপস্‌ এবার, দেখা 
যাক। হাড়িং বলছেন, জাহাজে আর একটা ছোট ডিঙ্গি আছে, তাতে 
জন! চার পাঁচ লোক ধরে বড়জোর । ফিলিপস্‌ কি সে ডিঙ্গি কুলে 
পাঠাবে, ব্যাপার কী দেখবার জন্য ? 

সত্যই পাঠাচ্ছে । ঘণ্টাখানেক বাদেই ছোট ডিঙ্গি দেখ গেল 
একটা, দূরবীন লাগিয়ে ঠিক এক গণ্ডা মাথাই দেখতে পেলাম তাতে। 
হাঁডিংয়ের সঙ্গে পরামর্শ করে ঠিক এই পরিস্থিতির মোঁকাবিলা করার 
জন্য তৈরী হয়েছিলাম আমি। একটা বাকের কথা বলেছি আগেই, 
তারই আড়ালে আড়ালে আমরা নৌকা! বেয়ে বেরিয়ে গেলাম সমুদ্রে | 
এতে করে ডিঙ্গির লোকেরা আমাদের দেখতে পাচ্ছে, ডাঙ্গায় যারা 
আছে, তারা পাচ্ছে না। ডিঙ্গির লৌকেরা ভাবছে নৌকারোহীরা 
তাঁদেরই দলের লোক। খবর জাঁনবার জন্য তাড়াতাড়ি এগিয়ে 
আসছে আমাদের দিকে । এইবার আমাদের কাঁজ শুরু হোক । 

শঠে শাঠাং। নির্মমের উপরে নির্মম হওয়াই বিধি। বন্দুকের 
পাল্লার ভিতর আসা মাত্র আমর একসঙ্গে তিনটে বন্দুক থেকে গুলি 
ছুড়লাম, ডিঙ্গি তাক করে। ডিঙগিতেও ছুটো বন্দুকের নল ঝকমক 
করতে দেখেছি আমরা । কিন্তু ওরা তা ব্যবহার করার স্থযোগ 
পেলো না, ডিঙ্গি তিন জায়গায় ফুটে! হয়ে ভূচ করে ডুবে গেল। 
লোক চারটি হাবুডুবু খাচ্ছে, আর আমরা তাঁদের মাথা লক্ষ্য করে 
গুলি করছি। ক্ষণপরেই*তারা অদৃশ্য হয়ে গেল জলের তলায়। 

ডাঙ্গায় আছে বারোটা নাবিক, এই একতরফা লড়াই তার 
দাড়িয়ে দেখল একান্তই অসহায়ের মত। বিস্ময়েরও তাদের অন্ত 
নেই, ভয়েরও না। তাঁদেরই নৌকায় তিনটে মাথা দেখছে তাঁরা, 
কাণ্চেনকে তারা চিনতে পেরেছে, কিন্তু অন্য দুটোকে নয়। বন্দুক 
তাদেরও আছে, পাঁচ পাঁচটা, গুঁলও তাঁরা করেছে অনেকগুলো নৌকা 
লক্ষ্য করে। কিন্তু আমর! তাদের পাল্লার বাইরে । 

লোক আমরা মোট তিন জন, আমাদের শক্র জাহাজে আছে নয় 
জন, ভাঙ্গায় দশ জন, আর জলের তলায় চার জন। ভাঙ্গায় অরি 
জাহাজে মিলিয়ে &ঘ উনিশ জন হচ্ছে, হাডিং ত বলেন যে তার 
অন্ততঃ অর্ধেক লোক আমাদের পক্ষই নেবে, যদি ছু'পক্ষে লড়াই 
বাধে। 

যা হোক, ডাঙ্গীার লোকগুলোকে আমরা হিসাব থেকে বাদ 
দিচ্ছি। ওরা করবে কী? নৌকা নেই ওদের, সশতাঁর দিয়ে 
জাহাজের দিকে এগুবার সাহস ওদের হবে না, কারণ অজানা সমুদ্র, 
তাতে হাঙ্গর থাকা আশ্চষষ নয়। আর হাঙ্গর না থাকলেও বন্দুক- 
ধারী শত্রু আমরা আছি। তারা এখন কূলে দাড়িয়ে চিল্লানো ছাড়া 
আর কিছুই করতে পারবে না। নৌকায় একটা টিনের চোঁঙ 
আবিষ্কার করে আমরা উৎফুল্ল হয়ে উঠলাম । দরকার হলে নৌকার 
নাবিকেরা যাতে ফিলিপস্-এর সঙ্গে দূরের থেকেই কথা কইতে পারে, 
তারই জন্ত এই চোঙ এনেছিল তাঁরা । আমরা! এখন এর সদ্যন্হার 
করব। নৌকাট! জাহাজের দিকে এগিয়ে নিয়ে গেলাম, অবশ্য 
ওদের গুলির পাল্লার ভিতরে নয়। তারপর হাড়িং উঠে দ্রাড়িয়ে 
চোঁড মুখে দিয়ে চেঁচিয়ে বললেন__"গ্যালাহাড জাহাজের পুরাতন 
নাবিকেরা, তোমাদের কাণ্তেন হাডিংয়ের আদেশ শোনো। ফিলিপস্‌ 
ছাঁড়। ওর দলের আর মোটে ছুটে! লোক আছে জাহাজে । ওদের 
তিন জনকে ধরে বেঁধে ফেল এক্ষুণি! আর ফিলিপস্এর দলের ছু'জন 
শোনো, তোমর। যদি ফিলিপস্ ত্যাগ করে আমার দলে আসতে 
চাও আবার-_আমি তোমাদের ক্ষমা করব ।” 

এর ফলে যা ঘটল, তা ম্যাজিক ৷ এ ছু'জন লোক, ওর! দাঁড়িয়ে 
ছিল ফিলিপম্এর পাঁশে। তারা হঠাৎ একসঙ্গে লাফিয়ে পড়ল 
ফিলিপস্এর উপরে আর বন্দুক কেড়ে নিল তার। সঙ্গে সঙ্গে 
হাঁড়িংয়ের দলের সবাই এসে বেধে ফেলল ভূঁইফোড় কাণ্ডেনকে, 
““্হী, চীয়ার্স ফর কাণ্তেন হাডিং”__-ব উঠল বু কণ্ঠে । 

আমরা জাহাজে উঠলাম বিজয়ী বেশে । আমাকে আর 
ফ্রাইডেকে দেখে অবশ্য ভূতপ্রেত বলেই ওদের সন্দেহ হয়েছিল প্রথমে, 
কিন্ত হাডিং তাঁদের আশ্বস্ত করার পরে তারা আমাকে দেবতার মত 
সম্মান দেখাতে লাগল । কাপ্তেন আমার পরিচয় দিলেন-__অদৃরবর্তী 
ক্রুসো দ্বীপের গবর্নর বলে। 


রবিনসন ক্কুসো ১২৫ 


তারপর আর কী! ফিলিপস্কে ফাসি দেওয়া হল তক্ষুণি। 
সমুদ্রবক্ষে বিদ্রোহীর এ সাজা দেওয়ার অধিকার কাণ্তেনদের থাকে। 
জাহাজ কুলের কাছে এগিয়ে গেল, বন্দুক কুলে রেখে সেখানকার 
দশটা লোক এক এক জন করে সাতার দিয়ে জাহাজে এসে উঠল । 
কাপ্তেন নিজের পক্ষপাতী লোকদের গ্রহণ করলেন করমদন করে, 
ফিলিপস্ এর দলের সবাইকে করলেন শৃংখলাবদ্ধ। পরে অশ্্য 
অনেক কান্নাকাটি করে তারা ক্ষমা লাভ করেছিল । 

এইবার আমার দেশে ফেরার পালা । আটাশ বৎসর ছুই মাস নয় 
দিন পরে। ফ্রাইডেকে জিজ্ঞাসা করলাম--০স নিজের দেশে যেতে 
চাঁয় কিনা । সে সাফ জবাব দ্িল-_আমায় সে জীবন থাকতে ত্যাগ 
করবে না। কাজেই তাকে সঙ্গে নিলাম আমি, আর নিলাম আমার 
তোতাপাখি পলিকে। ইংলণ্ডে পৌছেও যাতে সে রোজ সকালে 
আমার ঘুম ভাঙ্গাতে পারে “বেচারী ক্রুসো, কোথায় গিয়েছিলে তুমি” 
বলে চেঁচিয়ে টেঁচিয়ে । 

কুলে গিয়ে আমার মোহরের গাদাটা নিয়ে এলাম, যা পেয়ে- 
ছিলাম “হিস্প্যানিওলা” জাহাজের ধ্বংসাবশেষ থেকে । কাজে 
লাগতে পারে এটা। বাবা-মা নিশ্চয় জীবিত নেই। আত্মীয়- 
স্বজনদের মধ্যে দুস্থ যদি কাউকে দেখি, দেব তাকে কিছু । আর 
কিছু অর্থ উপহার দেব হিতৈথিণী বান্ধবী মিসেস রেনল্ডকে আর 
পরম উপকারী কান্তেন আল্ফন্জোকে । তারা এখনও বোধ হয় 
জীবিত আছেন, আমার চেয়ে বয়সে বেশী বড় ত তারা ছিলেন না! 
ব্রেজিলে আমার আবাদটা এখনও আছে কিনা, সে-খবরও 
আল্ফন্জোর কাছেই পাব নিশ্য়। থাঁকে যদি, সেটা বেচে ফেলার 
ব্যবস্থা করব ওঁর সাহায্যেই। পরিকল্পনা ঠিক করে নিয়েই দেশে 
যাচ্ছি । 

যাচ্ছি বটে, কিন্ত দেশে আমার মন টিকবে কী? জন্মভূমি যদিও 
নয়, এই বিজন দ্বীপের সঙ্গে নাড়ীর বাঁধন যে আষ্টেপৃষ্ঠে জড়িয়ে 


১২৬ ূ রবিনসন ক্রেসো 


গয়েছে আমার! আবার ফিরে আসবার সংকল্প নিয়েই আমি ত্যাগ 
করে যাচ্ছি আমার ছ্বীপ। ইউবার্টোর নামে একটা চিঠি লিখে রেখে 
গেলাম গুহাগৃহের দরজায় সেঁটে, হাডিং স্পেনিশ ভাষা জানেন 
মোটামুটি, তিনিই দিয়েছেন লিখে । 

ইউবার্টোকে লিখলাম তার ষোল জন জাত ভাইকে নিয়ে সে 
মামার দ্বীপে বসবাস করুক শান্তিন্থখে । কিন্তু কখনো যেন ভুলে 
7 যায় ষে এ-দ্বীপের মালিক রবিন ক্রুসো, এবং রবিন জ্রুসো ফিরে 
'াসবে শীঘ্রই । এসে যদি দেখে যে তার স্বার্থ হানি কেউ করেছে 
এ দ্বীপে, বা কৌন নৈতিক অপরাধে অপরাধী হয়েছে তার অন্ুু- 
পস্থিতির স্থুযোগ নিয়ে, তাহলে রবিন জ্রুসো যোগ্য সাজা দেবে 
জাঁকে। সাজ! ;দওয়ার ক্ষমতা যে রাখে রবিন ক্রুসো, তা ত জানে 
"বাটে? ! 

এইবার তৌমাঁর কাছে কিছুদিনের জন্য বিদায় নিই, হে আমার 
করুণাময়ি কর্মভূমি! আবার তুমি কাছে টেনে আনবে একদিন, 
এই অশা অন্তরে নিয়ে বিদায় বেলার প্রণাম নিবেদন করি 
তোমারে । 


শেষ 


